تَفْسِير سُورَة الْقَارِعَة -۱- – DhiSalafiyyah\n22/10/2014 ތަފްސީރު, ޤުރުއާނާއި އޭގެ ޢިލްމުތައްއަލް އުޚްތު އުންމު ޢަބްދިﷲ\nالْقَارِعَةُ ﴿١﴾ مَا الْقَارِعَةُ ﴿٢﴾ وَمَا أَدْرَاكَ مَا الْقَارِعَةُ ﴿٣﴾ يَوْمَ يَكُونُ النَّاسُ كَالْفَرَاشِ الْمَبْثُوثِ ﴿٤﴾ وَتَكُونُ الْجِبَالُ كَالْعِهْنِ الْمَنفُوشِ ﴿٥﴾ فَأَمَّا مَن ثَقُلَتْ مَوَازِينُهُ ﴿٦﴾ فَهُوَ فِي عِيشَةٍ رَّاضِيَةٍ﴿٧﴾ وَأَمَّا مَنْ خَفَّتْ مَوَازِينُهُ ﴿٨﴾ فَأُمُّهُ هَاوِيَةٌ ﴿٩﴾ وَمَا أَدْرَاكَ مَا هِيَهْ ﴿١٠﴾ نَارٌ حَامِيَةٌ ﴿١١﴾\nބިސްމީގެ ތަފްސީރު އިސްވެ ހިނގައްޖެއެވެ.\nމާނައީ “ހިތްތަކަށް ބިރުވެރިކަން ގެނެސްދޭ ޤިޔާމަތް ދުވަހެވެ.”\nއެއީ قَرَعَ ގެ އިސްމު ފާޢިލެވެ. އަދި އޭގެ މުރާދަކީ: ހިތްތައް ބިރުންގޮސް ތެޅިގަތުމެވެ. އެއީ ތާޅަފިލި ފުމެލެވޭ ހިނދުއެވެ. ﷲ ތަޢާލާގެ އަންނަނިވި ބަސްފުޅުގައިވާ ފަދައިންނެވެ.\n﴿وَيَوْمَ يُنفَخُ فِي الصُّورِ فَفَزِعَ مَن فِي السَّمَاوَاتِ وَمَن فِي الْأَرْضِ إِلَّا مَن شَاءَ اللَّـهُ ۚ وَكُلٌّ أَتَوْهُ دَاخِرِينَ﴾ [سورة النمل٨٧]\nމާނައީ: “ތާޅަފިލި ފުމެލައްވާ ދުވަސް ހަނދުމަކުރާށެވެ. ފަހެ (އެހިނދު) ﷲ އިރާދަކުރެއްވި މީހަކު މެނުވީ، އުޑުތަކާއި، ބިމުގައިވާހާ ބަޔަކު ބިރުން ސިހިގެންދާނެތެވެ. އަދި އެންމެން ދެރަވެ، ނިކަމެތިވެގެންވާ ޙާލުގައި އެއިލާހުގެ ޙަޟްރަތަށް އަންނާނެތެވެ.”\nފަހެ ހިތްތައް ތެޅިގަނެގެންދަނީ ކަންފަތްތައް ގުގުމާލުމަށްފަހުއެވެ.\nއަދި ﷲ ތަޢާލާ ވަޙީ ކުރައްވައެވެ.\nމާނައީ: “ހިތްތަކަށް ބިރުވެރިކަންގެނެސްދޭ ޤިޔާމަތް ދުވަހަކީ ކޮންދުވަހެއް ހެއްޔެވެ.”\n﴿مَا﴾ މިތަނުގައި ބޭނުންކުރެވިފައިވަނީ ބޮޑުކަމާއި މަތިވެރިކަމާބެހޭގޮތުން ސުވާލުކުރުމުގެ މާނައިގައެވެ.\nމާނައީ: القَارِعَة ގެ ގޮތުގައި ޛިކުރުކުރެވިފައި އެވަނީ ކޮން އެއްޗެއް ހެއްޔެވެ؟\nމާނައީ: “އަދި ހިތްތަކަށް ބިރުވެރިކަން ގެނެސްދޭ ޤިޔާމަތްދުވަހަކީ ކޮންދުވަހެއްކަން ކަލޭގެފާނަށް އަންގައިދިނީ ކޮންއެއްޗެއްތޯއެވެ. “\nމިއީ ބޮޑުކަމާއި މަތިވެރިކަމާއި ބިރުވެރިކަމަށް އިތުރުކޮށްދީފައިވާ ޢިބާރާތެކެވެ.\nމާނައީ: القَارِعَةއާ ބެހޭގޮތުން ތިބާއަށް އެނގެނީ ކޮން އެއްޗެއް ހެއްޔެވެ؟ އެބަހީ މިއަށްވުރެ ބޮޑުކަމެއް ކޮބާ ހެއްޔެވެ؟ އަދި މިއަށްވުރެ ބިރުވެރިކަމެއް ކޮބާ ހެއްޔެވެ؟\nދެން އެއަށްފަހު ބަޔާންކޮށްދެއްވަނީ އެކަން ހިނގާނެ ވަޤުތެވެ. ފަހެ ﷲ جل وعلاވަޙީކުރައްވައެވެ.\nމާނައީ: “ވިއްސިވިހާލިވެގެންދާ ކޮކާތަކެއް ފަދައިން މީސްތަކުންވާނޭ ދުވަހެވެ.”\nއެބަހީ: ހަމަކަށަވަރުން އެވަޤުތަކީ ވިއްސިވިހާލިވެގެންދާ ކޮކާތަކެއް ފަދައިން ޤަބުރުތަކުން މީސްތަކުން ނުކުންނަ ހިނދެވެ.\nޢިލްމުވެރިން ވިދާޅުވެފައިވެއެވެ: އެބައިމީހުންވާނީ ވިއްސިވިހާލިވެހެންދާ ކޮކާތަކެއް ފަދައިންނެވެ. އަދި الْفَرَاشއެއީ ރޭގަނޑު އަލިފާނުގެ ކައިރިއަށް ޖަމާވާ ކުދިކުދި އުދުހޭ ސޫފިތަކެވެ. އެއީ ބަލިކަށި އެއްޗެހިތަކެކެވެ. އަދި އެތަކެތި އެއްވެސް މިސްރާބެއް ނެތި ހިނގަމުންދާ ކަހަލައެވެ. އަދި އެކަތި އަނެކައްޗަށް ފުށުއަރާ އަދި ބައެއް ފަހަރު އެއަށް ނޭނގި ގޮސް އަލިފާނުގެ ތެރެއަށް ވެއްޓެއެވެ. ފަހެ މީސްތަކުން މިކޮކާތަކާ އެއްގޮތް ކޮށްފައިމިވަނީ އޭގެ ނިކަމެތިކަމާއި މިސްރާބެއް ނެތި އެކަތި އަނެކައްޗާއި ފުށުއަރަމުން ދާދިއުމަށެވެ.\nއަދި ﴿الْمَبْثُوث﴾ ގެ މާނައީ: ފެތުރިގަތުމެވެ. ފަހެ އެއީ ﷲ ތަޢާލާގެ އަންނަނިވި ވަޙީބަސްފުޅުގައިވާ ފަދައިންނެވެ.\n﴿خُشَّعًا أَبْصَارُهُمْ يَخْرُجُونَ مِنَ الْأَجْدَاثِ كَأَنَّهُمْ جَرَادٌ مُّنتَشِرٌ﴾ [سورة القمر٧]\nމާނައީ: “އެއުރެންގެ ލޯތައް ތިރިވެ ނިކަމެތިވެގެންވާ ޙާލު، ފެތުރިގަންނަ ގޮއްފުޅަނގިތަކެއް ފަދައިން ކަށްވަޅުތަކުން އެއުރެން ނުކުންނާނެތެވެ.”\nމީސްތަކުން ޤަބުރުތަކުން ނުކުންނަ މަންޒަރު މިގޮތަށް ތަޞައްވުރު ކޮށްލައިފިނަމަ ތަޞައްވުރުވެގެންދާނީ ދުވަހަކުވެސް ފެނިފައި ނުވާފަދަ ބޮޑުވެގެންވާ ކަމެއްގެ ގޮތުގައެވެ. އާދަމުގެފާނުން ފެށިގެން ޤިޔާމަތް ޤާއިމުވުމާ ހަމައަށް މިޢާލަމުގައިވާ އެންމެހާ މީސްތަކުން އެންމެ މީހަކު ނުކުންނަފަދައިން ނުކުންނާނެއެވެ. ބިމުގެ އިރުމައްޗާއި ހުޅަނގުގައި ބުރުވާލެވިފައިވާ ޤަބުރުތަކުންނެވެ. ކަނޑުގެ އަނދިރީގެ ތެރޭގައި ވަނިކޮށް ބޮޑުމަސް ކާލާފައިވާ ނުވަތަ ބިމުގެ (ހަނަފަސް) ޞަޙަރާއެއްގެ ތެރޭގައި ވަލުޖަނަވާރު ކާލާފައިވާ ނުވަތަ މިފަދައިން ޤަބުރެއްގައި ނުވާ މީހުންވެސް އެއްފަހަރާ ނުކުމެގެން މި ބިމުގައި އެނބުރެމުން އަންނާނެއެވެ.\nއަދި ފަރުބަދަތައް ދަންނައެވެ. މުޑިތަކެއްފަދައިން ބިމުގައި ގަދަޔަށް ހަރުލާފައި އެހެރަ ބޮޑެތި ވަރުގަދަ ފަރުބަދަތައްވާނީ ބުރުވައިލެވޭ ކެހެރިތަކެއް ފަދައިންނެވެ.\nމާނައީ: “ބުރުވައިލެވޭ ކެހެރިތަކެއް ފަދައިން”\n﴿الْعِهْنِ﴾އަކީ ފޭރާންވިޔާ ކެހެރި(ވޫލް) އެވެ. އަދި ބުނެވެއެވެ. އެއީ ކަފަ(ކޮޓަން) އެވެ.\nއެބަހީ: ބިމުގައި ވަރުގަދައަށް ހަރުލާފައި ހުރި ފަރުބަދަތައް ފަހުން ވާނީ ކެހެރިތަކެއް ފަދައިންނެވެ. ނުވަތަ ބުރުވާލެވިފައިވާ ކަފަތަކެއް ފަދައިންނެވެ. – ތިބާގެ އަތުގައި ވަނިކޮށް ފުމެލުމުން ނުވަތަ ވިހެލުމުން އޭގެ ލުއިކަމުން އެންމެ މަޑު ވައި ރޯޅިއާއެކުވެސް އުދުހިގެންދެއެވެ.\nއަދި ﷲ ތަޢާލާ އެހެން އާޔަތެއްގައި ވަޙީކުރައްވާފައިވަނީ ހަމަކަށަވަރުން ފަރުބަދަތައް ވަޔާ ބުރައިގެންދާ ކުނޑިތަކެއްކަމުގައި ވާނެކަމުގައެވެ.\nوَبُسَّتِ الْجِبَالُ بَسًّا ﴿٥﴾ فَكَانَتْ هَبَاءً مُّنبَثًّا ﴿٦﴾[سورة الواقعة]\nމާނައީ: “އަދި ފަރުބަދަތައް ފުނޑުފުނޑުވެ، ހިމުންވެއްޖެހިނދެވެ.  ފަހެ، ވަޔާ ބުރަބުރައިގެންދާ ކުނޑިތަކެއްކަމުގައި އެ ފަރުބަދަތައް ވެއްޖެހިނދެވެ. ”\nއަދި މިތަނުގައި ﷲ جل وعلاވަޙީކުރައްވާފައިވަނީ:\nމާނައީ: “އަދި ބުރުވައިލެވޭ ކެހެރިތަކެއް ފަދައިން ފަރުބަދަތައް ވާނޭދުވަހެވެ.”


އަލްފާޟިލް މުޙަންމަދުމަނިކު - ޤައުމީ އިނާމު - ޝަރަފުވެރިކަމުގެ ޤައުމީ އިނާމު - 2010 - The President's Office\nޤައުމީ އިނާމު - ޝަރަފުވެރިކަމުގެ ޤައުމީ އިނާމު - 2010\nގދ.ފަރެސްމާތޮޑާ/ ބިނާ (މާތޮޑާ އަވަށް)\nމުޙަންމަދުމަނިކަކީ، ރާއްޖޭގެ މަސްވެރިކަމުގެ ދާއިރާއިން މަދުން ނޫނީ ފެނިގެންނުދާފަދަ ހުނަރުވެރި މަސައްކަތެއް ކުރެއްވުމުގެ ރޮނގުން ފާހަގަކޮށްލެވޭ ބޭފުޅެކެވެ. އޭނާގެ ޚާއްޞަ މަސައްކަތަކީ، މަސްބާނަން ބޭނުންކުރާ އެކި ސައިޒުގެ ބުޅި ޖެއްސެވުމެވެ. މިގޮތުން، ހަވާއީ ބުޅި، ސަތޯ ބުޅި، ހުވަނި ބުޅި ތައްޔާރު ކުރައްވަމުން ގެންދަވަނީ، އެ ތަކެއްޗާމެދު މަސްވެރިންގެ އިތުބާރާއި، އެ ތަކެތީގެ ފެންވަރާމެދު ސުވާލު ނުއުފެއްދޭ މިންވަރަށެވެ.\nމުޙަންމަދުމަނިކު ބުޅި ޖެއްސެވުމުގެ މަސައްކަތް ފުރަތަމަ ކުރެއްވީ، ދިވެހިން ކުރިންވެސް މިމަސައްކަތް ކުރިގޮތަށް ދަގަނޑު ތަޅައިގެން، ދަގަނޑު ލަންބައިގެން، ފަންވަރު ޖަހައިގެން ގިރުނބައިންނެވެ. މިހާރު ގިރުނބައިން ކުރައްވަނީ، ހަމައެކަނި ފަންވަރު ޖެހުމުގެ މަސައްކަތެވެ. އެހެން މަސައްކަތްތައް ކުރައްވަނީ، ގޭސް އުނދުން ބޭނުންކުރައްވައިގެންނެވެ. އަދި މިހާރު މިމަސައްކަތް ކުރައްވަނީ، އަމިއްލައަށް ތައްގަނޑު ހައްދަވައިގެންނެވެ. އެވްރެޖްކޮށް ދުވާލަކު ތިންސަތޭކަ ބުޅި، އޭނާ ހައްދަވައެވެ. އެއީ 10 ގަޑިއިރުގެ މަސައްކަތުންނެވެ.\nރާއްޖެއަށް މުޅިން އާ ވައްތަރެއްގެ ދެބާވަތެއްގެ ބުޅިވެސް އޭނާވަނީ އީޖާދު ކުރައްވާފައެވެ. އެއީ، ދޮށިން ބޮޑުކަންނެލި ބާނާ ބުޅިއާއި، ނަނުން ބޮޑުކަންނެލި ބާނާ ބުޅިއެވެ. ބުޅިޖަހާ މެޝިން އަމިއްލައަށް އީޖާދު ކުރައްވައިގެން، އިހުގެ ކާބަފައިން ކުރިގޮތާ މުޅިން ތަފާތުކޮށް، ވަރަށް ސްޕީޑް އަވަސް، ލުއި ގޮތްތައް އީޖާދު ކުރައްވައިގެން، މި މަސައްކަތް އޭނާ ކުރައްވަމުން ގެންދަވައެވެ. އަދި ދަގަނޑު ތަޅައިގެން ބުޅި ތައްޔާރު ކުރެއްވުމުގެ ބަދަލުގައި، އެކި ސައިޒުގެ ފަންވަރު ދަގަނޑާއި، ކޮންކްރީޓް މޮހޮރު ހޯދައި، އެއްފަހަރާ ދެ ބުޅިއާއި ތިން ބުޅި ލަންބާނެ މެޝިނެއްވެސް ތައްޔާރުކުރައްވައި، ތޮރުފުމުގެ ބަދަލުގައި ޕަންޗު ކޮށްގެން ލޯވަޅު އެޅޭފަދަ ވަސީލަތްތައް ބޭނުންކުރައްވަމުން ގެންދަވާކަމީވެސް އޭނާގެ މަސައްކަތް ހަލުއިވެގެންދާ ކަމެކެވެ.\nމުޙަންމަދުމަނިކަކީ ބުޅި ޖެއްސެވުމުގެ މަސައްކަތުގައި އެންމެ ދެކުނުގެ4އަތޮޅަށް ވަރަށް މަޝްހޫރު ބޭފުޅެކެވެ. މިދެންނެވި4އަތޮޅުގެ ގިނަ މަސްވެރިން ބޭނުންކުރަމުން ގެންދަނީ، މުޙަންމަދުމަނިކު ޖައްސަވާ އެކި ވައްތަރުގެ ބުޅިއެވެ. އޭނާ ބުޅި ޖައްސަވަމުން ގެންދަވަނީ، މަސްވެރިން ބޭނުންވާގޮތަށް، އެމީހުންނަށް ކަމުދާގޮތަށެވެ. މަހަކު ހަތަރުހާހަށްވުރެ ގިނަ އަދަދެއްގެ ބުޅި ވިކެމުންދާކަން އެއީ، އޭނާގެ މި އުފެއްދެވުމަށް މަސްވެރިންގެ އިތުބާރު އޮތްކަމުގެ ވަރަށް ފުރިހަމަ ދަލީލެކެވެ. މިހާރުވެސް ކޮންމެ ދުވަހަކު ހެނދުނުން ފެށިގެން ހަވީރު ވަންދެން އެ މަސައްކަތް މެދުނުކެނޑި ކުރައްވަމުން ގެންދަވާކަމީ، މުޙަންމަދުމަނިކުގެ ހިތްޕުޅުގައި މިކަމަށް އޮންނަ ޝައުޤުވެރިކަން ހާމަކޮށްދޭ ކަމެެކެވެ.\nބުޅި ޖެއްސެވުމުގެ މަސައްކަތުގެ އިތުރުން، މަސްދޯނިފަހަރުގައި މަސްވެރިން ބޭނުންކުރާ އެންމެ ކުޑަ ނަގިލިން ފެށިގެން އެންމެ ބޮޑެތި ނަގިއްޔާ ހަމައަށް މުޙަންމަދުމަނިކު ނަގިލިވެސް ހައްދަވަމުން ގެންދަވައެވެ. މީގެއިތުރުން، އެން އުކާ ވައްޓާއި، މަސް ހިފާ ދަލުގެ ބަރިވެސް ހައްދަވައެވެ. މީގެތެރެއިން ބައެއް މަސައްކަތްތަކަކީ، އެއްވެސް އަގަކާނުލައި ކޮށްދެއްވަމުން ގެންދަވާ މަސައްކަތްތަކެކެވެ. ތަކެތި ގެނައުމުން، ހިލޭ ކޮށްދޭ މަސައްކަތްތައް ކޮށްނުދެއްވާ އެންމެ ދުވަހެއްވެސް ނުދެއެވެ.\nމުޙަންމަދުމަނިކުގެ މި ޚިދުމަތުގެ އަގު ވަޒަން ކުރައްވައި، މަސްވެރިކަމަށް ޚިދުމަތް ކުރެއްވުމުގެ ރޮނގުން 1990 ވަނަ އަހަރު ސަރުކާރުންވަނީ، ޢާންމު ޚިދުމަތުގެ ހިތްވަރު ދިނުމުގެ އިނާމު ދެއްވާފައެވެ. އިނާމު ލިބިވަޑައިގެންނެވި ފަހުން މިވޭތުވެދިޔަ 20 އަހަރު ދުވަހުގެ ތެރޭގައިވެސް މެދުނުކެނޑި އޭނާ ގެންދެވީ މަސައްކަތް ކުރައްވަމުންނެވެ. އެންމެ ޚާއްޞަ ގޮތެއްގައި ފާހަގަކުރެވޭ ކަމަކީ، އޭނާއަކީ ޚާއްޞަ އެހީއަށް ބޭނުންވާ ބޭފުޅަކަށްވީނަމަވެސް، މި މަސައްކަތުގައި ޙަރަކާތްތެރިކަމާއެކު ދެމިހުންނެވިކަމެވެ. މިއީ ރާއްޖޭގައި ތިއްބެވި، ޚާއްޞަ އެހީއަށް ބޭނުންވެފައިވާ ފަރާތްތަކަށް އޭނާ ދެއްވާ، ވަރަށް ރަނގަޅު މެސެޖެކެވެ.\nމުޙަންމަދުމަނިކުގެ މި މަސައްކަތަށް އޭނާއަށް އެންމެ ބޮޑަށް އެހީތެރިވެދެއްވާ ބޭފުޅަކީ، އޭނާގެ ލޮބުވެތި އަނބިކަނބަލުންނެވެ. ޒުވާން ކުދިންނަށް މުޙަންމަދުމަނިކު މި މަސައްކަތް ދަސްކޮށްދެއްވާފައި ވެއެވެ. އަދި މިހާރުވެސް ބައެއް ޒުވާނުން މި މަސައްކަތުގައި މުޙަންމަދު މަނިކަށް އެހީތެރިވެދެމުން ގެންދެއެވެ.


Pool ge amalee masakkaiyy kairi musthagubaleggai feshigendhaane: Ismail Ali - vNews.mv\nހުޅުމާލޭ ސްޕޯޓްސް ކޮމްޕްލެކްސްގައި ގާއިމުކޮށްފައިވާ ސްވިމިން ޕޫލް ---\nޕޫލްގެ އަމަލީ މަސައްކަތް ކައިރި މުސްތަގުބަލެއްގައި ފެށިގެންދާނެ: އިސްމާއީލް އަލީ\nއިސްމާޢީލް ޝާހު (ކުޑަ ޝާހު) Male' | 26 November 2019, 19:21\nސަރުކާރުން މާލެ ސަރަހައްދުގައި ގާއިމްކުރުމަށް ހަމަޖެހިފައިވާ އޮލިމްޕިކް ސައިޒްގެ ސްވިމިން ޕޫލް ކޮމްޕްލެކްސްގެ އަމަލީ މަސައްކަތް ކައިރި މުސްތަގުބަލެއްގައި ފެށިގެންދާނެ ކަމަށް ސްވިމިން އެސޯސިއޭޝަން އޮފް މޯލްޑިވްސްގެ ނައިބު ރައީސް އިސްމާއީލް އަލީ ވިދާޅުވެއްޖެ އެވެ.\nމާލެ ސަރަހައްދުގައި ގާއިމްކުރުމަށް ހަމަޖެހިފައިވާ އޮލިމްޕިކް ސައިޒްގެ ސްވިމިން ޕޫލް ކޮމްޕްލެކްސް އަޅާނެ ބިން ލިބި، އެ ބިން ސާފުކުރުމުގެ މަސައްކަތް ފަށާފައިވަނީ އޯގަސްޓް މަހުގެ ތެރޭގައެވެ.\nސަރުކާރުގެ ފުރަތަމަ 100 ދުވަހުގެ ވައުދުތަކުގެ ތެރޭގައި ހިމެނޭ ކުޅިވަރުގެ ވައުދުތަކުގެ ތެރެއިން ނުނިމިވާ ވައުދުތަކުގެ ތެރޭގައި ހިމެނޭ ސްވިމިން ޕޫލް ކޮމްްޕްލެކްސް އަޅާ ސަރަހައްދަކީ ދުވާ ޓްރެކް ސަރަހައްދު ކައިރީގައި ކުރިންހުރި ކުނިގޮނޑު އޮތް ބިމެވެ.\nވީސްޕޯޓްސް ޕްރޮގްރާމްގައި ވާހަކަދައްކަވަމުން ސްވިމިން އެސޯސިއޭޝަން އޮފް މޯލްޑިވްސްގެ ނައިބު ރައީސް އިސްމާއީލް އަލީ ވިދާޅުވީ ިހާރު އެ ބިން ސާފުކޮށް ނިމިފައިވާ ކަމަށެވެ. އަދި ޔޫތު މިނިސްޓްރީ އާއި ޕްލޭނިން މިނިސްޓްރީ އާއި ހައުސިން މިނިސްޓްރީ އަދި މާލޭ ސިޓީ ކައުންސިލް ގުޅިގެން ވަރަށް ރަނގަޅަށް މަސައްކަތް ކުރިއަށްދާ ކަމަށާއި، މިހާރު ސްވިމިން ޕޫލް ކޮމްޕްލެކްސްގެ ކުރެހުން ތައްޔާރު ކުރެވިފައިވާ ކަމަށެވެ. އަދި ކުރެހުން ފައިނަލް ކުރުމަށްފަހު ކައިރި މުސްތަގުބަލެއްގައި އެ ތަނުގެ އަމަލީ މަސައްކަތް ފެށިގެންދާނެ ކަމަށްވެސް ވިދާޅުވި އެވެ.\nހުރިހާ ބައެއް ގުޅުގެން ވަރަށް ރަނގަޅު މަސައްކަތްތަކެއް ކުރެވިގެން މިދަނީ. އެގޮތުން މިހާރު ބިން ސާފުކުރެވި ކޮންސެޕްޓެއްވެސް ތައްޔާރުކުރެވިފައި މިވަނީ. އިރާދަކުރެއްވިއްޔާ އަޅުގަނޑުމެން މިބަލަނީ މި ކުރެވޭ މަސައްކަތުން ވީހާވެސް އަވަހަކަށް ފަންޑު ލިބިގެން ކައިރި މުސްތަގުބަލެއްގައި ޕޫލްގެ އަމަލީ މަސައްކަތް ފެށިގެންދާނެ.\nމިއަހަރުގެ ޖުލައި މަހުގެ 31 ވަނަ ދުވަހު ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ޔޫތު މިނިސްޓަރު އަހުމަދު މަހުލޫފް ވިދާޅުވީ ސްވިމިން އެސޯސިއޭޝަނާ ބައްދަލުކޮށް، ޕޫލްގެ ކުރެހުމަށް ގެންނަންޖެހޭ ބަދަލުތަކާ ގުޅޭގޮތުން މަޝްވަރާ ކުރެވިފައިވާ ކަމަށާއި އަދި މަޝްރޫއު ކުރިއަށް ގެންދަން ބޭނުންވާ ފަންޑު ހޯދައި، ވަރަށް އަވަހަށް އެ މަސައްކަތް ފެށިގެންދާނެ ކަމަށެވެ.\nއަދި 2023 ވަނަ އަހަރުގެ އިންޑިއަން އޯޝަން އައިލެންޑް ގޭމްސް (އައިއޯއައިޖީ) ރާއްޖޭގައި ބާއްވާއިރު، އެޕޫލަކީ މުބާރާތް ބޭއްވޭ ވަރުގެ އިންޓަނޭޝަނަލް ސްޓެންޑާޑްގެ ޕޫލަކަށް ވެގެންދާނެ ކަމުގެ ޔަގީންކަންވެސް މިނިސްޓަރު ވަނީ ދެއްވާފައެވެ.\nކުޅިވަރު ސްވިމިން އެސޯސިއޭޝަން އޮފް މޯލްޑިވްސް


ހުން އަންނާނެކަމަށް ރަޖާލުން 1\n6 މާރޗް 2014\nކަމެއް ނުވަނީސް އެކަމެއް ވެދާނެކަމަށް ކުރަންވީ ހުރިހާ ތައްޔާރީއެއްވުުމުން “ހުން އަންނާނެކަމަށް ރަޖާލުން” މިފަދަ މުހާވަރާއަކުން މިހާރުވެސް އެތައް ބަޔަކު މިސާލު ޖަހައި އުޅެއެވެ. އެހެން ނަމަވެސް މިހާރު މިފަދަ ބަސްތަކުން، އަނެކާ އާ މުޚާތަބު ކުރަނީ، ކުރަން އުޅޭ ކަމަކާ މާ ގަދައަށް އަޑުއަރުވައި، ތަފާތު މަހެފިލުތަކުގައި ދެކެވޭ “ފޮނި” ވާހަކަތަކާ ގުޅިގެންނެވެ. ފިނިމައިޒާން ތަކުގަ އެވެ. މީހުން ޖަމާވާ ޖޯލިފަތި ތަކުގަ އެވެ. ހޮޓާ ރެސްޓޯރަންޓްފަދަ ތަންތާނގައި ފުރާ ދުއްވާ އުޅަނދު ފަހަރުގަ އެވެ. އެކަމަކު ޒުވާނުން، މި ސަކަރާތް ޖަހަނީ ފޭސްބުކް ނުވަތަ ތުވިޓާ ފަދަ ސޯސައަލް ނެޓްވޯކް ތަކުންނެވެ.\nޒުވާންކަމަށް ދައުރުކުރަމުން އައި އަޅުގަނޑުގެ އެންމެ “ޗާލާކީ” ދުވަސްވަރު (މީގެ 18 ވަރަކަށް އަހަރުކުރިން) އޭދަފުއްޓަކީ ބިމުގެ ދަތިކަން ފޯރާފައިވާ ރާއްޖޭގެ މަދުރަށްތަކުގެ ތެރެއިން ރަށެއްކަމަށް އޭރުގެ ސަރުކާރުންވަނީ މުޅިރާއްޖެއަށް އިއުލާން ކޮށްފަ އެވެ. ޓީވީއާ ރޭޑިއޯއިންނެވެ. ނޫސްމަޖައްލާ ތަކާއި ތަފާތު ޖަލްސާ ތަކުގަ އެވެ.\n“އަރާނޭ އަރާނޭ ބޮޑުމާލި އަރާނޭ” ފަދަ ބަނދިތަކުން، ކާބަފައިން ޒަމާނުގައި ކުޑަކުދިން މަސަލަސް ކުރެވުނަސް މިއަދުގެ ޒުވާނުން ނުވަތަ 21 ވަނަ ގަރުނުގެ ތަހުޒީބާއި ތަމައްދުންފެނި، ކުރިއަރަމުން އަންނަ ރަށްފުށު މީހާވެސް އެފަދަ ނާނާތަކަށްދޭ ސަމާލުކަން މިއަދުވަނީ ކުޑަވެފަ އެވެ.\nއަތޮޅުގެ ވެރިކަންކުރާ ރަށްކަމުގައިވީ ނަމަވެސް “ތޮއްޖެހިފައިވާ” އޭދަފުށި (ކުޑަމާލެ) މިއަދުވެސް މިފެންނަނީ މީގެ ވިއްސަކަށް އަހަރުގެ ކުރީގެ ހާލަތުގައިވާ ތަނެވެ. މިރަށުގެ ބިންހިއްކާ ވާހަކައަކީ އެވާހަކައެއް ދައްކާތާ “ލައްކަ ޒަމާން” ވެފައިވާ ވާހަކަ އެކެވެ. އޮނޑިދޯނި ފަހަރުގައި އިންޖީނުއެޅިތާ ވީދުވަހެއް މިވާހަކައަށްވެސް ވެދާނެ އެވެ. ކޮންމެ ފަހަރަކުވެސް ރައްޔިތުންގެ ލޮލުގައި އަޅުވަނީ އަނދުނެވެ.\nދަތުރުފަތުރުގެ ނިޒާމުން ގުޅިލާމެހިވެފައިވާ ބަވަނަވަމުންދާ ދުނިޔޭގައި “ގިމަތައެއް” (ފެރީ ތާމިނަލެއް) ނެތުމުން އޭދަފުއްޓަށް ޒިޔާރަތްކުރާ ފަރާތްތަކުން އުފުލަންޖެހޭ ހިތްދަތި “ވޭން” ޚުދު އަޅުގަނޑަށްވެސް ތަހައްމަލު ކުރެވެއެވެ. އެބައިމީހުން ބޯހިޔާވާނެގޮތަކާއި، ފާޚާނާ ކުރެވޭނެފަދަވެސް ނެތެވެ. އަބަދުވެސް ދައްކަނީ މިއަންނަމަހު ފެރީ ޓާމިނަލު އަޅާ ވާހަކައެވެ. އެކަމަކު އެ މަސައްކަތް ކުރާތަނެއް ނުފެނެއެވެ.\nއޭދަފުއްޓަކީ މަދުންނަމަވެސް މަސްވެރިން ހަރަކާތްތެރިވާ ރަށެކެވެ. މަސްވެރިން ނުވަތަ ވަދުވެރީން ބާނާ މަސްކޮޅު ވާޓަރުމަތިން، އެބަޔަކު ހިތުހުރި ތާކަށް ބާލަމުންދާ މަންޒަރު ފެނުމުން ބައެއް ފަހަރު ހިނިވެސް އާދެއެވެ. އެހެން އެވަނީ މަސްމާރުކޭޓެއް ނެތުމުންނެވެ. އެ މާރުކޭޓެއްވެސް ކޮންމެ އަހަރަކު ދެފަހަރު ރަށުގެ ކޮންމެވެސް ސަރަހައްދަކު އަޅައެވެ. ހިތާމައަކީ އަޅުގަނޑުމެންގެ ލޮލަށް އެ މަސްމާރުކޭޓް ނުފެންނަ ކަމެވެ.\nރަށަށް ގެންނަ މުދާ ބާލަކަށްވެސް ވަކި ސަރަހައްދެއްނެތެވެ. ބަނދަރުމަތީގެ ހުރިހާ ސަރަހައްދެއްވެސް ހަމަ “ފްރީ” އެވެ. އަދި އެހެން ވާހަކަ އެކެވެ. އޮނޑި ދޯނިފަހަރަށް ތެޔޮއަޅާ މަންޒަރަކީވެސް އަޖައިބުން ފުރިފައިވާ މަންޒަރެކެވެ. މި މަންޒަރުން އަޅުގަނޑަށް ސިފަވަނީ ހަތްދިހައިގެ އަހަރުތަކެކޭ މިހާރެކޭ އެއްވެސް ތަފާތެއް ނެތްކަމެވެ. އެބުނާ “ޝެޑެއް” ހުރިނަމަ ކިހާބޮޑު ފަސޭހައެއް ލިބުނީސް ހެއްޔެވެ؟ މިކަހަލަ ޝެޑްތައްވެސް ހުންނަނީ ޚިޔާލީ އެއްޗެއްގެ ގޮތުގައި ވައްމޭޒު ދޮށުގައި ދެކެވޭ ވާހަކަތަކުގަ އެވެ.\nދެން އޮތީ ކުނީގެ ވާހަކަ އެވެ. ކުނިގޮޑެއް އޮތެއް ކަމަކު އެކަމެއް މެނޭޖެއް ނުކުރެވެ އެވެ. ގޮނޑަށް އަޅާ ކުންޏަށްވުރެ ރަށުގެ ހޭޅިފަށަށް އުކާލާ ކުނި ވަކިމަދެއް ނުވާނެ އެވެ. އެބުނާ ކުނިކޮށިވެސް “ވިއްސާރަވިލާ” ނަގާހެން ރަށަށް ނުވެހި ދަނީއެވެ. އެކަމަކު މިކަމަށްވެސް ހާދަވަރަކަށް ބައްދަލުވުންތައް ބޭއްވި، ސަރަހައްދު ކަނޑައަޅައި ދެންމެ ދެންމެ މަސައްކަތް ފަށައިފާނެ ހެންވެސް ހީވެ އެވެ.\nކަރަންޓާ ބޯފެނުގެ ޚިދުމަތްވެސް ވަކި ސަހަލެއް ނޫނެވެ. “ފެންހޮޅި އަޅަނީ”، “އާ އިންޖީނު އަންނަނީ”، “ކޮންނަ ބޯޓު ދަތުރުކުރަނީ” އޭ ނުބުނާ އެއްވެސް އަހަރެއް ފާއިތުވީހެނެއް ހިއެއް ނުވެއެވެ. ކޮންމެ ފަހަރަކުވެސް އެ ވާހަކަތައް ދެކެވެނީ “ކުޑަމާލެ” އޭ ބުނާ އުސޫލުން ރައްޔިތުން “ހައްދާފައި” ތިއްބުމުގެ ބޭނުމުގައި ކަމަށް ވެދާނެ އެވެ. މިހާރުވެސް އޭދަފުށީގައި ބޭނުންކުރާ އިންޖީނުތައް ހާލުބޮޑު ބަލި މީހަކަށްވުރެ ވަކިން ހާލު ރަނގަޅެއް ނުވާނެހެން ހީވެ އެވެ. އެ އިންޖީނުތައް ހިންގަނީ އެތަނުގެ ޑޮކްޓަރުންގެ މޮޅު ބޭސްފަރުވާގެ ސަބަބުން ކަމީ އޭދަފުށީގެ ކުދިބޮޑު އެންމެން ދަންނަ ހަގީގަތެކެވެ. (ނުނިމޭ)\n[ނޯޓް: މިއީ، “އަލިފުތާގެ ގަލަމުން” މިނަމުގައި އީޓީއަށް ލިޔުންތެރިޔަކު ލިޔުންވަމުންދާ ކޮލަމެކެވެ]\nމާރޗް 6, 2014 at 2:28 pm\n“އަރާނޭ އަރާނޭ ބޮޑުމާލި އަރާނޭ”ތީ ތެދެކެވެ. ހަމަ ރަގަޅަށްވެސް މިއަދުގެ އޭދަފުށީ ގިނަޒުވާނުން ހައްދާލެވެނެއެވެ. ގަބޫލު ނުކޮށްފިނަމަ ގެއިންނެރެލާނެއެވެ. ނޫނީ ދީނުން ބޭރުވީއޭ ބުނާނެއެވެ. އެހާވެސް ނާތަހުޒީބެވެ.


Alhugandu noolhen Arabiyya school uvaalaakah: Education Minister - vNews.mv\nރިފާޢަތު Male' | 19 December 2021, 19:28\nމާލެއިންވެސް ބިމެއް ހަމަ މި ހޯދަނީ. އިރާދަކުރެއްވިއްޔާ މި ހަފްތާގެ ތެރޭގައި އަޅުގަނޑުމެންނަށް އެއަށްވެސް ގޮތެއް ނިންމޭނެ ކަމަށް. ސްކޫލްގެ ވިޝުއަލް އެސެސްމަންޓް ހަދާފަ މިހާރު ސްޓަކްޗަރަލް އެސެސްމަންޓް މިހާރު ކުރިއަށް އެދަނީ. ދަރިވަރުން ސްކޫލަށް ނުފޮނުވުމަކީ ޗޮއިސްއެއް ނޫން. އިއްޒުއްދީން ސްކޫލުގައި ކިޔވައިދޭނީ ވަކިން ހަމަ. އެ ސްކޫލްގައި ކޭޓާ ކުރެވޭގޮތަށް އަޅުގަނޑުމެންގެ ޕްލޭންތައް ހުރީ. އެ ޕްލޭން މިހާރު ޝެއާރ ކޮށްފިން. ސޭވް އަރައްބިއްޔާ މި ބޭފުޅުން ވިދާޅުވާތީ އަސްލު އަޅުގަނޑުމެން އެއްވެސް ހާލަތެއްގައި ސްކޫލަށް ގޮތެއް ހަދާކަށް ނޫޅެން. މިތަން ދިވެހި ރާއްޖެއިން މިތަން ނައްތާލަންވެސް ނޫޅެން."\nއަޅުގަނޑު އެއްވެސް ގަބޫލުކުރާ ކަމެއްނޫން މިއީ. އަޅުގަނޑުމެން ނޫޅެން އަރަބިއްޔާ ސްކޫލް ނައްތާލާކަށް. އިޓިއިޒް އޯލްރެޑީ ސޭފް ވިތް އަޒް އޭ އަޅުގަނޑު ދަންނަވާނީ. ސޭވް އަރަބިއްޔާ އޭ ބުނީމަ އަޅުގަނޑު ވަރަށް ދެރަވޭ. އަޅުގަނޑުމެން ނޫޅެން އަރަބިއްޔާއަށް ގޮތެއް ހަދާކަަށް."\nހަމަ ދެވަނަ ފަހަރުވެސް އަރަބިއްޔާ ސްކޫލް ބޮލަށް ވެއްޓެން ގާތްވީމަ އަނެއްކާވެސް ނިކުންނަން މިޖެހުނީ. މަގުމަތިވަނީ މި. އަނެއްކާވެސް ހަމަ ދާން މިޖެހުނީ އެއްކަލަ ސްކޫލަށް. އޭރުވެސް ދިޔަ ސްކޫލަށް. އެތަނުގަ ޖާގައިގެ ދަތިކަމާ މިހުރިހާ ކަމެއް މިއީ އަރަބިއްޔާ ބެލެނިވެރިން ތަހައްމަލްކޮށްފައިވާ ކަންކަން. އެއްގޮތަކަށްވެސް އަރަބިއްޔާ ސްކޫލުގެ ބެެލެނިވެރިން ބޭނުމެއްނުވޭ އަލުން އިއްޒުއްދީނަށް ދާކަށް. ޝެއާވެގެން ބޭނުމެއް ނޫން ދާކަށް."\nޕީޓީއޭގެ ކުރީގެ ނައިބު ރައީސް ޔޫސުފް\nއަރަބިއްޔާ ސްކޫލް ތައުލީމު ރާއްޖެ\nދެން ކީއްކުރަން ތިއުޅެނީ


ރިލްވާންގެ މަރާއިގުޅޭ ބޮޑު އޮޕަރޭޝަން: މިއަދުގެ މިހާތަނަށް ހަތަރު ގެއަކާއި ކެފޭއެއް ބަލާފާސް ކޮށްފި!\nމިނިވަންނޫސްވެރިޔާ އަޙުމަދު ރިލްވާން އަބްދުﷲ މަރާލާފައިވާކަމަށް ބުނެ މަރުތަކާއިބެހޭ ރިޔާސީ ކޮމިޝަނުން ހާމަކުރި ތަހުގީގު ރިޕޯޓަށް އެއްބާރުލުން ދިނުމުގެ ގޮތުން ފުލުހުން ހިންގަމުންގެންދާ ބަލާފާސް ކުރުމުގެ ބޮޑު އޮޕަރޭޝަންގައި، މިއަދުގެ މިހާތަނަށް ހަތަރު ގެއަކާއި ކެފޭއެއް ބަލާފާސް ކޮށްފައިވާ ކަމަށް ފުލުހުން ވިދާޅުވެއްޖެއެވެ.\nފުލުހުންގެ ތަރުޖަމާނު ޗީފް އިންސްޕެކްޓާ އޮފް ޕޮލިސް އިޒްމިއާ ޒާހިރު ވިދާޅުވީ، މިއަދުގެ މިހާތަނަށް ބަލާފާށްފައިވަނީ މާލޭގެ ހަތަރު ގެއަކާއި ކެފޭއެއް ކަމަށެވެ. އަދި މާލެ ސަރަޙައްދުގައި އޮތް ބޯޓެއްގައި ހުރި މީހެއް ވެސް ބަލާފާސް ކޮށްފައިވާ ކަމަށް އިޒްމިއާ ވިދާޅުވިއެވެ.\nމިއޮޕަރޭޝަންގައި އަދި އެއްވެސް މީހަކު ހައްޔަރު ނުކުރާކަމަށް މައުލޫމާތު ދެއްވަމުން އިޒްމިއާ ވިދާޅުވީ މިއީ މީހުންނާއި ތަންތަން ބަލާފާސް ކުރުމުގެ އޮޕަރޭޝަނެއް ކަމަށެވެ. އަދި މިއަދުގެ އޮޕަރޭޝަން އަދިވެސް ކުރިއަށްދާ ކަމަށް ވެސް ތަރުޖަމާނު ވިދާޅުވިއެވެ.\nމަރުތަކާއިބެހޭ ރިޕޯޓާއި ގުޅިގެން އިއްޔެވެސް ވަނީ ނުވަ ތަނެއް ބަލާފާސްކޮށްފައެވެ. އަދި ކަނޑުމަތީގެ އޮޕަރޭޝަނެއް ވެސް މިކަމާއި ގުޅިގެން ފުލުހުން ވަނީ ފަށާފައެވެ. ބަލާފާސް ކުރުމުގެ މިއޮޕަރޭޝަންގައި ޤައުމީ ދިފާއީ ބާރުންވެސް ވަނީ ހަރަކާތްތެރިވާން ފަށާފައެވެ.


Supreme Court ge bench7fandiyaarunnah ithurukuranee\nސުޕްރީމް ކޯޓުގެ ބެންޗް ހަތް ފަނޑިޔާރުންނަށް އިތުރުކުރަނީ\nސުޕްރީމް ކޯޓުގެ ފަސް ފަނޑިޔާރުން - ފައިލް ފޮޓޯ: މުހައްމަދު އަފްރާހް | އަވަސް\nސުޕްރީމް ކޯޓުގެ ފަނޑިޔާރުންގެ އަދަދު ހަތަކަށް އިތުރު ކުރުމަށް، ކޯޓުތަކާބެހޭ ގާނޫނަށް މި ހަފުތާ ތެރޭގައި އިސްލާހު ހުށަހަޅާނެ ކަމަށް ބަންޑާރަ ނައިބު އިބްރާހިމް ރިއްފަތު މިއަދު ވިދާޅުވެއްޖެ އެވެ.\nސުޕްރީމް ކޯޓު އުފެއްދީ ހަތް ފަނޑިޔާރުންގެ ބެންޗަކާއެކު ނަމަވެސް، 2014 ވަނަ އަހަރު ވަނީ ފަސް ފަނޑިޔާރުންގެ ބެންޗަކަށް މަދުކޮށްފަ އެވެ.\nއެ ބަދަލާއެކު އޭރުގެ އުއްތަމަ ފަނޑިޔާރު އަހުމަދު ފާއިޒު ހުސައިނާއި ފަނޑިޔާރު އަހުމަދު މުއުތަސިމް އަދުނާން މަގާމުން ވަކިކުރި އެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި، ބަންޑާރަ ނައިބު ވިދާޅުވީ ސުޕްރީމް ކޯޓުގެ ފަނޑިޔާރުންގެ އަދަދު އިތުރުކުރުމަށް މި ހަފްތާގެ ތެރޭގައި ކޯޓުތަކާބެހޭ ގާނޫނަށް މި ހަފުތާ ތެރޭގައި އިސްލާހެއް ހުށަހަޅުއްވާނެ ކަމަށެވެ.\n"މިހަފްތާގެ ތެރޭގައި އަޅުގަނޑުމެން ދިވެހިރާއްޖޭގެ ކޯޓުތަކުގެ ގާނޫނަށް އިސްލާހު ގެނައުމުގެ ބިލެއް ހުށަހަޅާނަން. އެއީ ދިވެހިރާއްޖޭގެ ސުޕްރީމް ކޯޓުގެ ބެންޗުގެ ފަނޑިޔާރުންގެ އަދަދު ހަތަކަށް ބަދަލު ކުރުމަށްޓަކައި ގެންނަ އިސްލާހެއް،" ރިއްފަތު ވިދާޅުވި އެވެ.\nއެ ބައްދަލުވުމުގެ ތެރެއިން ބަންޑާރަ ނައިބުގެ އޮފީހުން ވަނީ ކުރިއަށް އޮތް ފަސް އަހަރުގެ ތެރޭގައި ސަރުކާރުގެ ލެޖިސްލޭޓިވް އެޖެންޑާ ހާމަކޮށްފަ އެވެ. އެގޮތުން، ގާނޫނު އަސާސީއަށް ބަދަލުތަކެއް ގެންނައުމުގެ އިތުރުން، ޖުޑިޝަލް ސާވިސް ކޮމިޝަން (ޖޭއެސްސީ) އަށް ބޮޑެތި ބަދަލުތަކެއް ގެންނަ ބިލެއްވެސް އެ އެޖެންޑާގައި ވަނީ ހިމަނާފަ އެވެ.\nއޭގެ ތެރެއިން މި ހަފްތާ ތެރޭގައި މަޖިލިސް އަށް ހުށަހަޅަން ނިންމާފައިވާ އެއް ބިލުގެ ތަފްސީލު ރިފްއަތު ވަނީ ދެއްވާފަ އެވެ.\nއެއީ ޖުޑީޝަލް ސާވިސް ކޮމިޝަން (ޖޭއެސްސީ)ގެ ގާނޫނުތަކަށް އިސްލާހު ގެންނަން ވެގެން ހުށަހަޅާ ބިލެވެ. އެބިލާއި ބެހޭގޮތުން މައުލޫމާތު ދެމުން ރިފްއަތު ވިދާޅުވީ، ޖޭއެއްސީގެ ގާނޫނު މިހާރު އޮތީ ފަޑިޔާރުންނާ ދެކޮޅަށް ހުށަހަޅާ މައްސަލަތަށް ފަސޭހައިން ބެލޭނެ ގޮތަކަށް ނޫން ކަމަށެވެ. އަދި ޖޭއެސްސީގެ ގާނޫނު އިސްލާހުކުރަން ނިންމާފައިވަނީ މިހާރު ފަޑިޔާރުންގެ ޝަކުވާތަށް ޖޭއެއްސީއަށް ހުށަހެޅުމުގައާއި ބެލުމުގައި ދިމާވާ ދަތިތަށް ނައްތާލަން ކަމަށެވެ.\n"ޖުޑީޝަލް ސާވިސްގެ ގާނޫނަށް ގެންނަ އިސްލާހުތަކަށް ސަރުކާރުން ހުށަހަޅާ އެންމެ ބޮޑު އިސްލާހު، ޖުޑީޝަލް ސާވިސް ކޮމިޝަނަކީ ފަސޭހައިން ޝަކުވާހުށަހެޅި އަދި އަވަސް މިނެއްގެ މައްސަލަތަށް ބެލި ގާނޫނާއި ގަވާއިދުގެ ދަށުން ފަޑިޔާރުންނަށް އަޅަން ޖެހޭ ފިޔަވަޅުތަށް އަޅަން، އެހެންނަމަވެސް ފާއިތުވި ދުވަސްތަކަށް ބަލާއިރު އަޅުގަނޑުމެންނަށް ކުރެވުނު ތަޖުރިބާތަކަށް ބަލާއިރު އެތަނުގެ މަސައްކަތް އިންތިޒާމު ކުރެވިފައި އޮތީ އެހާ ލުއި ފަސޭހަ ގޮތަކަށް ނޫން" ރިފްއަތު ވިދާޅުވި އެވެ.\nޖޭއެއްސީގެ ގާނޫނު ގަވާއިދު އިސްލާހުކޮށް ޖުޑިޝަރީ އިސްލާހުކުރުމަކީ ރައީސް އިބްރާހީމް މުހައްމަދު ސޯލިހުގެ ސަރުކާރުގެ މައިގަނޑު އެެއް ވައުދެވެ. އެގޮތުން ޖުޑިޝަރީ އިސްލާހުކުރުމުގެ މަސައްކަތް މިހާރުވެސް ވެރިކަން ކުރަމުންދާ އެމްޑީޕީ އިން ފަށައިފަ އެވެ.\nސުޕްރީމް ކޯޓް ރައްޔިތުންގެ މަޖިލިސް އެޓާނީ ޖެނެރަލް + ޖޭއެސްސީ އިބްރާހިމް ރިއްފަތު\nސުޕްރީމް ކޯޓުން ޖޭއެސްސީއަށް ހުރަސް އެޅުން ހުއްޓުވައިދޭން އެދިއްޖެ


ވެރިމީހާ އާ ދެކޮޅަށް ތެދުވުން ހުއްދައީ އެންމެ ހާލަތެއްގައި – My views\nThoughts and opinion of Yasir Salih\tOpinion\t September 10, 2017 September 10, 20170Minutes\nއިސްލާމް ދީނަށް އުޅުމުގައި ހުރަހެއް ކުރިމަތި ނުވާހާ ހިނދަކު އިސްލާމީ ވެރިއަކާ ދެކޮޅަށް ތެދުވުން އިސްލާމްދީނުގައި ހުއްދައެއް ނޫނެވެ. އިސްލާމްދީން ބާރުއަޅަނީ ސުލްހަވެރިކަކަމާއެކު އިސްލާހީ މަސއްކަތް ކުރުމަށެވެ. މާތްﷲ ވަހީކުރައްވާފައިވެއެވެ. “އޭ އީމާންވެއްޖެ މީސްތަކުންނޭވެ! ތިޔަބައިމީހުން ﷲ އަށް ކިޔަމަންވާށެވެ. އަދި ރަސޫލާއަށާއި ތިޔަބައިމީހުންގެ ތެރެއިން ވެރިންނަށްވެސް ކިޔަމަންވާށެވެ.” މާތް ރަސޫލާ ﷺ ހަދީސްކުރައްވާފައިވެއެވެ. “މުސްލިމް މީހާގެ މައްޗަށް ވަނީ، އޭނާގެ ހިތްރުހޭ ކަންކަމުގައްޔާއި ހިތް ނުރުހޭ ކަންކަމުގައި ވެސް (ވެރިންނަށް) ކިޔަމަންވުމެވެ. އެކަމަކު އުރެދުމަކަށް އަމުރުކުރެވިއްޖެ ހިނދެއްގައި މެނުވީއެވެ. ފަހެމ އުރެދުމަކަށް އަމުރުކުރެވިއްޖެ ނަމަ، ފަހެ، އެ އަޑު އެހުމެއް ވެސް، އަދި ކިޔަމަންގަތުމެއް ވެސް ނުވެއެވެ.”\nވަރަށް ގިނަ ހަދީސްފުޅުތަކުގައި މިފަދައިން ބަޔާންކުރައްވާފައިވެއެވެ. ވެރިމީހާ ކިތަންމެ ނުބައި ނުލަފާވި ކަމުގައި ވިޔަސް، ގަދަބާރުން ވެރިމީހާ ދުރުކޮށްފިނަމަ، އެއަށްފަހު ފުރޮޅިގެންދާ ކަންތައްތައް ނުބައިވާނެއެވެ. ނުރައްކާތެރި މުޖުތަމައަކަށް ބަދަލުވެގެންދާނެއެވެ. އަދުލުއިންސާފާއި ހަމަޖެހުން ގާއިމްކުރުމަށް ދަތިވާނެއެވެ. މިއީ ހިކުމަތްތަކެވެވެ. ކުރިމަތިލުންތަކާއި ހަމަނުޖެހުންތައް އުފައްދައިގެން ވެރިކަމާ ދެކޮޅަށް މަސައްކަތްކުރުމުގެ ސަބަބުން ހިތައްވެސް ނުގެނެވޭހާ ނުބައިކަންތައްތަކެއް ކުރިމަތިވެދާނެއެވެ.\nރަސޫލާ ﷺ ހަދީސްކުރައްވާފައިވެއެވެ. “އެމީހެއްގެ ވެރިމީހާގެ ކިބައިން ތިމާ ނުރުހޭ ކަމެއް ދެކެފި މީހާ، ކެތްތެރިވާހުށިކަމެވެ. އެހެނީ، ހަމަކަށަވަރުން، ވެރިމީހާއާ ދެކޮޅަށް ކައިވަތެއްގެ މިންވަރަށް ނުކުމެއްޖެ މީހާ (އެބަހީ:ވެރިންނާ ކިތަންމެ ކުޑަކޮށް ވިއަސް ދެކޮޅުވެރިވެއްޖެ މީހާ) މަރުވާހުށި، ޖާހިލު މަރަކުންނެވެ.”\nމިކަމަކީ ހުރިހައި ދަންނަބޭކަލުންވެސް އިއްތިފާގުވެވަޑައިގަންނަވާކަމެކެވެ. އެންމެ ކުރީޒަމާނުގެ އިލްމްވެރިންގެ ތެރެއިން އަބްދުﷲ ބިން އުމަރާއި އަހުމަދު އިބްނު ހަމްބަލް ފަދަ ބޭފުޅުންނަކީ މިކަމާ ވަރަށް ދެކޮޅު ބޭފުޅުންނެވެ. މި ދެބޭފުޅުންނަކީ މުސްލިމް ވެރިޔަކާ ދެކޮޅަށް ތެދުވުމާއި މެދު ވަރަށް ބޮޑަށް ދެކޮޅު ހެއްދެވި ބޭފުޅުން ކަމަށް އަބޫބަކުރު މަރްވާޒީ ވިދާޅުވެފައިވެއެވެ.\nއަށް ވަނަ ގަރުނުގެ މަޝްހޫރު ދީނީ އިލްމްވެރިޔާ އިބްނު ގައްޔުމް ވިދާޅުވެފައި ވަނީ މައްކާގައި ނުބައިކަންތައްތައް ހައްދުފަހަނަޅައިގެން ދިޔައިރު މާތް ރަސޫލާ ﷺ އަށް އެ ރަށް ބަދަލު ކުރުމުގެ ފުރިހަމަ ގާބިލްކަން ލިބިވަޑައިގެންފައި އޮތް ކަމަށެވެ. އެހެން ނަމަވެސް، އެކަލޭގެފާނު އެކަން ނުކުރެއްވީ އެކަމުގެ ސަބަބުން ނިކުމެދާނެ ނުރަނގަޅު ކަންތައްތަކެއްގެ ސަބަބުންނެވެ. މައްކާ އޮތް ހާލަތަށް ވުރެ ބޮޑު ނުބައިކަމެއް ފެތުރިދާނެތީއެވެ. ގުރައިޝުންނަކީ ކެތްތެރިކަމެއް ނެތް ބަޔަކަށް ވާތީއެވެ. މި ސަބަބުތަކަށްޓަކައި މައްކާގެ ލީޑަރުންނާ ދެކޮޅަށް އިތުރު އެކަލޭގެފާނު ތެދުވެ ވަޑައެއް ނުގަންނަވައެވެ. އިތުރު އެކަލޭގެފާނު މަސައްކަތްކުރެއްވީ ރުހާނީގޮތުންނާއި މައުނަވީގޮތުންނެވެ.\nއިސްލާމީ ތާރީޚްގެ ގަދަރުލިބިވަޑައިގެންވާ އިލްމްވެރިއެއް ކަމަށްވާ ހަސަން އަލް ބަސަރީގެ އަރިއަހަށް މުސްލިމުންގެ ބަޔަކު ދިޔައެވެ. އެމީހުން ބަސަރީގެ އަރިހަށް ދިޔައީ އޭރު ހުރި ޖައްބާރު ވެރިއެއް ކަމަށްވާ އަލް ހައްޖާޖް އާ ދެކޮޅަށް ތެދުވެ ހަނގުރާމަކުރުމާ މެދު ޚިޔާލުހޯދުމަށެވެ. “އަހަރެމެންގެ ލޭ ހައްގަކާ ނުލައި އޮހުރުވައި، އަހަރެމެންގެ މުދާ ހައްގަކާ ނުލައި އަތުލައި މިފަދަ ކަންތައްތައް ކުރަމުންދާ އަނިޔާވެރި ވެރިމީހާ އާ ދެކޮޅަށް ހަނގުރާމަކުރުމާއި މެދު ވިދާޅުވަނީ ކީކޭތޯއެވެ؟” އެމީހުން ސުވާލުކުރިއެވެ.\nއަލް ހަސަން ޖަވާބުދެއްވިއެވެ. “އަހަރެންގެ ނިންމުމަކީ އޭނާ އާ ދެކޮޅަށް ހަނގުރާމަ ނުކުރުމެވެ. މިއީ މާތްﷲ ގެ ކޯފާއެއް ކަމުގައި ވަނީ ނަމަ، ތިކަޔަކަމެއް ކަނޑިއަކުން ހައްލެއް ނުކުރެވޭނެއެވެ. ތިޔައީ މާތްﷲ ގެ އިމްތިހާނުކުރެއްވުމެއް ނަމަ، ކެތްތެރިކަމާއެކު ތިބޭށެވެ. އެކަލާނގެއީ އެންމެ އިންސާފުވެރި ފަރާތެވެ.”\nމި ޚިޔާލުފުޅު އަލް ހަސަން ދެންވުމުން އެމީހުން އެތަން ދޫކޮށް ދިޔައެވެ. އަދި އެ މީހުން އަލް ހަސަންގެ ބަސްފުޅާ ދެކޮޅުވެ އަލް ހައްޖާޖާ ކުރިމަތިލިއެވެ. ނަތީޖާއަކަށްވީ ހައްޖާޖު އެމީހުން ގަތުލުކުރުމެވެ.\nއަލް ހަސަން އަށް މިކަން އެނގިވަޑައިގަތުމުން ވިދާޅުވިއެވެ. “އެމީހުން ގެ މައްޗަށް އަނިޔާވެރިވަމުން ދިޔަ ވެރިމީހާގެ އަމަލުތަކަށް އެމީހުން ކެތްކުރި ނަމަ، މާތްﷲ އެމީހުންނަށް މަގެއް ދައްކަވާނެއެވެ. އެހެން ނަމަވެސް އެމީހުން އަވަސްވެގަތީ ކަނޑިތައް ނެގުމަށެވެ. އަދި އެމީހުން ދޫކޮށް އެދިޔައީ އެ ކަނޑިތަކެވެ.\nއަލް އިމާމް އަހުމަދު ބިން ހަންބަލް ގެ އަރިހަށް، ފަނޑިޔާރުންތަކެއް ވަޑައިގަތެވެ. އަބޫބަކުރު ބިން އުބައިދު އާއި އިބްރާހިމް ބިން އަލީ އަލް މަތްބަކީ އަދި ފަދުލް ބިން އާސިމް އެވެ. އެބޭފުޅުންގެ ކަންބޮޑުވުމަކީ އޭރު ހުރި ވެރިމީހާ ކީރިތި ގުރުއާން ބަދަކުކޮށް އެ ކަލާމްފުޅު އޮތް ގޮތް ނޫން އެހެން ގޮތަކަށް ބަދަލުކުރުމުގެ މައްސަލަ ބޮޑުވުމެވެ. އެމީހުން އެދިވަޑައިގަތީ ވެރިމީހާ އާ ދެކޮޅަށް ތެދުވުމުގައި އެބޭފުޅުންނާ ބައިވެރިވެ ވަޑައިގަތުމަށެވެ. މިކަމާ ގަޑިއެއްހާއިރު ވަންދެން އިމާމްއާއި ފަނޑިޔާރުން ބަހުސްކުރެއްވިއެވެ. “ބަޔާންތަކުން (ދުލުންނާއި ގަލަމުން) ތިބޭފުޅުން އެކަމާ ދެކޮޅުވެރިވާށެވެ. ތިބޭފުޅުންގެ ކެތްތެރިކަމުގެ އަމުރު ތިބޭފުޅުންގެ އަތްތަކުން ދޫކޮށް ނުލާށެވެ. އެހެން މުސްލިމުންނަށް އަދާވާތްތެރިވުމަށް ބާރުނާޅާށެވެ. ތިބޭފުޅުންގެ ލޭ އޮހުރުވައި ނުލާށެވެ. އަދި އެހެން މުސްލިމެއްގެ ލޭވެސް ތިކަމާހެދި އޮހުރުވާނުލާށެވެ. ހެޔޮވެރިކަމެއް މިންވަރު ކުރައްވަންދެން، ކެތްތެރިވެގެން ތިބޭށެވެ.”\nމުސްލިމްވެރިޔަކާ ދެކޮޅަށް ތެދުވުމާއި މެދު މުސްލިމުންގެ ބަޔަކު ޝެއިޚް އަލް އަލްބާނީ އާ ސުވާލުކުރެއްވިއެވެ. “ވެރިއަކާ ދެކޮޅަށް މިހާރު މިކިޔާ އަސްކަރީ ބަޢާވާތަކީ (MILITARY COUP) ދީނުގައި އޮންނަ ކަމެއްތޯ އެވެ؟ ނުވަތަ މިއީ އާ ކަމެއް ހެއްޔެވެ؟”\n“ތިޔަ ކަމުގެ އެއްވެސް އަސްލެއް އިސްލާމްދީނުގައި ނުވެއެވެ. އަދި ތިޔައީ އިސްލާމީ މަންހަޖާ އިސްލާމީ ރިސާލަތާ ދެކޮޅު ކަމެއް. ތިކަމަކީ، ބަޔަކު އުފަންކޮށްފައިވާ، އަދި އެކަމުގެ ސަބަބުން މުސްލިމުންނަށް އަސަރުކޮށްފައިވާ ކަމެއް.” އަލްބާނީ ޖަވާބުދެއްވިއެވެ.\nމުސްލިމްވެރިޔަކު ކިތަންމެ އަނިޔާވެރިވި ކަމުގައި ވިޔަސް، އެފަދަ މީހަކާ ދެކޮޅަށް ތެދުވުމަކީ ދީން ހުއްދަކުރާ ކަމެއް ނޫން ކަމަށް މަޝްހޫރު އިލްމްވެރިން ކަމަށްވާ ޝެއިޚް އަބްދުއްރަހްމާން އައްސާދީ، އިމާމް އަލް ބަރްބަހާރީ، އިބްނި ބާޒް، ޝެއިޚް ސާލިހް އަލް ފަޒްވާން އަދި އިބްން ތައިމިޔާ ފަދަ ބޭފުޅުން ހިމެނެއެވެ.\nPrevious Post އިސްލާމްދީނާއި މުސްލިމުން ނައްތާލުމުގެ ސިލްސިލާ


Sarukaaru Ge Baaru Ge Thereah Majleehun Vanumakee Bodu Museebaatheh: Ibrahim Didi - Vaguthu\nސަރުކާރު ހިންގުމުގެ ބާރުގެ ތެރެއަށް ރައްޔިތުންގެ މަޖިލީހުން ވަނުމަކީ ބޮޑު މުސީބާތެއްގެ ގޮތުގައި ސިފަކުރައްވައި ރައްޔިތުންގެ މަޖިލީހުގެ ހިތަދޫ މެދު ދާއިރާގެ ކުރީގެ މެންބަރު ކާނަލް ރެޓަޔާޑް އިބްރާޙީމް މުޙައްމަދު ދީދީ ވާހަކަ ދައްކަވައިފައެވެ.\nއިބްރާޙީމް މުޙައްމަދު ދީދީ މިފަދަ ގޮތަކަށް ވިދާޅުވީ، ރައްޔިތުންގެ މަޖިލީހުގެ ސަލަމާތީ ޚިދުމަތްތަކުގެ ކޮމިޓީ ނުވަތަ 241 ކޮމިޓީން އެމްއެންޑީއެފްއާއި ފުލުހުން ކުރަމުންދާ ވިޔަފާރިތަކުގެ މައްސަލަ ބަލަމުންދާ ކަމަށް ވިދާޅުވެ މަޖިލީހުގެ އައްޑޫ ފޭދޫ ދާއިރާގެ މެންބަރު މުޙައްމަދު ނިހާދު ކުރެއްވި ޓްވީޓަކަަށް ރައްދު ދެއްވަމުންނެވެ.\nއާންމުންގެ މީހަކު ޓްވިޓާގައި ސަލާމަތީ ބާރުތަކަށް ވަރަށް ބޮޑަށް ފާޑުކިޔާފައި ޓްވީޓަކަށް ތާއީދު ކުރައްވައި ނިހާދު ކުރެއްވި ޓްވީޓާ ގުޅިގެން އިބްރާޙީމް މުޙައްމަދު ދީދީ ވަނީ ވަރަށް ބޮޑަށް ނުރުހުން ފާޅުކުރައްވައިފައެވެ. މި ގޮތުން، ސަލާމަތީ ޚިދުމަތްތަކަށް ނަފްރަތު އުފެދޭ ގޮތަކަށް އާންމުންގެ މީހަކު ކުރާ ޓްވީޓަކަށް ރައްޔިތުންގެ މަޖިލީހުގެ މެންބަރަކު ތާއީދު ކުރެއްވުމަކީ ޒިންމާދާރު ކުޑަ އަމަލެއް ކަމަށް އޭނާ ވިދާޅުވިއެވެ.\nޑިފެންސް މިނިސްޓަރު މާރިޔާ އަޙްމަދު ދީދީ ޓެގް ކުރައްވައި އިބްރާޙީމް މުޙައްމަދު ދީދީ ވިދާޅުވީ ރައްޔިތުންގެ މަޖިލީހުން ދަނީ ސަރުކާރު ހިންގުމުގެ ބާރުތަކުގެ ތެރެއަށް ވެސް ވަންނަމުން ކަމަށެވެ.\n"މަޖިލިސް މެންބަރުން ވެގެން ސިފައިންގެ ހަތިޔާރު ވެސް އަތުލައްވައި މަޖިލީހުގައި އަސްކަރިއްޔާއެއް ހައްދަވާ. އެގްޒެކެޓިވް (ސަރުކާރުގެ) ބާރުގެ ތެރެއަށް ލެޖިސްލޭޗާ [މަޖިލީހުން] ވަދެގަނެގެން، ކޮން ފަދަ މުސީބާތެއްބާ،" އެމްޑީޕީގެ މެންބަރު އިބްރާޙީމް މުޙައްމަދު ދީދީގެ ޓްވީޓްގައިވެއެވެ.\nއެމްޑީޕީގެ ސުޕަ މެޖޯރިޓީ އޮވެ، ބަރުލަމާނީ ނިޒާމަށް ތާއީދު ކުރައްވާ އެމްޑީޕީގެ ރައީސް މުޙައްމަދު ނަޝީދުގެ ރިޔާސަތުގައި ނަވާރަވަނަ ރައްޔިތުންގެ މަޖިލީހުން ދަނީ މީގެ ކުރީގެ މަޖިލިސްތަކުގައި މަސައްކަތް ނުކުރާ ވަރަށް މަސައްކަތްތައް ހިންގަމުންނެވެ. މި ގޮތުން ސަރުކާރުގެ ތެރެއިން ކުރަމުންދާ ގިނަ މަސައްކަތްތަކަށް މަޖިލީހުގެ ދާއިމީ ކޮމިޓީތަކުން ދަނީ ފާރަވެރިވެ ދިރާސާކުރަމުންނެވެ. މި ގޮތުން ސަރުކާރު ހިންގުމާއި ތަހުގީގީ އިދާރާތަކުގެ ތަހުގީގުތަކުގެ ތެރެއަށް ވެސް މަޖިލީހުން ވަންނަމުންދާ ކަމަށް ބުނެ ގިނަ ފާޑުކިއުންތަކެއް ވެސް މަޖިލީހަށް ދަނީ އަމާޒުވަމުންނެވެ.\nކުރިން މިވެރިކަން ގެންނަން އުޅުނީރު ހަމަ ނޭގެނީތޯ ތިކަން. މީ މުސީބާތަކަށް ވާނެ ކަން ؟ކާނަލް ގެ މަޤާމުހޯދީ ރިޓަޔަރ ވީމަ ނަމުގެ ކުރިޔަށް ލާހިތުން ދެއްތޯ އެކަމާ ޝަރުތު ހަމަވެގެން ހެން ހަމަ ހީނުވަނީ ، ގޮސް އެމް.ޑީ.ޕީ އަށް ވަދެގަތް އިރު ލާދީނީ މިޤައުމަށް ހެޔޮއެދޭނެ ބައެއް ނޫންކަން ހަމަ ނޭންގުން ދޯ ؟ މަޤމުގެ ދަހިވެތި ކަމުގަ؟ ދެން މިއަދު ކޮން ރޮއްޓެކޭ ތިޔަނީ\nމެއި 3, 2021 11:53\nމި މުސިބާތް ލައިގަތުމުގެ ފަހަތުގައި ކަލޭގެ ނުބައި ކަންވެސް ހިމެނޭ. ކަލެއަ ކީ އެންޑީޕީ. ކައިގެން ހުރިމީހެއް.\nމެއި 3, 2021 12:16\nދޮން ކަލޯ މުސީބާތެއް ނޫނޭ! ރަނގަޅު ގޮތަ ކީ ބޮޑު ވަބާ އެއް\nމެއި 3, 2021 12:31\nތިވާހަކަ އެއްނު އަހަރުމެން މިދައްކަނީ..3ބާރު ވަކިނުވެޔޭ.. އެކަކު3ގަޮނޑި އަށް އަމުރު ކުރާ އުސޫލޭ\nއޭ ނާ މަޖިލީހުގައި، ޖުޑިޝަރީގައި، އަދި ނުވިތާކަށް އެޅެނީ އިދާރީ ހިންގުމަށް ބުރޫއަރުވަން..\nއަސްލު ހުރިހާނުބަޔެއް ހަދަނީ "އެލެކްސްގެ ނަމުގައި އުޅޭ ޢައްދާރު" ކަލޭގެ.\nމެއި 3, 2021 13:01\nމީނަޔަކީ އެމްޑީޕީ ކުރާ ކޮންމެކަމަކީ ރަނގަޅުކަމެކޭ ކިޔާ އުޅުނުމީހެއް މަޖިލީހުގެ ރައީސް ނަޝީދު ހިތަދޫ މެދުދާއިރާއިން މިސޮރު ކަޓުވާލީމަ ހަޖަމުނުވެގެން އުޅެނީ މިހާރު އެދާއިރާގެ މެންަރަކީ އަލްއުސްތާޒު އަހުމަދު ހުސެން ރަޝީދު / ޗެކުމާކު\nމަޖިލިހުން ސަރުކާރަށް ފާރަވެރިވުމަކީ މަޖުލިހުގެ ޒިންމާ. މިއީ ރިޔާސީ ނިޒާމުގެ މޮޅުކަން މިފެންނަނީ. މިހެންވެގެން ތިން ބާރު ވަކިން އޮންނަންޖެހެނީ. އެއްވެސް ބަޔަކު އަނެއްބައެއްގެ މައްޗަށް ނުހައްގު ބާރު ނުހިންގޭ. މިއީ ހަމަ ރިޔާސީގެ މޮޅުކަން.


Vaudhu Fuhdhumah Majlis Varah Muhinmu: Raees - vNews.mv\nވައުދު ފުއްދުމަށް މަޖިލީސް ވަރަށް މުހިންމު: ރައީސް\nއަހުމަދު ހަމީދު އާދަމް 16 March 2019, 01:40\n2018ވަނަ އަހަރުގެ ރިޔާސީ އިންތިޚާބުގެ ތެރޭގައި ވެވަޑައިގެންނެވި ވައުދުތަކާއި ދުރަށްވަޑައިގެންނެވެން ނެތްކަމަށާ އެ ވައުދުތައް ފުއްދުމުގައި ސަރުކާރާއިއެކު އޮތް މަޖިލީހެއް ވަރަށް މުހިންމުކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހް ވިދާޅުވެއްޖެއެވެ.\nރައީސް ސޯލިހް މިހެން ވިދާޅުވީ ފާދިއްޕޮޅުގެ ގޮނޑިތަކަށް ވާދަކުރައްވާ އެމްޑީޕީގެ ކެންޑިޑޭޓުންނަށް ތާއީދު ހޯދުމަށް އެ އަތޮޅަށް ކުރައްވަމުން ގެންދަވާ ދަތުރުފުޅުގެ ތެރެއިން މިރޭ ރައީސް ސޯލިހްގެ އުފަން ރަށްކަމަށްވާ ހިންނަވަރުގައި ބޭއްވި ޖަލްސާއެއްގައި ވާހަކަފުޅު ދައްކަވަމުންނެވެ.\nރައީސް ވިދާޅުވީ ރިޔާސީ އިންތިޚާބުގައި ވެވަޑައިގެންނެވި ވައުދުތަކުގެ މަތިން އެންމެ ހިނދުކޮޅަށްވެސް ހަނދުމަފުޅުނެތިގެން ނުދާކަމަށެވެ. އަދި އެމަނިކުފާނު ވެރިކަމަށް ގެނައުމަށް މަސައްކަތްކުރެއްވި ލީޑަރުންނާއި، ސިޔާސީ ޕާޓީތަކާއި ރައްޔިތުންގެ މަތިންވެސް ހަނދުމަފުޅުނެތިގެން ނުދާކަމަށެވެ. ރައީސް ވިދާޅުވީ ރިޔާސީ އިންތިޚާބުގައި ކާމިޔާބު ލިބުނީ އެންމެން ގުޅިގެން ކުރި މަސައްކަތުންކަމަށެވެ. އަދި އެބޭފުޅުންގެ މަސައްކަތް ބަލައިގަންނަކަމަށް ވިދާޅުވިއެވެ.\nރައީސް ވިދާޅުވީ އިސްލާހަށް މަސައްކަތްކުރެއްވި ލީޑަރުންނާއި، ސިޔާސީ ޕާޓީތަކާއި ރައްޔިތުންނަށް ދެރައެއް ނުދެއްވާނެކަމަށެވެ.\nރިޔާސީ އިންތިޚާބުގައި އިއްތިހާދުންވެފައިވާ ވައުދުތަކަކީ އެމްޑީޕީއާއި، ޖުމްހޫރީ ޕާޓީއާއި، އަދާލަތު ޕާޓީ އަދި ރައީސް މައުމޫންގެ ވިސްނުންފުޅާއެކު، އެ ޕާޓީތަކުގެ ލީޑަރުންގެ ތާއީދާއެކު ވެވަޑައިގެންފައިވާ ވައުދުތަކެއްކަމަށާ އެހެންކަމުން އިންތިޚާބުގައި ވެވަޑައިގެންނެވި ވައުދުތައް ފުއްދަވާނެކަމަށް ރައީސް ވިދާޅުވިއެވެ.\nކުރިއަށް އޮތް ރައްޔިތުންގެ މަޖިލީހުގެ ތެރެއިން ސަރުކާރަށް ވަރަށް ބޮޑަށް އެހީތެރިކަން ބޭނުންވާކަން ފާހަގަކުރައްވާ ރައީސް ސޯލިހް ވިދާޅުވީ ވައުދުތައް ފުއްދުމުގައި ސަރުކާރާއިއެކު އޮތް މަޖިލީހެއް ވަރަށް މުހިންމުކަމަށެވެ.\n"ވައުދުތަކުގައި އެއް އަޑަކުން އޭރު ހުރިހާ ބޭފުޅުން އަޅުގަނޑާއެކު ނުކުމެ ތިއްބެވި، އަޅުގަނޑަކަށް މިއަދަކު ނެތް އެ ވައުދުތަކާ ދުރަށް ދެވޭކަށް." ރައީސް ވިދާޅުވިއެވެ.\nރައީސް ވިދާޅުވީ ރައްޔިތުން ބޭނުންވި ބަދަލު ގެނެސްފައިވާކަމަށާ އެހެންކަމުން އެ ރައްޔިތުންނަށް ވެވަޑައިގެންނެވި ވައުދުތައް ފުއްދުމަކީ މަޖުބޫރުކަމެއްކަމަށެވެ. އަދި ވައުދުތައް ފުއްދުމުގައި އެންމެ ވަގުތުކޮޅެއްވެސް މަޑުނުކުރައްވާނެކަމަށް ވިދާޅުވިއެވެ.\nއެެމަނިކުފާނު ވިދާޅުވީ އަނިޔާވެރިކަން ނައްތާލުމާއި، ކޮރަޕްޝަންގެ ވަބާ ފޮހެލުމާއި، އަސާސީ ހިދުމަތްތައް ތަފާތު ކުރުމެއް ނެތި ހުރިހާ ރަށަކާއި، އަތޮޅަކަށް ފޯރުކޮށްދިނުމާއި، ހުރިހާ އެންމެންނަށް އަސާސީ ހިދުމަތްތައް ފޯރުކޮށްދިނުމާއި، ލާމަރުކަޒީ ނިޒާމުން ރާއްޖެ ހިންގުމަށް ބަދަލު ގެނައުމަކީ ވެވަޑައިގެންފައިވާ ވައުދުތައްކަމަށެވެ. އެހެންކަމުން އެ ވައުދުތައް ފުއްދުމުގައި އެހީތެރިވެދެއްވުމަށް ރައީސް އެދިވަޑައިގެންނެވިއެވެ.


އަދުގެ މޫސުން: ދެކުނަށް ރަނގަޅު، އުތުރާއި މެދަށް ކެރީގެ އަސަރު ކުރާނެ – Dhuvas Online\nއަދުގެ މޫސުން: ދެކުނަށް ރަނގަޅު، އުތުރާއި މެދަށް ކެރީގެ އަސަރު ކުރާނެ\nއަދުގެ މޫސުން ލަފާކުރެވޭގޮތަށް ބަލާއިރު ދެކުނުގެ އަތޮޅުތަކަށް މޫސުން އާންމުގޮތެއްގައި ރަނގަޅުވާނެ ކަމަށާއި އުތުރާއި މެދުރާއްޖޭގެ ބައެއް ރަށްތަކަށް ކެރީގެ އަސަރު ކުރާނެ ކަމުގައި މޫސުމާއިބެހޭ ގައުމީ އިދާރާއިން ބުނެފިއެވެ.\nއެ އިދާރާއިން ބުނެފައިވާގޮތުގައި މިއަދު އިރުއޮއްސުމާއި ހަމައަށް ނިމުތު ކުރެވޭގޮތުގައި ހުޅަނގު ދެކުނުން، މެދުރާއްޖެއާއި އުތުރުގެ އަތޮޅުތަކަށް ގަޑިއަކު އަށް މޭލާއި 18 މޭލާއި ދެމެދުގެ ބާރުމިނުގައި އަދި ދެކުނުގެ އަތޮޅުތަކަށް ގަޑިއަކު ފަސް މޭލާއި 15 މޭލާއި ދެމެދުގެ ބާރުމިނުގައި ވައިޖެހޭނެއެވެ.\nއުތުރާއި މެދުރާއްޖޭގެ ކަނޑުތައް އާދައިގެ ވަރަކަށް ގަދަވާނެ ކަމަށާއި ދެކުނުގެ ކަނޑުތައް އާދައިގެ ވަރަކަށް މަޑުވާނެ ކަމަށްވެސް ބުނެފައިވެއެވެ. މީގެ އިތުރު މިއަދު އިރު އޮއްސުމާއި ހަމައަށް ރާޅުގެ އުސްމިން ހުންނާނީ ދެ ފޫޓާއި ފަސް ފޫޓާއި ދެމެދުގެ އުސްމިނެއްގައި ކަމުގައިވެސް ބުނެފައިވެއެވެ.


Jinsee goanaa kohfai salaamaiy nuvaane kan engenjeheyne: PG\nޖިންސީ ގޯނާކޮށްފައި ސަލާމަތްނުވާނެ ކަން އެނގެންޖެހޭ: ޕީޖީ\nޖިންސީ ގޯނާގެ ބޮޑެތި ކުށްތަކަށް އަރައި ގަންނަ މީހުންނަށް އެކަން ކޮށްފައި ސަލާމަތް ނުވެވޭނެކަން އެނގެން ޖެހޭނެ ކަމަށް ޕްރޮސެކިއުޓާ ޖެނެރަލް ހުސައިން ޝަމީމް ވިދާޅުވެއްޖެ އެވެ.\nޕީޖީ ޝަމީމް މިހެން ވިދާޅުވީ އުމުރުން 11 އަހަރުގެ ކުޑަކުއްޖަކު ގްރޫމްކޮށްގެން ގެސްޓްހައުސްއަކަށް ގެންގޮސް ޖިންސީ ގޯނާ ކުރި މައްސަލައާއި ގުޅޭގޮތުން ކުރެއްވި ޓުވީޓެއްގަ އެވެ.\nޝަމީމް ކުރެއްވި ޓްވީޓުގައި ވިދާޅުވީ މާގިނަ ވާހަކަ ނުދައްކަވާނެ ކަމަށާ އިހުލާސްތެރިކާމާއި އަމާނާތްތެރި ކަމާއެކު މަސައްކަތް ކުރައްވާނެ ކަމަށެވެ.\nގްރޫމްކޮށްގެން ކުޑަކުއްޖަކު ގެސްޓްހައުސްއަކަށް ގެންގޮސް ޖިންސީ ގޯނާކުރި މައްސަލައިގައި ދައުވާ ކުރާ ހއ. ބާރަށް، ސިލްސިލާގެ، އަނީސް ހިލްމީގެ މައްޗަށް ވަނީ ތިން ދައުވާއެއް އުފުލާފަ އެވެ.\nއޭގެ ތެރޭގައި ހިމެނީ ކުޑަކުދިންނަށް ޖިންސީ ގޯނާކުރާ މީހުންނާމެދު ހާއްސަ އުސޫލުތަކަކަށް އަމަލުކުރުމުގެ ގާނޫނުގެ ދަށުން ކުޑަކުއްޖެއްގެ ހަށިގަނޑުގައި ޖިންސީ ނިޔަތެއް އޮވެގެން ގަސްތުގައި އަތްލުމުގެ ކުށުގެ ދައުވާއާއި ކުޑަކުއްޖަކަށް ޖިންސީ ގޯނާކުރުމަށްޓަކައި އެކުއްޖާ ގްރޫމްކުރުމުގެ ކުށުގެ ދައުވާގެ އިތުރުން އޮރިޔާންކާޑު ގެންގުޅުމުގެ ކުށުގެ ދައުވާއެވެ.\nމި ދައުވާތަކުގެ ތެރެއިން ކުޑަކުއްޖެއްގެ ހަށިގަނޑުގައި ޖިންސީ ނިޔަތެއް އޮވެގެން ގަސްތުގައި އަތްލުމުގެ ކުށުގެ ދައުވާ ސާބިތުވެއްޖެނަމަ 10 އަހަރާއި 14 އަހަރުގެ ޖަލު ހުކުމެއް އަންނާނެއެވެ. ކުޑަކުއްޖަކަށް ޖިންސީ ގޯނާކުރުމަށްޓަކައި އެކުއްޖާ ގްރޫމްކުރުމުގެ ކުށުގެ ދައުވާ ސާބިތުވެއްޖެނަމަ 10 އަހަރުގެ ޖަލު ހުކުމެއް އަންނާނެ އެވެ.\nއޮރިޔާންކާޑު ގެންގުޅުމުގެ ދައުވާ ސާބިތުވެއްޖެނަމަ އެއް އަހަރާއި ހަ މަހުގެ ޖަލު ހުކުމެއް އަންނާނެ އެވެ.\nފަހަކަށް އައިސް ކުޑަކުދިންނާއި އަންހެނުންނަށް ޖިންސީ ގޯނާކުރަމުންދާ މައްސަލަތައް ދަނީ އިތުރުވަމުންނެވެ. އަދި މި މައްސަލަތައް އިތުރުވިނަމަވެސް ކަމާގުޅޭ އިދާރާތަކުން އެކަށީގެންވާ ފިޔަވަޅު އަޅަމުން ނުދާތީ އާންމުންދަނީ ސަރުކާރަށް ފާޑުކިޔާ މުޒާހަރާކުރަމުންނެވެ.\nޕްރޮސެކިއުޓާ ޖެނެރަލްގެ އޮފީސް ހުސައިން ޝަމީމް ޖިންސީ ގޯނާ + ޖިންސީ ފުރައްސާރަ


Raajje in Oxford-AstraZeneca vaccine gannan nimmai, haahsa huhdha eh dheefi\nއޮކްސްފަޑް ވެކްސިން ގަންނަން ނިންމައި، ހާއްސަ ހުއްދައެއް ދީފި\nފިނޭންސް މިނިސްޓަރު އިބްރާހިމް އަމީރު ރައްޔިތުންގެ މަޖިލީހަށް މައުލޫމާތު ދެއްވަނީ. -- ފައިލް ފޮޓޯ: މަޖިލިސް\nކޮވިޑް-19 ބައްޔަށް މިހާރު އުފައްދާފައިވާ ވެކްސިންތަކުގެ ތެރެއިން، އިނގިރޭސިވިލާތުގެ އޮކްސްފަޑް ޔުނިވާސިޓީ އާއި އެސްޓްރާޒެނެކާ ކުންފުނިން އުފައްދާފައިވާ ވެކްސިން ރާއްޖެއަށް ގެންނަން ނިންމައި، އެކަން ކުރުމަށް ބޭނުންވާ ހާއްސަ ހުއްދަ، ފިނޭންސް މިނިސްޓަރު އިބްރާހިމް އަމީރުގެ ހާއްސަ ގަރާރަކުން ދީފި އެވެ.\nމިނިސްޓަރު ސޮއި ކުރައްވައި މިއަދު އާއްމުކޮށްފައިވާ، މާލިއްޔަތު ގަވައިދަށް ނުވަތަ ގަވައިދުން ބަޔަކަށް އަމަލުކުރަންނުޖެހޭ ގޮތަށް ކަނޑައެޅުމާބެހޭ ގަރާރުގައި ބުނެފައިވަނީ، ކޮވިޑުގެ ބަލިމަޑުކަމުން އަރައިގަތުމަށް ރާއްޖެއަށް ބޭނުންވާ ވެކްސިން ހޯދުމަށްޓަކައި ސިންގަޕޫރުގެ ކުންފުންޏެއްކަމަށްވާ އެސްޓްރާޒެނެކާ ޕްރައިވެޓް ލިމިޓެޑްއާއެކު އެއްބަސްވުމުގައި ސޮއި ކުރަން ސަރުކާރުން ނިންމާފައިވާ ކަމަށެވެ.\nއަދި ވަކި ބައެއްގެ ފަރާތުން މެނުވީ ލިބެންނެތް ވެކްސިނެއްކަމަށްވާއިރު، މުޅި ދުނިޔޭގައިވެސް އެ ވެކްސިން ދޫކުރަމުންދަނީ ޕްރޮކިޔުމަންޓުގެ ހާއްސަ އުސޫލުތަކެއްގެ ދަށުން ކަމަށާއި، މި އެއްބަސްވުމުގައި ސޮއި ކުރުމަކީ ކޮންމެހެން ކުރަންޖެހޭކަމެއްގެ ގޮތުގައި ކަމާބެހޭ އިދާރާތަކުން ބުނެފައިވާ ކަމަށެވެ.\nއެހެންކަމުން، މާލިއްޔަތު ގަވައިދުން މިނިސްޓަރަށް ލިބިދޭ ހާއްސަ ބާރުގެ ދަށުން، ވެކްސިން ހޯދުމަށްޓަކައި އެ ގަވައިދުގެ ހަތަރު މާއްދާއަކަށް އަމަލުކުރަންނުޖެހޭނެ ކަމަށް ވަނީ ކަނޑައަޅައިފަ އެވެ.\nމިގޮތުން، އަމަލުކުރަންނުޖެހޭކަމަށް ކަނޑައަޅާފައިވަނީ، މާލިއްޔަތުގެ ގަވައިދުގެ ބީލަން ކުރުމުގެ މަރުހަލާތަކުގެ މާއްދާ އާއި، ކޮންޓްރެކްޓް ހަވާލުކުރުމާއި، އެޑްވާންސް ފައިސާގެ ގޮތުގައި 15 ޕަސަންޓް ދެވޭ ގޮތަށް އޮތް މާއްދާގެ އިތުރުން އެގްރީމަންޓްކޮށްގެން ހަވާލުކުރާ މަސައްކަތެއް ލަސްވާނަމަ ގެއްލުމުގެ އަގު ދައްކަންޖެހޭ މާއްދާ އެވެ.\nއެ ގަރާރުގައި އިތުރަށް ބުނީ އެ މާއްދާތަކަށް އަމަލުކުރަންނުޖެހޭ ގޮތަށް ކަނޑައަޅާފައިވަނީ ހަމައެކަނި ވެކްސިން ގަތުމަށްޓަކައި އެސްޓްރާޒެނެކާ ކުންފުންޏާއެކު ސޮއި ކުރެވޭ އެއްބަސްވުމުގެ މުއްދަތަށް ކަމަށާއި، އެ މުއްދަތުގައި އަމަލުކުރަންޖެހޭނީ އެ އެއްބަސްވުމުގައި ބަޔާންކޮށްފައިވާ ފަދައިން ކަމަށެވެ.\nއަދި އެ އެއްބަސްވުމުގެ ދަށުން ކުރެވޭ ހަރަދުތަކުގެ އިންޓާނަލް އޮޑިޓެއް ފިނޭންސް މިނިސްޓްރީން ކުރިއަށް ގެންދާނެކަމަށް ބުނެފައިވެ އެވެ.\nވެކްސިން ގަތުމަށް ހާއްސަ ހުއްދައެއް ދީފައިވާއިރު، ކޮވިޑާ ގުޅިގެން ރާއްޖެއަށް ބޭނުންވި ވެންޓިލޭޓަރުތައް ގަންނަންވެސް މާލިއްޔަތު ގަވައިދުގެ ބައެއް މާއްދާތައް އުނިކޮށްދިނެވެ.\nނަމަވެސް، އެކަމުގައި ކޮރަޕްޝަން ހިމެނޭކަމަށް ހާމަވެފައިވާއިރު، އެކަމާ ގުޅިގެން އޭރުގެ ހެލްތު މިނިސްޓަރު އަބްދުﷲ އަމީން އާއި އެ މިނިސްޓްރީގެ އިސް ބޭފުޅުންތަކެއްގެ މައްޗަށް ދައުވާކޮށްދިނުމަށް އެދި ފޮނުވި އެވެ.\nއޮކްސްފަޑް ޔުނިވާސިޓީ އާއި އެސްޓްރާޒެނެކާ ކުންފުނިން އުފައްދާފައިވާ ވެކްސިން ބޭނުންކުރުމަށް ގިނަ ގައުމުތަކުން ހުއްދަ ދީފައިވާއިރު، މިއީ މިހާތަނަށް އުފެއްދި އެންމެ އަގުހެޔޮ ވެކްސިން އެވެ. މިގޮތުން، އެ ވެކްސިން ޑޯޒެއް ތިން ޑޮަލަރާއި ހަތަރު ޑޮލަރާ ދެމެދަށް ލިބޭނެކަމަށާއި، މި ބަލިމަޑުކަމުގެ ތެރެއިން ޕްރޮފިޓެއް ހޯދުމުގެ ވިސްނުން ނުގެންގުޅޭކަމަށް އެ ކުންފުނިން ވަނީ ބުނެފަ އެވެ. އަދި ފައިޒާ ވެކްސިންއާ ހިލާފަށް، އެސްޓްރާޒެނެކާ ވެކްސިނަކީ އާދައިގެ ރެފްރިޖޭޝަންގައި ހަ މަސް ދުވަހާ ހަމައަށް ބެހެއްޓޭ ވެކްސިނެކެވެ.\nއަންނަ އަހަރުގެ ފުރަތަމަ ކުއާޓަރުގެ ތެރޭގައި ރާއްޖޭގައި ވެކްސިން ޖަހަން ފެށޭނެކަމަށް ހެލްތު އެމަޖެންސީ އޮޕަރޭޝަން ސެންޓަރު (އެޗްއީއޯސީ)އިން ވަނީ ބުނެފައި އެވެ.\nރައީސް އިބްރާހިމް މުހައްމަދު ސޯލިހު ފިނޭންސް މިނިސްޓްރީ އެޗްޕީއޭ + އަހުމަދު ނަސީމް މިނިސްޓްރީ އޮފް ހެލްތު އިބްރާހިމް އަމީރު ކޮވިޑް-19 ކޮވިޑާ ގުޅޭ ހިޔާނާތްތައް ކޮވިޑް ވެކްސިން


Ep. 21 — Karunaige Therein | Safuhaa\n"ކޮންމެހެން އަހަރެންގެ މަތިން ހަނދާންކުރާނެކަމެއް ނެތް، މި މާތަކުގެ ވިހަކަން ހަރުފައަށް ވުރެ ބޮޑު، ހީކުރީތަ މަލެއް ގެނެސްދިނީމަ އަހަންނަށް ހެދިގޮތް އެހާ ފަސޭހައިން ހަނދާން ނައްތާލާނެ ކަމަށްތަ؟ ހައިޝަމްގެ އެއްވެސް ކުށެއްނެތި ދެފަހަރުމަތިން އެޓޭކް ކުރީވެސް މި ނުލަފާ ފިރިހެނާ، ތިމާގެ ބޭބެ އައިސީޔޫގައި ބާއްވާނަމޭ ބުނާނީ ކިހާ ނުބައިމީހެއްވީމަ، ހާދަ ފޫއްސެއްވެއޭ، އަހަރެންގެ ވީކްނެސް އެއްފަރާތްކޮށްލާފައި މީނައާއި ޗެލެންޖްކުރާ ޓައިމް މިއޮތީ ޖެހިފައި....... "ކަމީލާ ބާރަކަށް ކުޑަދޮރު ލައްޕާލާފައި ތަންޑުތައް އަޅުވައިފިއެވެ.\nލޫކަސް ހޫނު ކޮފީއެއް ހިފައިގެންގޮސް ބެލްކަނީގައި ހުރިއިރު އެތައް ހަނދާންތަކެއް އެހިތަށް އުދަގޫކުރިއެވެ. ކިތަންމެވަރަކަށް މާޒީ ހަނދާންނައްތާލަން އުޅުނަސް އެއީ ނުވާނެކަމެކެވެ. މަންމަ ގޮވައިލުމުން ހިނިތުންވެލަމުން އެނބުރުނުއިރު މަންމަ ހުރީ ކުޑަފިރިހެންކުއްޖެއްގެ އަތުގައި ހިފާލައިގެންނެވެ. ލޫކަސްގެ ހިތް ތެޅިގަތީ ވަކިގޮތެއް ބަލާފައެއްނޫނެވެ. އެކުއްޖާގެ ލޮލަށް ބަލައިލުމާއިއެކު ލޫކަސް ހުރީ ދުރުބަލައިލަން ނޭގިފައެވެ.\n"މިއީ ޖޭޑްގެ ދަރިފުޅު މިކާލް، މަންމަ އެބައަންނަން ނަމާދުކޮށްލައިގެން، ދަރިފުޅު ބޭބީސިޓް ކޮށްލަދޭންވީނު....." މެހްވިޝް އަވަސްއަރުވާލާފައި އެތަނުން ދިޔުމުން ލޫކަސް އަތްދިއްކޮށްލައިފިއެވެ. އެކުޑަ އަތްތިލަ ލޫކަސްގެ އަތުތެރެއަށް ލެވުނުވަގުތު ގާތްކަމެއް އިހުސާސްކުރެވުނެވެ. މިއީއެކަނި އޭނަގެ ކޮއްކޮގެ ދަރިއެއް ނޫނެވެ. ކަމީލާގެވެސް ދަރިފުޅެވެ. ލޫކަސް މިކާލް އުނގުގައި ބައިންދައިގެން އެކި ސުވާލުތައް ކުރަންފެށިއެވެ. މިކާލް ފުރަތަމަ އިނީ ރަކިވެފައެވެ. ނަމަވެސް ފަސްމިނިޓް ނުވަނީސް ވަރަށް އެކުވެރިކަމާއިއެކު ހީހީފައި ވާހަކަދައްކަން ފެށިއެވެ. ލޫކަސްގެ ކޮފީތަށިވެސް ބޯންއުޅުނެވެ. ލޫކަސްބުނީ ކުޑަކުދިން ކޮފީބޯކަށް ނުވާނެކަމުގައެވެ. މިކާލް ބުނީ ލޫކަސް ވާހަކަދައްކަނީ "މަންމީ" ފަދައިން ކަމުގައެވެ. އެއީ މަންމަވެސް މިކާލްއަށް މަނާކޮށްފައިވާ އެއްޗެއްކަމުގައެވެ. ވާރޭވެހެން ފެށުމުން މިކާލް ވާރޭގެ ތެރެއަށް ނުކުންނަން ބޭނުންވެގެން ހުއްދައަށް އެދުނެވެ.\n"އޮފްކޯސް ޔޫ ކޭން ސްވީޓްހާޓް..." ލޫކަސްހުރީ މިކާލް ބޭނުން ކޮންމެކަމެއް ކޮށްދޭހިތްވެފައެވެ. ލޫކަސް މިކާލް އުރާލުމުން މޫނަށް ބަލަން ހުރީ ވަރަށް ލޯބިކޮށް ހެވިލާފައެވެ. ކޯތާފަތަށް އެޅުނު އަޑިކޮޅުން ހަނދާންވީ ކަމީލާގެ މަތިންނެވެ. ލޫކަސްގެ ހިތްފުރި ބަންޑުންވެ، ދެލޯ ފެންކަޅިވެގެން ދިޔައީ ކުރި އަސަރަކުންނެވެ. މިކާލްގެ ސަބަބުން ހިތަށް ގޮތްގޮތްވަނީ ކީއްވެހެއްޔެވެ؟ ޖައިދަންގެ މަގާމުގައި ހުންނަން ޖެހެނީ އޭނަކަމަށް ގަބޫލުކުރެވޭތީހެއްޔެވެ؟ އަމިއްލަ ކޮއްކޮގެ އަންހެނުންނާއި އަޅައިގެން އުޅުމަކީ ލޫކަސްދެކޭގޮތުގައި މާ ރީތިކަމެއްނޫނެވެ.\nލޫކަސް ލިފްޓުން ތިރިއަށް ފޭބިތަނާހެން މަންމައައީ މިކާލްއަށް ދޭން ހޫނު ޗޮކްލެޓެއް ހިފައިގެންނެވެ. ވާރޭތެރެއަށް ނުކުމެވޭނީ ތަށި ހުސްކޮށްލީމަކަމަށް ބުނުމުން މިކާލް އަވަހަށް ތަށިބޯލިއިރު ލޫކަސްހުރީ އެސްފިޔަޖަހައިލަން ނޭގިފައި އެތުއްތުކުއްޖާއަށް ބަލާށެވެ. އެންމެފަހުން ފުންނޭވަޔެއް ދޫކޮށްލާފައި ފެންޑާގެ ތަބަށް ލެނގިލައިގެން ހުއްޓުނެވެ. ތަށިހުސްކޮށްލާފައި މިކާލް ވަގުތުން ދުއްވައިގަތީ ގަސްތަކާއި ދިމާލަށެވެ. ލޫކަސްވެސް މިކާލް އަތުލާން ފަހަތުން ދުވުނީ މަޖާވެލާފައިހުރެއެވެ.\n"ތޫތުބަގް...." އިރުކޮޅަކުން މިކާލް ރޮވޭ ވައްތަރުވެލާފައި އައިސް ލޫކަސްގެ އަތުގައި ހިފެހެއްޓުމުން މިކާލް އުފުލައިލީ ލުއިފަތްކޮޅެއްހެންނެވެ.\n"ކިހިނެއްވީތަ ޑާލިން......" ލޫކަސްގެ މޫނުމަތިން ކަންބޮޑުވުމުގެ އަސަރުފާޅުވިއެވެ. މިކާލް ބުނީ "ތޫތްބަގް" ކަރުތެރެއަށް އެރުނީކަމުގައެވެ. މިކާލްގެ ތުއްތު ބަހުރުވައިން އެއިޝާރާތްކުރަނީ ކަރުތެރެއަށް ތަދުވެގެންކަން ވިސްނިގެން ލޫކަސް މިކާލް ގޮވައިގެން ގެއަށް ވަންނަން އުޅުނެވެ.\nކަމީލާ ކޮޓަރީގައި ހުރެފައި ބޭރަށް ނުކުތްއިރު މިކާލް ފެންނާން ނެތުމުން ހާސްވެފައި އަވަހަށް ޖައިދަންއަށް ގުޅާލިއެވެ. ޖައިދަން ބުނީ ދިޔައީ އޭނަގެ މަންމައާއިއެކުގައި ކަމަށާއި އޭނަ މިކާލް ބަލާ ދާނެކަމަށެވެ. ކަމީލާ ހިތްހަމަނުޖެހޭގޮތްވިއެވެ. ޖައިދަން އެހުއްދަދިނީ ކީއްވެހެއްޔެވެ؟ މެހްވިޝް އެގެއަށް އެކުއްޖާ ގެންދަންވީ ކީއްކުރަންހެއްޔެވެ؟ މިހުރިހާދުވަހު މާމަދަރިއެއް ހުރިކަން ނޭގިހުރެ އެކުއްޖާ ބޮޑުވީމަ ފެންނަންވީހެއްޔެވެ؟ އޭނަގެ ދަރިފުޅުގެ މައްޗަށް އެހެން މީހަކު ހުކުމް އިއްވާކަށް ނުޖެހޭނެއެވެ. ކަމީލާ ރުޅިގަދަވިވަރުން ކާރަކަށް ގުޅައިގެން މެހްވިޝްވިލާއަށް ދާން މިސްރާބު ޖެހިއެވެ.\nބޯވާރޭތެރޭގައި މެހްވިޝްވިލާ ފެނުނުއިރު ގަނޑުވަރެއްފަދައެވެ. ހީވީ ބޭރުތަނަކަށް އާދެވުނުހެންނެވެ. ކަމީލާ ދުވެލާފައިގޮސް ފެންޑާއަށް އަރާފައި ސަލާމްގޮވާލުމުން ސަލާމް ބަލައިގަނެ އޭނަ އެތެރެއަށް ވެއްދީ ނޯކަރެކެވެ. ހާސްވެފައި ހުރެ އެތެރެއަށް އެޅި ފުރަތަމަ ފިޔަވަޅާއިއެކުގައިވެސް ނަޒަރުގައި އަޅައިގަތީ ލޫކަސްއެވެ. ސިޓިންރޫމްގައިވާ ކައުޗެއްގައި ލޫކަސް އަރާމުކޮށް ނިދާލާފައިވާއިރު އޭނަގެ ކޮނޑުގައި ބޯއަޅާލައިގެން ކުޑަގޮތަކަށް ބައްދާލައިގެން މިކާލްވެސް ނިދާލާފައި އޮތެވެ. ދެބަފައިން އެގޮތަށް ނިދާފައި ތިބި މަންޒަރަކީ ކަމީލާގެ ހަޔާތުގައި ދުށް އެންމެ ފުރިހަމަ މަންޒަރެވެ. ކަމީލާގެ ދެލޯތެމޭގޮތްވިއެވެ.\n"މިގޮތަށް ލޫކްއާއި ދަރިފުޅު އެކީގައި ފެނިދާނެއޭ ދުވަހަކު ހިތަށް ނާރާ، ކިއުޓްކަން....." ކަމީލާ ނިކަން ސިއްރުން އެތައް ފޮޓޯތަކެއް ފޯނުގައި ރައްކާކުރިއެވެ. ކުއްލިއަކަށް މީހެއްގެ ހިލަންވެފައި ފޯނު ޖިންސްގެ ޖީބަށް ޖަހަން އުޅުނު ވަގުތު ތުރުތުރުއަޅާ ދެއަތުގެ ތެރެއިން ފޯނުދޫވެގެން ދޫލަމައްޗަށް ވެއްޓުނެވެ. ގޭތެރެއިން ނުކުމެގެން އައީ މެހްވިޝް ފިޔަވާ ދެވަނަމީހެއްނޫނެވެ. ސްވެޓަރަކާއި ޖިންސެއްލައިގެން ހުރިއިރު ޒުވާން އަންހެންކުއްޖެއްފަދައެވެ.\n"ކާލްވާރޭގައި ތެމިލައިގެން އުޅުނީމަ ޓަޔަޑްވީ، ލޫކްވެސް ރޭ ދިގު ދަތުރެއްކޮށްލާފައި އައީމަ އެހާ ގަދަޔަށް ނިދިފައި އެއޮތީ، ކަމީލާ އަންނަވީނު ސައިބޯން......" މެހްވިޝް ދައުވަތު ދިނެވެ. ކަމީލާގެ މޫނުގެ ކުލަ ބަދަލުވެގެން ދިޔުމާއިއެކު ގުދުވެ ފޯނުނެގިއެވެ. ދެވަނަފަހަރަށް މެހްވިޝްދިން ދައުވަތުގައި ކޮޅުފައިން ޖެހުމަކީ ރީތިކަމެއް ނޫނެވެ. އަވަސްކޮށްލައިގެން ސައިބޮއިގެން މިތަނުން ދާންވީއެވެ. މިގެއަށް އާދެވުނުކަމުގެ މޮޔަވެސްހީވިއެވެ. މިކާލް ގެއަށް ގެންނާންދެން ކެތްކޮށްލައިގެން ހުރެވުނުނަމަ އިތުރު އަނިޔާތަކެއް ހިތަށް ނުލިބުނީސްކަން ނޭގެއެވެ. މިވީގޮތުން ހިތުގެ ހަމަނުޖެހުން އިތުރުވެ ޒަޚަމްތައް ފުންވުން ނޫންކަމެއް ނުވިއެވެ. އޭރުވެސް ހިތް އޮބިނޯވެ ތެޅެމުންދިޔައެވެ. ގެއޭސީކޮށްލާފައި ވާތީކަމެއް ނޫނީ ލޫކަސް ފެނުމުން ކަމެއްނޭގެއެވެ. މެހްވިޝްގެ ފަހަތުން ދަމުން އެނބުރިފައިވެސް ކަމީލާ ފަހަތަށް ބެލިއެވެ.\nސަޔަށްފަހު މެހްވިޝް ފެންވަރަންވެގެން ކޮޓަރިއަށް ވަނުމުން ކަމީލާ ފެންޑާއަށް ނުކުތްއިރު ލޫކަސްއާއި މިކާލް ފެންނާކަށް ނެތެވެ. ލޫކަސް މިކާލް ގޮވައިގެން އަނެއްކާ ދުއްވާލަން ނަމަވެސް ދިޔައީހެއްޔެވެ؟ ކަމީލާގެ ހިތް ތެޅިލިއެވެ. ކަންބޮޑުވެގެން ހަދާނެގޮތް ހުސްވެފައި އެތެރެއަށްވަދެ މަޑު ސޯފާއެއްގައި ޖައްސާލިގޮތަށް އިނގިލީގައި ދައިގަނެވުނެވެ. މިކޮޓަރި ހާދަ އަރާމެވެ. ވާރޭވެހޭއިރު މިތާގައި އިނދެގެން ޓީވީބަލަން ހާދަ ހިތްފަސޭހަވާނެއެވެ. ކަމީލާ ފޯނުހުޅުވާލައިގެން ތަކުރާރުކޮށް ލޫކަސްގެ ފޮޓޯތަކަށް ބަލަނިކޮށް މީހެއްގެ ފިޔަވަޅުގެ އަޑުއިވިފައި ބަލައިލިއެވެ. ފެނުނީ ލޫކަސް ހޫނު ކޮފީއެއް ބޮމުން ނުކުމެގެން އައިތަނެވެ. ލޫކަސް ބަލައިލީ ބީރައްޓެހިކަމުގެ ނަޒަރަކުންނެވެ. ނުދަންނަ ދެމީހަކު ބައްދަލުވިޔަސް ވާނީ އެކަހަލަ ގޮތެކެވެ.\n"ކާ....ކާލް ކޮބާތަ؟ " ކަމީލާ ހިތްވަރުކޮށްލާފައި ސުވާލުކުރިއެވެ. ލޫކަސް ކޮފީމަގު ހިފައިގެންގޮސް ކުރިމަތީގައި ހުރި ސޯފާގައި އިށީދެ މޭޒުމަތީގައި ކޮފީތަށި ބެހެއްޓިއެވެ. ދިގު ސޯޓަކާއި ކަޅުކުލައިގެ ޓީޝާޓެއްލައިގެން އިންއިރު ކުރިއަށްވުރެ ފިރިހެންވަންތަކަން އިތުރުވެ ހިތްތައް ގުރުބާންވާފަދަ ގޮތެއް ހުއްޓެވެ. ކަމީލާގެ ހިތަށް އެންމެ ތަދުކުރުވީ ބަލައިލުމުގައި ހުރި އަސަރަކުންނެވެ.\n"ޖައިދަން ކާލް ގޮވައިގެން ދިޔައީ، ކިހިނެއްމިވީ؟ އަހަރެން ހިތަކަށްނާރާ ގުޑްބައި ކިޔާފައި ދިޔަމީހާ އަލުން މިގެއަށް އައިސްދާނެއޭ، ކޮން ޕްލޭނެއް މިހާރުއޮތީ، އަހަރެން އައިކަން އެނގުނީމަ ކާލް އަހަންނަށް ދައްކަން ތިފޮނުވީ، ގުޑް......" ލޫކަސްގެ ބަރުއަޑުން އެކަނިވެސް ކަމީލާގެ ގައިން ހީބިހިހަލުވާލައިފިއެވެ. އެއާއިއެކު ލޫކަސްގެ ވާހަކައިން ހިތަށް އަސަރުކުރިއެވެ.\n"ކަން ހިނގިގޮތް ނޭގި ލޫކް ކީއްވެ އަހަރެންގެ ބޮލުގައި އިލްޒާމް ތިއަޅުވަނީ؟ އަހަރެން މިގެއަށް އަންނަން ބޭނުންވެގެނެއް ނޫން އައީ، ކާލް މިގެއަށް ގެނައިކަން އެނގުނީމަ އޭނަ ބަލާ އައީ، އެއީ ލޫކްގެ ދަރިފުޅުކަން ހެއްދެވިފަރާތް ހެކިވާނެ، އަހަރެން ބޭނުމެއްނޫން ކޮންމެހެން އިތުރަށް އެކަން ސާބިތުކޮށްދޭކަށް......" ކަމީލާގެ ލޮލަށް ކަރުނަ ގިނަވާންފެށިއެވެ. ކަމީލާ އަމިއްލަ ހާލާއިމެދު ހަމްދަރުދީވިއެވެ. ކޮންމެދުވަހަކީ ކަރުނަ އަޅާ ދުވަހެކެވެ. މިނޫން ދުވަހެއް އަންނާނެބާވައޭ ހިތަށް އަރާ ދުވަހެއްނޫނީ ދިރިއުޅުމުގައި ނާދެއެވެ.\n"އަދިވެސް ތިބުނަނީ މަގޭ ދަރިއެކޭތަ؟" ލޫކަސްގެ ހިތް އަވަސްވިއެވެ.\n"އަހަރެން އެންމެ އިތުބާރުކުރި މީހަކީ ތިއީ، އެކަމަކު ލޫކް އަހަރެންގެ އިތުބާރު ގެއްލުވައިލީ، އަހަރެން ހީކުރީ އަހަރެމެންގެ ދޭތެރޭ އޮތީ ވަރަށް ވަރުގަދަ ލޯތްބެއްކަމަށް، އެއީ ކުށްހީއެއް، ހަތަރު އަހަރުކުރިން އަހަރެން ދެއްކި ވާހަކަ ގަބޫލުކުރިނަމަ މިހެނެއް ނުވީސް، އެދަރިފުޅަށް ބައްޕައެއްގެ ލޯބި ދޭން އެންމެ ހައްގު މީހާއަށް ނުފެނި ހަތަރު އަހަރުމިވީ، ހައު ކުޑް ޔޫ ޑިނައި؟ އަމިއްލަ ލެޔޭ އެއީ..." ކަމީލާގެ ވާހަކަތަކުން ލޫކަސް އިސްޖަހައިލަން މަޖުބޫރުކުރިވިއެވެ.\nކަމީލާ އުނގުގައި އޮތް ކުޝަން އެއްލާލާފައި ތެދުވެގެން ދާން އުޅުނީ ރޮވޭގޮތްވީމައެވެ. ލޫކަސްގެ ކުރިމަތީގައި ކަރުނަ އޮއްސަން އޭނަ ބޭނުމެއްނުވިއެވެ. ކަމީލާ އަވަސްއަރުވާލާފައި ހުރިވަރުން އެތާ ހުރި ބިއްލޫރި މޭޒުގައި އަޅައިގެންފައި ވެއްޓިގެން ދިޔަ ބޮނޑީގައި ލޫކަސް ތެދުވެ އެއަތުގެ ހިމާޔަތްދިނެވެ. ދެމީހުންނަށް އެކަކު އަނެކަކުގެ ލޮލަށް ބަލަން ތިބެވުނުގޮތަށް ގެއްލިފައި ތިބެވުނީ އެވެ. ދުރުން އުޅުނަސް އެތައް ޒަމާނެއް ފާއިތުވެގެން ދިޔަސް އެލޯބިވަނީ ތާޒާކަން މަތީގައެވެ. އެއްވެސް ބަދަލެއްނާދެއެވެ. އެކަކު އަނެކަކުގެ އަތުތެރެއަށް ވަދެވުމުން ދުރުވާން ނޭގުނީ އެލޯބީގެ ގަދަބާރުންނެވެ. މެހްވިޝް ނުކުމެފައި ކަރުކަހާލިއިރު މޫނުމަތިން ނުރުހުމުގެ އަސަރުފާޅުވިއެވެ. އޭނަގެ ދަރިފުޅާއިވެސް އަޅައިގަތީހެއްޔެވެ؟ ވަރެއްގެ އަންހެނެކެވެ. ނާސިއެކެވެ. ފެންނަހާ ފިރިހެނެއްގެ ފަހަތުން ދުވާމީހެކެވެ. ކަމީލާ ކޮންޓްރޯލް ކުރަން ޖައިދަންއަށް ނޭގޭކަމާއިމެދުވެސް މެހްވިޝް ހައިރާން ހީވިއެވެ. މެހްވިޝް ސިޑިން މައްޗަށް އަރައިގެން ދަމުން ޖައިދަންގެ ފޯނަށް ގުޅާލައިފިއެވެ.\n"ސޮރީ...." ލޫކަސް ކަމީލާގެ ގައިން ދޫކޮށްލުމާއިއެކު ކަމީލާ ބާރުބާރަށް ހިނގާލާފައިގޮސް ވާރޭގެތެރެއަށް ނުކުތެވެ. އޭނަގެ ލޮލުން އޮހެމުންދިޔަ ކަރުނަތައް ފޮރުވުމުގައި ބޯވާރޭ އެހީތެރިއަކަށްވެދިނެވެ.\nކަމީލާ މެހްވިޝްވިލާގައި ހުރިއިރު ޖައިދަން އެތައްފަހަރު ގުޅިއެވެ. ގުޅާވަރުން ކަމީލާ ފަހުން ފޯނު ނިވާލާފައި ޖީބަށް ލީއެވެ. ޖައިދަންއާއި މިގޮތަށް ޗެލެންޖްކޮށްގެން ވަކި މޮޅެއްވެދާނެ ހެއްޔޭވެސް ހިތާއި ސުވާލުކުރިއެވެ. ނަމަވެސް ޖައިދަންދެކެ ކަމީލާ ދުވަހަކު ފޫހިނުވާވަރަށް މިހާރު ފޫހިވެއްޖެއެވެ. އެންމެންގެ ތެރޭގައި ގަސްތުގައި އޭނަ ބަދުނާމްކޮށްލި މީހަކަށް ދުވަހަކު މާފު ދެވޭނެހެއްޔެވެ؟ ލޫކަސް އޭނަގެ ވާހަކަ ގަބޫލުނުކުރީވެސް ޖައިދަންގެ ސަބަބުންނެވެ. އޭނަ ކުރިން ހީކުރީ ދޭތެރެޖައްސާއުޅެނީ އަންހެންކުދިން ކަމުގައެވެ. އެންމެ ދުވަހަކަށް ނަމަވެސް އޭނަގެ ހަޔާތުން ޖައިދަން ބޭރުކޮށްލާފައި އުފާކުރަން ނިންމުން އެއީ ކުށެއްނޫނެވެ. އޭނަ ޖައިދަންގެ އަނިޔާތަކަށް ކެތްކޮށްގެން ހާދަ ދުވަހަކު ކެތްކުރިއެވެ. މަޖުބޫރީ ކައިވެންޏެއްގެ ސަބަބުން ހުރިހާ އުފާތައް މިވަނީ ނިގުޅައިގަނެވިފައެވެ. މިއީ އިންސާފެއްނޫނެވެ.\nގެއާއި ހަމަޔަށް ދެވުނުއިރު ކަމީލާ ތެމިފޯވެއްޖެއެވެ. ޖައިދަންގެ ފަރާތުން އަންނާނެ ރޯޅިއެއް އެނގެނީއެއް ނޫނެވެ. ޖައިދަންފަދަ ބާރުގަދަ މީހަކު އޭނަގެ ހިތަށް ތަދުކުރަން ކޮންމެފަދަ ނުލަފާކަމެއްވެސް ކޮށްފާނެއެވެ. މުޒާ ބުނިފަދައިން އޭނައަކީ މިހާރު ނުފޫޒުގަދަ މުއްސަދިމީހެކެވެ. އަދި ދީފައިވާ އިންޒާރު ވަކި ކުޑަހެއްޔެވެ؟ ދަރިފުޅު ލޮލަށް ނުދައްކާ ގެންގޮސްދާނެކަމުގައި ބުނެފައިވާ ހަނދާންވެފައި ކަމީލާގެ ހިތް ރޫރޫއަޅައިގަތެވެ. ގުގުރީގެ ބާރުއަޑާއިއެކު ވިދުވަރުގެ ތޫނު އަލިން ހީވީ ފަޒާވެސް ދިއްލިގެން ދިޔަހެންނެވެ. ކަމީލާ ދުވެލާފައިގޮސް ފެންޑާއަށް އަރާ ބެލްޖެހިއެވެ. ދޮރުހުޅުވައިލީ ޖައިދަންއެވެ. ޖައިދަން ހުރީ ބުމަގޮށްޖަހާލައިގެންނެވެ.\n"ކޮބާ ހިތްހަމަޖެހޭ ވަރުވެއްޖެތަ؟ "ޖައިދަން މަލާމާތުގެ ރާގަކަށް ބުނެލިއެވެ.\n"ތިބުނީ ކީކޭތަ؟ "ކަމީލާ ރުޅިއަންނަގޮތްވިއެވެ.\n"ފޯނުވެސް ނަގާކަށް ނޭގުނު، ތިވަރު ތަންކޮޅެއް ބޮޑު، އަހަރެން ގުޅީމާ ޖަވާބު ދިނުމަކީ ބޭނުންކަމަކަށް ނުވޭ، ލޫކަސްއާއި ދެމީހުން ވަރަށް ގަނޑުގަނެލާފައި ތިތިބީ ދޯ، އެގެއަށް ގޮސް އުޅުނީ ސްކާފްވެސް ނަގައިގެންކަން ޔަގީން، އެކަމަކު މާ ދީންވެރި މީހެކޯ...... " ޖައިދަންގެ ލޮލުން ފެނުނު ރުޅިވެރިކަން ކަމީލާގެ ހިތް ބިރުގަންނަވާލައިފިއެވެ. ދޮރުގައި އަތްވިއްދާލައިގެން އެކަނި ޖިންސްލައިގެން ހުރިއިރު ޓޭންވެފައިވާ ރީތި ހަށިގަނޑުވަނީ ހާމަޔަށެވެ. އަންހެންކުދިން ފިދާވާފަދަ ފުރިހަމަ ހަށިގަނޑެކެވެ. އެކަމަކު އޭނަގެ ހިތް ހާދަ ކަޅެވެ. އަންހެންކުދިންނަށް އެވަރު ނުވިސްނޭނެއެވެ. އަޅުކަންކުރާނީ ބޭރުފުށުގެ ރީތިކަމަށެވެ. ކަމީލާގެ މޫނުގެ ކުލަ ފަނޑުވެއްޖެއެވެ. ތުންފަތުގައި ދަތްއަޅާލަ އަޅާލާހުރެވުނީ އެސުވާލަށް ދޭނެ ޖަވާބެއް ނުވިސްނިފައެވެ.\n"އަހަރެން ލޫކަސްއާއި ގުޅުމެއް ނުބާއްވަން ވަޢުދުކުރުވާފައެއްނު ތިހިރީ....." ޖައިދަންގެ މޫނަށް ނުބަލަން މަސައްކަތް ކުރަމުން ކަމީލާ ބަލިކަށިއަޑަކުން ބުނެލިއެވެ.\n"އަހަންނާއި ހަތަރުކަޅިހަމަކޮށްފައި ބުނޭ، ލޫކަސްއާއި އަނގައިން ބުނިންތަ؟ "ޖައިދަން ވިދާލި ވިދުވަރެއްހެން އައިސް ކަމީލާގެ ދަތްދޮޅިދަށަށް އަތްލައްވާފައި ގަދަކަމުން އޭނައާއި ދިމާލަށް މޫނު އަނބުރުވާލިއެވެ. އޭރު ކަމީލާގެ ހިތް ފިނިވެ ހާސްވާން ފެށިއެވެ. ކުރީދުވަހު ޖައިދަން ވައުދުކުރުވީ ގުޅުމެއް ނުބާއްވާށެވެ. އަނގައިން ބުނުން އެމާނައިގައި ހިމެނެން ޖެހޭނެކަމަކަށް ކަމީލާ ގަބޫލެއްނުކުރެއެވެ. އެހެންނޫނަސް ޖައިދަން ބޭނުންވާގޮތަކަށް އެވައުދު އަނބުރުވާލަން އުޅޭނެއެވެ. ވަރެއްގެ ފިރިހެނެކެވެ. ލޫކަސްއާއި ބައްދަލުވުމުން ހައްތަހާބޮޑަށް ޖައިދަންދެކެ ފޫހިވުން ނޫންކަމެއް ނުވިއެވެ. ޖައިދަން އަތްލުމުންވެސް ވަނީ ފާޑެއްގެ ފޫއްސެކެވެ.\n"ނޫން..." ކަމީލާގެ ލޮލުން ޖައިދަންއަށް ފެނުނީ ދޮގުވެރިކަމުގެ ކުލަވަރެވެ.\n"ލައިޑިޓެކްޓަރއެއް ގެންނަންވީ...." ކުއްލިއަކަށް ޖައިދަން ބާރަށް ހޭންފެށިއެވެ. މިހާ އަވަހަށް ކަމީލާއަށް އެނގިގެން ނުވާނެއެވެ. އޭނަ ކަމީލާއަށް ފިލާވަޅެއްދޭނީ ލޫކަސްއާއިއެކު ހުއްޓާ ލޮލުން ފެނުނީމައެވެ. ލޫކަސްއާއި ދުރުން އުޅެން އޭނަ އެތައްފަހަރު އަންގާފައިވެއެވެ. ފާއިތުވެގެން ދިޔަ އަހަރުތެރޭގައި ކަމީލާ ގެއްލިދާނެތީ އޭނަ ވިސްނާކަށް ނުޖެހެއެވެ. ލޫކަސް ރާއްޖޭގައި ނޫޅޭތީއެވެ. މިހާރު ކަމީލާ އަޅާ ކޮންމެ ފިޔަވަޅަކަށް ފާރަލާން މިއޮތި ޖެހިފައެވެ. ޖައިދަން އެނދަށް އެރިގޮތަށް ކަމީލާއަށް ގޯނާކުރާކަށް ނޫޅުނެވެ. އޭނަ ވިސްނަން އޮތީ ކަމީލާ އަމިއްލަ ކުރާނެގޮތަކާއި މެދުގައެވެ. އޭނަ ދެކޭގޮތުން ލޫކަސްއާއި ހައިޝަމްއަކީ އެކަމަށް ހުރަސްއަޅާ ދެމީހުންނެވެ. މަގުން އެއްފަރާތްކޮށް ނުލައިފިއްޔާ އޭނަގެ އަތުން ކަމީލާ ފޭރިގެންފާނެއެވެ.\nޖެހިގެން އައިދުވަހު ޖައިދަން ކަމީލާ ގޮވައިގެން ބިއުޓީ ސެލޫންއަކަށްގޮސް ކަމީލާގެ އިސްތަށިގަނޑު ފަންކުރުވިއެވެ. ކަމީލާގެ ޑައިރީއިން އޭނައަށްވަނީ ލޫކަސް ކަމީލާގެ ބުޅިއިސްތަށިގަނޑުދެކެ މާވަރެއްގެ ލޯތްބެއްވެގެން ތައުރީފުކުރާކަން އެނގިފައެވެ. ކަމީލާގެ އިސްތަށިގަނޑު ފަންކުރުވާ ވާހަކަ ބުނީމަ އެރޭ ކަމީލާ ވަރަށް ދެރަވެގެން ރޮއިފާ ޖައިދަންއަށް އާދޭސްކުރިއެވެ. ޖައިދަންގެ ހިތަށް ރަހުމެއް ނުވަނެވެ. ކަމީލާ ދެރަކޮށްލުމުން ލިބުނީ އުފަލެކެވެ. ކަމީލާ ހީކުރަނީ ލޫކަސްއާއިއެކުގައި އުޅެފައި އައިސް އޭނަގެ ހިތަށް ސިހުރު ހަދާލެވޭނެކަމަށް ހެއްޔެވެ؟ ކޮންމެފަހަރަކު އޭނަ ކަމީލާއަށް ބިރުދައްކާގޮތަށް މިފަހަރުވެސް އެއްޗެކޭ ކިޔައިގެން ބިރުގެންނެވިއެވެ. ޖައިދަން ބުނާހާގޮތަށް ހަދަން މަޖުބޫރުވަނީވެސް އޭނަގެ ފިނޑިކަމުންނެވެ. ކަމީލާ ސެލޫންއިން ގެއަށްވަންގޮތަށް ލޯގަނޑުން އޭނަގެ ސޫރަދެކެފައި ރޮވުނެވެ. އޭނަ އަމިއްލަ ސިފައާއި ކުޅޭކަށް ބޭނުމެއްނޫނެވެ. މިއީ ހުއްދަވާނެކަމެއްވެސް ނޫނެވެ.\n"ވަރަށް ސިލްކީ......" ޖައިދަން ފަހަތުން އައިސް ބައްދާލަމުން ކަންފަތުގައި ދަތްއަޅާލިއެވެ. ކަމީލާ ހީލިކަރުވާގޮތްވެފައި ހަޅޭއްލަވައިގަތުމުން ޖައިދަން ހުރީ ހިނިއައިސްފައެވެ.\n"މަންމަ ބުނި މިއަދުވެސް ކާލް އެގެއަށް ގެންނައްޗޭ، ކަމީލާދާންވީނު...." ޖައިދަން އެހާ ފަސޭހައިން ހުއްދަދިނުމުން ކަމީލާ ހައިރާންވިއެވެ.\n"އަހަންނަކަށް ނުދެވޭނެ..." ކަމީލާ ދާން އެއްބަސްނުވުމުން ޖައިދަން ވަކިން ރުޅިގަދަވިއެވެ. ޖައިދަން ވިސްނީ އޭގެ އެންމެ ނުބައި ގޮތަށެވެ. ކަމީލާ ނުދާން އުޅުނީ އަމިއްލަ ނަފުސަށް އިތުބާރުނެތީމައެވެ. ލޫކަސް ފެނިގެން ހިތަށް ގޮތްވާނެތީއެވެ. ކުރިވައުދުގައި ދެމިހުންނަން އުދަގޫވާނެތީއެވެ. ޖައިދަން ކަމީލާގެ ތެދުވެރިކަން އިމްތިހާނު ކުރާނެއެވެ. އެގެއަށް ގަދަކަމުން ފޮނުވައިގެން ނަމަވެސް ހެވެވެ. މާ މާތްވެގެން އުޅޭއިރު ތިމާގެ ފިރިމީހާއަށް ވަފާތެރިވާކަށް ނޭގުނު އަންހެނެކެވެ.\nޖައިދަންގެ ހުއްދަ ލިބިގެން ކަމީލާ ކޮންމެދުވަހަކު ހަވީރު މިކާލް ގޮވައިގެން "މެހްވިޝްވިލާ"އަށް ދާންފެށިއެވެ. ލޫކަސް އާއި ދިމާވިޔަސް ކަމީލާހުންނަނީ ވާހަކަނުދައްކަން ނިންމައިގެންނެވެ. ޖައިދަންދެކެ ގަންނަ ބިރަކުން އެކަމަށް ހުރަސްއަޅަނީއެވެ. ގެއަށް ދާއިރަށް ސުވާލުކުރާނެކަން އެނގޭތީއެވެ. ހީވަނީ ޖައިދަން ގަސްތުގައި އޭނަލައްވާ ގޯހެއް ހައްދަން އުޅެނީހެންނެވެ. އެހެންނޫންނަމަ ލޫކަސްގެ ގެއަށް އޭނަ ފޮނުވަން ބާރެއް ނާޅާނެއެވެ. ހަފްތާއެއް ވޭތުވެގެން ދިޔައިރު މިކާލްއާއި ލޫކަސް ވަރަށް ގާތްވިއެވެ. ކަމީލާވެސް ލޫކަސް ފެންނައިރަށް ސިއްރު ނަޒަރަކުން ބަލައިލާނެއެވެ. އެހެންއުޅޭއިރު ދެމީހުން ކުޑަކުޑަކޮށް ވާހަކަދައްކަން މަޖުބޫރުވާފަހަރުވެސް އާދެއެވެ. ކަމީލާ ހުންނަނީ ވިސްނައިގެންނެވެ.\n"އަހަންނާއި ވާހަކަ ނުދައްކަން ހުވާކޮށްގެންތަ؟ "ލޫކަސް މެސެޖްކޮށްލިއެވެ.\n"ކިހިނެއް އަހަރެންގެ ނަމްބަރުހޯދީ..." ލޫކަސްގެ މެސެޖްލިބުމުން ކަމީލާގެ ހިތް އުފަލުން ނުހުއްޓުނީ ކިރިޔާއެވެ.\n"ތިއީ އަހަރެންގެ ސުވާލުގެ ޖަވާބެއްނޫނެއްނު....." ލޫކަސް އާއި ކަމީލާގެ ދޭތެރޭގައި އެކުވެރިކަން ފެށުނީ އެކަހަލަގޮތަކަށެވެ. ކަމީލާހުންނަނީ ލޫކަސްގެ މެސެޖެއް ނުލިބިގެން އިންތިޒާރުގައެވެ. އެދުވަހު ދެމީހުން އެއްގެއެއްގައި ތިބެގެން ކުރިކަމަކީ އެއީއެވެ. އިރުއޮއްސުމުން އެގޭގެ ޑްރައިވަރާއި އެކީގައި ގެއަށް ދިޔަމަގުމަތީގައި ކަމީލާ ހުރިހާ މެސެޖްތައް ފޮހެލިއެވެ. އެތުންފަތްމަތީގައި މިއަދުވަނީ ފަނޑު ހިނިތުންވުމެކެވެ. އެތައް ދުވަހަކަށްފަހު ހީވީ ޒަޚަމްވެފައިވާ ހިތުގައި މީހަކު ގަނޑުފެނުން ފިރުމާލަދިންހެންނެވެ.\nލޫކަސް ގޭޓަށް ލެނގިލައިގެން ފޯނުގެ ސްކްރީނަށް ބަލަންހުރިއިރު އެމޫނުންވެސް ފެނުނީ އުފާވެރިކަމުގެ ކުލަވަރެވެ. ހަތަރުއަހަރަށްފަހު ކަމީލާ ފެނުމުން އެކުއްޖާގެ ބޭވަފާތެރިކަމާއިއެކުގައިވެސް ވާ ލޯބި ޔަގީންކުރެވި އެކަމަށް ހިތްބޭނުންވީ އިންތިހާއަށެވެ. އޭނަ އަންހެންކުދިންނާއި ދުރުން އުޅުނުވަރުން އެކުވެރިންވެސް ދިމާކުރިއެވެ. އޭނައާއިމެދު ނުބައިގޮތަކަށް ދެކުނުމީހުން މަދެއްނޫނެވެ. އަންހެންކުދިންނާއި އެހާވެސް ދުރީއެވެ. މީހަކާއި ނީދެ އުމުރު ދުވަސް ދުއްވާލަން ނިންމައިގެން ހުއްޓާ ކަމީލާ ފެނުމުން ހިތުގައި މިހުރިހާ ދުވަހު ވަޅުޖެހިފައިވާ އިހުސާސްތައް ހޭލައިގަތީ ވަކިގޮތެއް ބަލާފައެއް ނޫނެވެ. އެހެންލާފައި ދިޔަހާ އަންހެންކުދިން ތުއިވަމުން ލޫކަސްގެ ސަމާލުކަން ހޯދަން އުޅުނެވެ.\n"ލޫކް....." ކުއްލިއަކަށް ދަންނަ އަޑަކުން ގޮވާލުމުން ލޫކަސް ގެ ރީތި ތުންފަތުގައިވި އުފާވެރި ހިނިތުންވުން ފަނޑުވެގެން ހިނގައްޖެއެވެ.


BREAKING | Covid-19: India In Iyye Bali Jehunu Meehunnaai Maruvi Meehun Ge Adhadhu Record Akah - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އަށް އިއްޔެ އިންޑިއާއިން ފައްސިވި މީހުންނާއި، މި ބަލީގައި އެޤައުމުން މަރުވި މީހުންގެ އަދަދު ރެކޯޑް މިންވަރަކަށް އިތުރުވެއްޖެ އެވެ.\nކޮވިޑް-19 އާއި ބެހޭ މަޢުލޫމަތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، މިދިޔަ 24 ގަޑިއިރު ތެރޭގައި އިންޑިއާއިން އަލަށް 9810 މީހަކު ބައްޔަށް ފައްސިވެ، މި ބަލީގައި އިތުރު 275 މީހަކު ވަނީ މަރުވެފައެވެ.\nމިއީ މިހާތަނަށް އެޤައުމުން އެއް ދުވަހެއްގައި އެންމެ ގިނަ ބަޔަކަށް ކޮވިޑް-19 ޖެހި، މި ބަލީގައި އެއް ދުވަސް ތެރޭ އެންމެ ގިނަ ބަޔަކު މަރުވި ފަހަރެވެ.\nއިންޑިއާއިން ކޮވިޑް-19 އަށް އިތުރު އެތައް ހާސް ބަޔަކު ފައްސިވެ މިބަލީގައި އިތުރު ގިނަ ބަޔަކު މަރުވެފައި ވާއިރު، މިހާތަނަށް އެޤައުމުން 226,634 މީހަކަށް ބަލި ޖެހި، އޭގެތެރެއިން 6,363 މީހަކު ވަނީ މަރުވެފައެވެ.\nއިންޑިއާއަކީ ދެކުނު އޭޝިއާ ސަރަޙައްދުން އެންމެ ގިނަ ބަޔަކު ފައްސިވެ، އަދި ދުނިޔެއިން ހަތްވަނައަށް އެންމެ ގިނަ ބަޔަކަށް ކޮވިޑް-19 ޖެހިފައިވާ ޤައުމުވެސް މެއެވެ. ފާއިތުވެދިޔަ ދުވަސްތަކުގެ ތަފާސްހިސާބުތަކަށް ބަލާއިރު، އިންޑިއާއަކީ މިހާރު އެމެރިކާ އާއި ބްރެޒިލް ފިޔަވައި އެންމެ ހަލުވިކަމާއެކު ބަލީގެ ވޭދަނަ (ކޭސް) އިތުރުވަމުން އަންނަ ޤައުމެވެ.\nމިހާތަނަށް އެޤައުމުން ބަލި ޖެހުނު މީހުންގެ ތެރެއިން ރަނގަޅުވީ 108,433 މީހެކެވެ. އަދި ބައްޔަށް ފަރުވާދެމުންދާ މީހުންގެ ތެރެއިން 8,944 މީހެއްގެ ހާލު ސީރިއަސް އެވެ.\nއިންޑިއާ އަކީ ކޮވިޑް-19 ގެ ނުރައްކާ އެންމެ ބޮޑު އެމެރިކާ ފިޔަވައި އެންމެ ގިނަ ބަޔަކަށް ސީރިއަސް ހާލުގައި ފަރުވާދެމުންދާ ޤައުމުވެސް މެއެވެ. އެހެންކަމުން އެޤައުމުން މަރުވާ މީހުންގެ އަދަދު ކުރިޔަށް އޮތް ދުވަސްތަކުގައި ވަރަށް ބޮޑަށް އިތުރުވެގެން ދިއުމަކީ އެކަށީގެންވާ ކަމެކެވެ.\nދިއްދޫން ކޮވިޑަށް ފައްސިވި އަދަދު 57 އަށް އަރައިފި\nކޮވިޑް-19: ދިއްދޫގައި ހަރުކަށި ފިޔަވަޅުތަކެއް އަޅައިފި\nޖޫން 5, 2020 03:50\nމިސަރުކާރު ނަމޫނާބަލާގައުމު ދެން ރާއްޖެވެސް ހިނގާނީމިމަގުންނެވެ.\nޖޫން 5, 2020 07:18\nއިންޑިޔާގެ އަނިޔާވެރިކަމާއި ނުބައިނުލަފާކަމުން އެ ގައުމުގެ މުސްލިމުންނާއި މި ދިވެހި ގައުމު ސަލާމަތްކުރައްވާށި! އާމީން\nޖޫން 5, 2020 10:17\nދިވެހިރާޖެޔަ މިހާރުކޮރޯނާވައި ރައްސަވުރެނުބާރޯގާ ޔެއްމިހާރުއެބަފެތުރެޔޭ އެއީ ފަސާދަ އެކަމައް ފަރުވާޔެހޯދަންޖެހޭ


Ekuverivumah Raees Yamin govaalaavvaifi | Mihaaru\nޚަބަރު / އަޟްހާ އީދު\nމާދަމާ ފާހަގަކުރާ އަޟްހާ އީދުގެ ތަހުނިޔާ ފޮނުއްވަމުން ރައީސް ޔާމީން ވިދާޅުވީ އިސްލާމްދީން އެއްބައިވަންތަކަމަށް ބާރުއަޅައި މިންވަރު ހައްޖުގެ މަތިވެރި އަޅުކަމުން އެނގިގެންދާ ކަމަށެވެ. އެހެންވެ، ދިވެހިން އެއްބައިވަންތަކަމާއި އެކުވެރިކަމުގެ ގުޅުން އިތުރަށް ވަރުގަދަކުރުމަށް އިލްތިމާސް ކުރެއްވި އެވެ.\n"އަޟުޙާ ޢީދުގެ މުނާސަބަތަކީ، މުސްލިމުންގެ މެދުގައި ހިތްހެޔޮކަމާއި އުފާވެރިކަމުގެ ޝުޢޫރުތައް ފާޅުކުރުމުގެ މުނާސަބަތެއް. ދިވެހިންގެ މެދުގައި އޮތް އެއްބަނޑުއެއްބަފާކަމާއި، އަޚުވަންތަކަމުގެ ގުޅުން ގާއިމުކޮށް ދެމެހެއްޓުމުގެ މުހިއްމުކަން ހިތްތަކަށް ގެނެސްދޭ އުފާވެރި މުނާސަބަތެއް،" ރައީސް ޔާމީން ވިދާޅުވި އެވެ.\nރައީސްގެ މެސެޖުގައި އީދުގެ ހެޔޮއެދުންތަކާއި ތަހުނިޔާ މުޅި އިސްލާމީ އުންމަތަށް ފޮނުއްވާފައިވެ އެވެ.\nއީދުގެ މުނާސަބަތުގައި މިހަފުތާ އެއްކޮށް ސަރުކާރު ބަންދުކޮށްފައި ވާއިރު ގިނަ ބަޔަކު އަންނަނީ އެކިކަންކޮޅުތަކުގައި އީދުގެ އުފާ ފާހަގަކުރަމުންނެވެ.\nއީދު އަޟްހާ އީދު އީދު ބަންދު ރައީސް އަބްދުﷲ ޔާމީން\n41 ކޮމެންޓް, 140 ރިއެކްޝަންސް\nރަޢީސް އެވެ. އަހަރުމެން މިތިބީ ފިސާރި ކެރިގެން އެކުވެރިވެގެންނެވެ.2މީހުން މިތިބޫ2ކަށަ ގުޅިގެން2އެބޫ ފަހަތޫ އެކުވެރިވެ\nއެންމަން އެކުވެރިވެގެން މީނަ އައުދައުރަކަށް ހޮވަންވީޔޯ. ބޯހަލާކު.\nއެއްއަތުން މެއާ ދިމާއަށް ވަޅި ދިއްކޮށްފާ . އަނެއް އަތުން ސަލާންކުރަން އަތް ދިއްކުރުން ކަހަލަ ވާހަކައެއް ދޯ ."އެކުވެރިވާށޭ" ކޮންކަމާތޯ އެކުވެރިވާންވީ؟ މަނިކުފާނު އިންތިޚާބު ކުރަންތޯ؟ ކޮބާ އެހެން ރައްޔިތުންގެ އިހްސާސްތައް؟ ނުހައްގުން ޖަލަށްލާފަ ތިބި މީހުންތައް؟ ބޭ އިންސާފާއި ކޮރަޕްޝަނާ ފަސާދަ.މިހުރިހާ ކަންކަން ހަނދާން ނައްތާލަންވީތޯ؟\nތީ ޑްރެކިއުލާ ލޭބޯނެވަރަކަށް ލޭބޮއެފަ ނިކުމެ ލޭ ބުއިމަކީ ގޯސްކަމެކޭ ބުނުން ކަހަލަ ވާހަކައެއް. ތިފާޑުގެ ހީލަތްތެރި ވާހަކަތަށް މިހާރު ދިވެހިން ގަބޫލުކޮށެއް ނޫޅޭ.\nއަޅުގަނޑުމެން ވަގުންނާއި އެކުވެރިކަމުގެ ގުޅުންނުބާއްވަމެވެ.\nމީހަކު އައިސް މޫނުމަތީ ވަރުހުރި އެތިފަހަރެއް އަޅާފަ ނުތަޅާށޭ ބުނޫމަށްވުރެ ވަކިން ބޮޑު ނުބައިކަމެއް ކޮބާ. ހުރިހާއެންމެން އަނިޔާވެރިކަމަށް ނޫނެކޭ ބުނޭ.\nއަމިއްލަ ނަފްސަށް ގޮވާބަލަ\nވެރިއެއްގެ އެންމެބޮޑު ޒިންމާއަކީ ރައްޔިތުން އެކުވެރި ކުރުވާ މުޖްތަމަޢް އިސްލާހު ކުރުން. ވަރަށް މުނާސަބު މުހިންމު ނަސޭޙަތްކޮޅެއް ކަމުގައި ދެކެން.ޝުކުރިއްޔާ ރައީސް\nރަހުމަތްތެރިން ތިބޭނީ ކައިރީގަ.. ޖަލުގަ ތިބެނީ ކުށްވެރިން...\nދިވެހި ހުރިހާ ރައްޔިތުން ރައީސް ޔާމީން ދެވަނަ ދައުރަކައް ހޮވާނީ ފިސާރި ކެރިގެން


Esfeenaa aai Hasadhaige Aayaiy thah | Dhiislam\nއެސްފީނާ އާއި ޙަސަދައިގެ އާޔަތްތައް\nއަޖްނާދު ޢަލީ ޖެނުއަރީ 21, 2015\nމިއީ އެސްފީނާއާއި ޙަސަދައިގެ އާޔަތްތަކެވެ. މިއީ ރުޤްޔާގެ ގޮތުގައި އެސްފީނާއާއި ޙަސަދައިގެ ސަބަބުންވާ އެންމެހާ ކަންކަމަށް ވަރަށް ފައިދާކުރަނިވި އާޔަތްތަކެކެވެ. މިގޮތުން އެސްފީނާ ޖެހިފައި ހުރިތޯ ދެނެގަތުމަށާއި، އެސްފީނާއާއި ޙަސަދައިގެ ސަބަބުން ދިމާވާ އެކި އެކި ކަންކަމަށް ފަރުވާގެ ގޮތުގައިވެސް މިއާޔަތްތައް ބޭނުންކުރެވޭނެއެވެ.\nމިގޮތުން ބަލިމީހާ އަމިއްލައަށް ކިޔެވުމާއި، ބަލިމީހާ ކައިރީ ކިޔެވުމާއި، ބޯފެން، ގަޔަށް އަޅާފެން، އަދި ތެލާއި މާމުޔަށް ކިޔަވައިގެން ބޭނުންކުރުންފަދަ ކަންކަމަށް ބޭނުންކުރެވޭނެއެވެ. އަދި މިއާޔަތްތައް ކިޔަވަމުންދާއިރު، ބޮޑަށް އަސަރުކުރާ ބައިތައް ތަކުރާރުކުރުން މުހިންމެވެ. އަދި މިހުރިހާ އާޔަތްތަކެއް އެއްކޮށް ނުކިޔެވޭނަމަ ބޮޑަށް އަސަރުކުރާ އާޔަތްތައް އެކަނިވެސް ބޭނުންކުރެވިދާނެއެވެ.\n” އެސްފީނާއަކީ އެއްޗަކާމެދު ޤަބޫލުވެވޭހިނދު، އެމީހާގެ ނަފްސުގެ ނުބައިކަން އެ އެއްޗަކަށް އަމާޒުވެ، އެއްޗަކާ އަޅައިގަނެ، އެނަފްސުގެ ވިހަ އެބަލައިލެވޭ އެއްޗަކަށް ފޯރުވާ ފޯރުވުމެވެ. ”\nއެސްފީނާ ޖެހެނީ ހަމައެކަނި އިޚްތިޔާރަކުނޫނެވެ. ގަސްތުގައާއި ބޭއިޚްތިޔާރުގައިވެސް އެސްފީނާ ޖެހެއެވެ. ޙަސަދަވެރިއަކު ޙަސަދަވެގެން ނުވަތަ ގަސްތުގައި އެސްފީނާ އެޅުމުގެ ގޮތުން ބަލާ ބެލުމުންނާއި ނޭނގި ބެލޭ ބެލުމުން ނުވަތަ ބުނެވޭ ބަހުންވެސް އެސްފީނާއެއް ޖެހިދާނެއެވެ.\nއާޔާތުލް ޢައިން ވަލް ޙަސަދް - މިލިންކުން ޑައުންލޯޑް ކުރައްވާ-


Hulhumale beach gai plastic ah khaassa dustbin thakeh - vNews.mv\nއެޗްޑީސީގެ މެނޭޖިންގ ޑިރެކްޓަރ ސުހައިލް އަހުމަދު\nހުޅުމާލޭ ބީޗުގައި ޕްލާސްޓިކަށް ޙާއްސަ ޑަސްބިންތަކެއް\nރިފާޢަތު Male' | 23 October 2020, 18:14\nހުޅުމާލޭ ބީޗް ސަރަހައްދުގައި ޕްލާސްޓިކް ކުނިބުންޏަށް ޚާއްސަކޮށްގެން ޑަސްބިންތަކެއް ބަހައްޓައިފިއެވެ.\nޑަސްބިން ބެހެއްޓުމުގެ ރަސްމިއްޔާތުގައި ވާހަކަ ދައްކަވަމުން ހައުސިން ޑިވެލޮޕްމެންޓް ކޯޕަރޭޝަން ލިމިޓެޑް (އެޗްޑީސީ)ގެ މެނޭޖިންގ ޑިރެކްޓަރ ސުހައިލް އަހުމަދު ވިދާޅުވީ ހުޅުމާލޭ ބީޗް ސަރަހައްދުގައި ޕްލާސްޓިކް ކުނިބުންޏަށް ޚާއްސަކޮށްގެން ޑަސްބިންތަކެއް ބަހެއްޓީ ޕާލޭ އާއި އެޗްޑީސީއާއި ގުޅިގެން ކަމަށެވެ. މި ޑަސްބިންތައް ހުޅުމާލޭ ތިން ސަރަހައްދެއްގައި ބަހައްޓާނެ ކަމަށާއި މީގެކުރިންވެސް ޕާލޭ އިން މިފަދަ ހަރަކާތްތަކެއް ހިންގާފައިވާ ކަމަށް ސުހައިލް ވިދާޅުވިއެވެ.\nހުޅުމާލޭ ބީޗް ސަރަހައްދު ބޭނުންކުރާ ފަރާތްތަކުން، ބޭނުންކޮށްފަ އުކާލާ ޕްލާސްޓިކް ފުޅިފަދަ ތަކެތި ޑަސްބިން ކުރުމަށް ސުހައިލް ވަނީ އިލްތިމާސްކުރައްވާފައެވެ.\nކުރިއަށްއޮތްތަނުގައި ޕާލޭ އާއި ގުޅިގެން އެޗްޑީސީން ހުޅުމާލޭގައި އިތުރު ޑަސްބިންތަކެއް ބެހެއްޓުމުގެ މަސައްކަތްތައް ފަށާނެ ކަމަށާއި ޕްލާސްޓިކް ފުޅި ފަދަ ތަކެތި ހުޅުމާލޭ މަގުމަތިންނާއި ބީޗް ސަރަހައްދުން މަދު ކުރުމުގައި ރައްޔިތުންގެ އެހީތެރިކަން ވަރަށް ބޮޑަށް ބޭނުންވާ ކަމަށްވެސް ސުހައިލް ވިދާޅުވިއެވެ.\nމި ރަސްމިއްޔާތުގައި ވާހަކަ ދައްކަވަމުން ޕާލޭ މޯލްޑިވްސްގެ އެގްޒެކެޓިވް ޑިރެކްޓަރ ޝާހިނާ އަލީ ވިދާޅުވީ މި މަސައްކަތުގައި އެޗްޑީސީއާއިއެކު މީގެ އަހަރެއްކުރިން އެމްއޯޔޫއެއްގައި ސޮއިކޮށްފައިވާ ކަމަށެވެ. މި މަސައްކަތުގައި އެދެވޭ ވަރަށް ނަތީޖާ ނުނެރެވުނީ މާލެ ސަރަހައްދު ލޮކްޑައުން ކުރުމުން ކަމަށް ޝާހިނާ ވިދާޅުވިއެވެ.\nމި މަސައްކަތުގެ މައިގަނޑު މަގްސަދަކީ އެއް ފަހަރު ބޭނުންކޮށްފަ އުކާލާ ޕްލާސްޓިކް ރަނގަޅު ގޮތުގައި ނައްތާލުމަށްޓަަކައި ހަރުދަނާ ނިޒާމެއް ގާއިމް ކުރުން ކަމަށާއި ހުޅުމާލެއަކީ ޕްލޭން ސިޓީއެއް ކަމުން ހުޅުމާލެއިން ޕްލާސްޓިކް ނައްތާލެވިއްޖެނަމަ ހުޅުމާލެ ވެގެންދާނީ ރާއްޖޭގެ ފުރަތަމަ ޕްލާސްޓިކް ފްރީ ސިޓީއަށް ކަމަށް ޝާހިނާ ވިދާޅުވިއެވެ.\nޕްލާސްޓިކް އެއްކުރުމަށް ޑަސްބިންތައް ބަހައްޓާފައިވަނީ ނެއިބަހޫޑް 1 ގެ ކިކްސް ކެފޭ ކުރިމަތި އަދި ނެއިބަހޫޑް2ގެ ސްޕައިސް ކެފޭ ކުރިމައްޗާއި ނެއިބަހޫޑް3ގެ ރިވެތި ގެސްޓްހައުސް ކުރިމަތީގައި ކަމަށް އެޗްޑީސީން ބުނެއެވެ.


ސަރުކާރު ޤަބޫލްނުކުރާކަން ބަޔާންކޮށް ހުށަހެޅި ޕެޓިޝަންތަކުގެ މަސައްކަތް ވީ އެންމެ އަވަހަކަށް ނިންމާލެވޭތޯ ބަލާނަން – ކޮމެޓީގެ މުޤައްރިރު – Maldivian Democratic Party\n26 ޖެނުއަރީ 2013\nސަރުކާރު ޤަބޫލްނުކުރާކަން ބަޔާންކޮށް ހުށަހެޅި ޕެޓިޝަންތަކުގެ މަސައްކަތް ވީ އެންމެ އަވަހަކަށް ނިންމާލެވޭތޯ ބަލާނަން – ކޮމެޓީގެ މުޤައްރިރު\nމޯލްޑިވިއަން ޑިމޮކްރެޓިކް ޕާޓީ (އެމްޑީޕީ)ގެ ރިޔާސީ ކެނޑިޑޭޓް މުޙައްމަދު ނަޝީދުގެ ވެރިކަން ބަދަލުކޮށްލީ “ބަޣާވާތަކުން” ކަމަށާއި، ބަޣާވާތްކޮށްގެން އެކުލަވާލާފައިވާ މުޙައްމަދު ވަހީދު ހަސަން މަނިކުގެ ސަރުކާރު ޤަބޫލް ނުކުރާކަން ބަޔާންކޮށް އިއްޔެ ރައްޔިތުންގެ މަޖިލީހަށް ހުށަހެޅި ޕެޓިޝަންތަކުގެ މަސައްކަތް ވީ އެންމެ އަވަހަކަށް ނިންމާލެވޭތޯ ބައްލަވާނޭކަމަށް އެ ކޮމެޓީގެ މުޤަރިއްރު އަދި ރައްޔިތުންގެ މަޖިލީހުގެ ނޮޅިވަރަމް ދާއިރާގެ އެމްޑީޕީ މެމްބަރު މުޙައްމަދު ނަޝީދު (ކާނަލް) ވިދާޅުވެއްޖެއެވެ.\n32000ށް ވުރެން ގިނަ މީހުން ސޮއިކޮށްފައިވާ މި ޕެޓިޝަންތަކާއި ޙަވާލުވެވަޑައިގަތުމުގެ ކުރިން މީޑިއާއަށް މަޢުލޫމާތުދެއްވަމުން ކާނަލް ނަޝީދު ވިދާޅުވީ، އެތައްހާސް ރައްޔިތުންނެއް ސޮއިކުރައްވާ ޙަވާލު މިކުރެއްވި މަސައްކަތަކީ ވަރަށް ވެސް ބުރަ މަސައްކަތެއް ކަމަށާއި އެހެން ނަމަވެސް މި މަސައްކަތް ފަރުވާތެރިކަމާއި އެކު ނިންމާލަދެވޭނޭކަމުގެ ޔަޤީކަން އެބައޮތް ކަމަށެވެ. އަދި މި ދުވަސްވަރަކީ މަޖިލިސް ޗުއްޓީގައި އޮތް ދުވަސް ވަރަކަށް ވާތީ، މަސައްކަތް ސީދާ ނިންމާލެވޭނޭ ތާރީޚެއް ދޭން އުނދަގޫކަމަށް ވެސް ކާނަލް ނަޝީދު ވިދާޅުވިއެވެ.\nއިއްޔެ މި ޕެޓިޝަންތައް ރައްޔިތުންގެ މަޖިލީހަށް ހުށަހެޅުމަށް ދިޔަ ރައްޔިތުނަށް، މަޖިލީހަށް ނުވަދެވޭނޭކަމަށް ސެކިއުރިޓީން އެންގުމުން ރައްޔިތުންގެ މަޖިލީހަށް އެ ޕެޓިޝަންތައް ވައްދާފައިވަނީ އެމްޑީޕީއަށް ނިސްބަތްވެ ވަޑައިގަންނަވާ ރައްޔިތުންގެ މަޖިލީހުގެ މެމްބަރުންގެ މައްސަކަތުންނެވެ.\nތަންޑިޔާތަކެއްގައި އެލުވައިގެން ގެންދިޔަ މި ޕެޓިޝަންތަކުގައި މައިގަނޑުގޮތެއްގައި ބުނެފައިވަނީ ” ރައީސުލްޖުމްހޫރިއްޔާގެ ނާއިބު މުހަންމަދު ވަހީދު ހަސަން މަނިކު އިސްވެ ހުންނަވައިގެން އިއުލާންކުރެއްވި ސަރުކާރަކީ ދިވެހިރާއްޖޭގެ ގާނޫނު އަސާސީ އާއި ގާނޫނުތަކާ ހިލާފަށް ބަޣާވާތެއްގެ ތެރެއިން އުފެއްދި ޣައިރު ގާނޫނީ ސަރުކާރެއް ކަމަށާއި އެކަން އެންމެ ހަރުކަށި އިބާރާތުން ކުށްވެރިކުރާ” ކަމަށެވެ. އަދި “ޣައިރު ގާނޫނީ ސަރުކާރު” ގަބޫލުނުކުރާކަން ރައްޔިތުންގެ މަޖިލީހުން އިއުލާންކޮށްދިނުމަށް ވެސް އެ ޕެޓިޝަންގައި ވަނީ އެދިފަ އެވެ.\nއުސްފަސްގަނޑުން ފެށި މި ހިނގާލުމުގައި ބަޣާވާތާއި ދެކޮޅު އެތައްހާސް ރައްޔިތުންނެއް ބައިވެރިވެ ވަޑައިގަތެވެ.


ރިސޯޓަކަށް މަސްތުވާތަކެތި އެތެރެކުރި މީހަކު ހައްޔަރުކޮށްފި | Sandhaanu\nރިސޯޓަކަށް މަސްތުވާތަކެތި އެތެރެކުރި މީހަކު ހައްޔަރުކޮށްފި\nރ. އަތޮޅު ރިސޯޓަކަށް މަސްތުވާތަކެތި އެތެރެކުރި ކަމުގެ ތުހުމަތުގައި މީހަކު ހައްޔަރުކޮށްފިއެވެ.\nފުލުހުން ބުނީ ރ. އަތޮޅު ރިސޯޓަކަށް މަސްތުވާތަކެތި އެތެރެކޮށްފައިވާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އެ އޮޕަރޭޝަނުގައި ހައްޔަރުކޮށްފައިވަނީ 23 އަހަރުގެ ދިވެހި ފިރިހެނެއްކަމަށެވެ. ނަމަވެސް އެއީ ކޮން ރިސޯޓެއްކަމެއް ފުލުހުން ހާމައެއް ނުކުރެއެވެ.\nފުލުހުން ބުނީ މި މަސްތުވާތަކެތި އަތުލައިގަތީ މީދޫ ޕޮލިސް ސްޓޭޝަނާއި އިންޓެލިޖެން ގުޅިގެން ހިންގި އޮޕަރޭޝަނެއްގައި ހޮނިހިރު ދުވަހުކަމަށެވެ. މި އޮޕަރޭޝަނުގައި ތުހުމަތުކުރެވޭ މީހާ ހައްޔަރުކޮށް ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި އަށް ސެލޯފިންކޮޅު ފެނިފައިވާ ކަމަށް ވެސް ފުލުހުން ބުނެއެވެ.\nމި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް މީދޫ މެޖިސްޓްރޭޓް ކޯޓަށް ހާޒިރުކުރުމުން، އޭނާ ބަންދުގައި ބެހެއްޓުމަށް ފަސް ދުވަހުގެ މުއްދަތު ވަނީ ދީފައެވެ.


Eyeesee hoal –4aharuvee iruves fennan huree hamaekani thanbuthakeh!\nއޭއީސީ ހޯލް –4އަހަރުވީ އިރުވެސް ފެންނަން ހުރީ ހަމައެކަނި ތަނބުތަކެއް!\nހދ އަތޮޅު ތައުލީމީ މަރުކަޒުގައި ހުރި ޒަމާންވީ ހޯލު އިމާރާތުގެ ދަތިިކަން ހައްލުކުރުމުގެ ގޮތުން، އައު ހޯލެއްގެ ބިންގާ އެޅީ 2011 ވަނަ އަހަރު އެވެ. ބިންގާ އެޅިތާ3އަހަރުވެފައިވާއިރު އަދި ފެންނަން ހުރީ ތަނބުތައް އެކަންޏެވެ.\n26 ޖެނުއަރީ 2011 ގައި ސްކޫލް ހޯލުގެ ބިންގާ އަޅުއްވާދެއްވީ ކުޅުދުއްފުށީ އުތުރު ދާއިރާގެ މެމްބަރު އަބްދުލް ޤަފޫރު މޫސާ އާއި އޭރުގެ އެޑިއުކޭޝަން މިނިސްޓަރ ޝިފާ މުހައްމަދެވެ.\nކުޅުދުއްފުށީގައި ހުންނަ ހދ. އޭއީސީގެ ހޯލު އިމާރާތުގެ އަމަލީ މަސައްކަތް ފެށުމަށްޓަކައި އެންމެ ފުރަތަމަ ޔުމާން ކޮންސްޓްރަކްޝަނާ ހަވާލު ކުރީ 2012 ވަނަ އަހަރުގެ ޖެނުއަރީ 19 ވަނަ ދުވަހު އެވެ. އެ މަސައްކަތް ނިންމުމަށް ދީފައިވަނީ 8 މަސް ދުވަހެވެ.\nޔުމާން ކޮންސްޓްރަކްޝަނާ 4.1 މިލިއަން ރުފިޔާގެ ބަޖެޓެއްގެ ދަށުން ހަވާލު ކުރި މި ޕްރޮޖެކްޓުގެ މަސައްކަތް 2012 ޖެނުއަރީ 24 ގައި ފަށާނެ ކަމަށް އެ ކުންފުނިން އޭރު ވަނީ ބުނެފަ އެވެ. ނަމަވެސް ޔުމާން ކޮންސްޓްރަކްޝަނާ މި މަސައްކަތް ހަވާލު ކުރެވުނުތާ 1 އަހަރު ފާއިތުވެގެން ދިޔައިރުވެސް އަމަލީ ގޮތުން ހޯލުގެ އެއްވެސް މަސައްކަތެއް ވަނީ ނުފެށި އެވެ.\nއެގޮތުން ހޯލު ނޭޅި ގިނަދުވަސް ތަކެއް ވުމުގެ ސަބަބުން 2013 ވަނަ އަހަރު ހޯލު އިމާރާތް ކުރުމާ ބެހޭގޮތުން އެކަށީގެންވާ ޖަވާބެއް ނުލިބިއްޖެނަމަ އިހުތިޖާޖަށް ނުކުންނަން ޖެހިދާނެ ކަމުގެ އިންޒާރު އެ ސްކޫލު ބޯޑުން ދިނެވެ. އަދި ކުޅުދުއްފުށީ އުތުރު ދާއިރާގެ މެންބަރު އަބްދުލް ޤަފޫރު މޫސާ ވެސް މި މައްސަލައިގައި ކަންބޮޑުވުން ފާޅު ކުރައްވާ މަޖިލިސްތެރެއިން މިކަމަށް ހައްލެއް ހޯދުމަށް ކުރެވެން ހުރި ހުރިހާ މަސައްކަތެއް ކުރައްވާނެ ކަމަށް ވިދާޅުވެފަ ވެއެވެ.\nއޭގެ ފަހުން ޔުމާން ކޮންސްޓްރަކްޝަނާ އެކު ކޮށްފައިވާ އެއްބަސްވުން އުވާލުމަށް ފަހު 2013 ވަނަ އަހަރުގެ ސެޕްޓެމްބަރ 1 ވަނަ ދުވަހު މި ޕްރޮޖެކްޓް ހަވާލުކުރީ ސްވިފްޓް އިންޖިނިއަރިންގ ޕްރައިވެޓް ލިމިޓެޑަށެވެ.\nހޯލުގެ މަސައްކަތް ނުނިމި ލަސްވަނީ ބަޖެޓްގެ ދަތިކަމެއް އުޅޭތީ ކަމަށާއި މަސައްކަތުގެ އެޑްވާންސްް ގެ ރުފިޔާވެސް ލިބިފައިވަނީ މަސައްކަތް ފެށުނުތާ2މަސް ފަހުންކަމަށް ވެސް ސްވިފްޓް އިންޖިނިއަރިންގެ މެނޭޖިން ޑިރެކްޓަރ ސައުދުﷲ ވިދާޅުވި އެވެ.\n6.6 މިލިއަން ރުފިޔާ ހަރަދުކޮށްގެން އިމާރަތް ކުރުމަށް ހަމަޖެހިފައިވާ ހދ. އަތޮޅު ތައުލީމީ މަރުކަޒުގެ ހޯލު ސްވިފްޓް އިންޖިނިއަރިންގ ޕްރައިވެޓް ލިމިޓެޑާ ހަވާލު ކޮށްފައިވަނީ 1 އަހަރުގެ މުއްދަތުގެ ތެރޭގައި އިމާރާތްކޮށް ނިންމުމަށެވެ. އެހެންނަމަވެސް އަދި ފެންނަން ހުރީ ހޯލުގެ ތަނބުތައް އެކަންޏެވެ.\nދިގުމިނުގައި 136 ފޫޓު އަދި ފުޅާ މިނުގައި 70 ފޫޓު ހުންނަ ގޮތަށް އިމާރާތް ކުރުމަށް ހަމަޖެހިފައިވާ އޭއީސީގެ ހޯލަކީ 500 މީހުންގެ ޖާގައިގެ ހޯލެކެވެ. މި ހޯލުގައި ސްޓޭޖަކާއި ގުދަނެއްގެ އިތުރުން ވުޟޫ ކުރާ ބަޔަކާއެކު ނަމާދު ކުރާ ކޮޓަރިއެއް އަދި ދެ ޖިންސްގެ ކުދިންނަށް ވަކިން2ޗޭންޖިންގ ރޫމެއް ހިމެނުމަށް ޕްލޭން ކުރެވިފައިވެ އެވެ.


ކޮވިޑު-19 ގެ ސަބަބަބުން ޖަޒީރާ ޤައުމުތަކުގެ އިޤްތިސާދު ކުޑަވަނެ: މޫޑީސް\nއިބްރާހިމް އާދަމް 27 ޖޫން 2020 16:04\nއިޤްތިސާދުގެ ބޮޑު ބައެއް ފަތުރުވެރިކަމަށް ބަރޯސާ ޤައުމުތަކުގެ އިޤްތިސާދު މިއަހަރު ވަރަށް ބޮޑަށް ކުޑަވާނެ ކަމަށް މޫޑީސް އިންވެސްޓަރ ސާވިސަސް އިން ބުނެފިއެވެ.\nމޫޑީސް އިން ނެރެފައިވާ ރިޕޯޓެއްގައި ބުނެފައިވާގޮތުން އެންމެ ބޮޑަށް އަސަރު ކުރާނީ ޖަޒީރާ ޤައުމުތަކުގެ އިޤްތިސާދަށެވެ. ފަތުރުވެރިކަމާއި ގުޅިގެން އެ ޤައުމުތަކަށް ލިބޭ އާމްދަނީ ދަށްވެފައިވާއިރު އެ ޤައުމުތަކުގެ އިޤްތިސާދަށް ލިބޭ ގެއްލުން ތަހައްމަލު ކުރެވޭނެ ހާ ބާރު އެ ޤައުމުތަކުގައި ނުހުންނާނެކަމަށް މޫޑީސް އިން ވަނީ ބުނެފައެވެ.\nއަދި އެ ޤައުުމުތަކަކީ މިހާރުވެސް ކްރެޑިޓް ރޭޓިން ދަށް ޤައުމުތަކަށް ވުމުން، އިތުރަށް ޤައުމުތަކުގެ ކްރެޑިޓް ހާލަތު ދަށްވާނެ ކަމަށް މޫޑީސް ގެ ނައިބު ރައީސް ޑޭވިޑް ރޮގޮވިޗް ވިދާޅުވެފައިވެއެވެ. މޫޑީސް އިން ލަފާ ކުރާ ގޮތުގައި ގިނަ ޤައުމުތަކަށް ފަތުރުވެރިން އަންނަ ނިސްބަތް 35 އާއި 50 އިންސައްތައާއި ދެމެދުގެ އަދަދަކުން ދަށަށް ދާނެއެވެ. އަދި 2021 ވަނަ އަހަރު ފަތުރުވެރިކަން އެއްކޮށް ރަނގަޅުނުވާނެކަމަށްވެސް މޫޑީސް އިން ބުނެފައިވެއެެވެ.\nއެންމެ ބޮޑަށް ގެއްލުންވާނެ ކަމަށް މޫޑީސް އިން ލަފާކޮށްފައިވަނީ ދިވެހިރާއްޖެ، ބަހާމާސް، ބެލީޒް، ސެންޓް ވިންސެންޓް އެންޑް ގްރެނަޑައިންސް އަދި މޮންޓެނެގްރޯއެވެ.\nކޮވިޑު-19 އާއި ގުޅިގެން ދިވެހިރާއްޖޭގެ ބޯޑަރު މާޗު 25 ގައި ބަންދުކޮށްފައިވާއިރު ފަތުރުވެރިކަމުގެ ސަބަބުން ރާއްޖެއަށް ލިބޭ އާމްދަނީވަނީ އެއްކޮށް ހުއްޓިފައެވެ. އޭގެ ސަބަބުން ދިވެހިރާއްޖެއަށް ވަންނަ ބޭރު ފައިސާ އެއްކޮށްހެން ވަނުން ވަނީ ހުއްޓިފައެވެ. މީގެ ސަބަބުން ރާއްޖޭގެ އިޤްތިސާދު ވަނީ ފާއިތުވި 15 އަހަރުވެސް ދަށަށް ނުދާ މިންވަރަށް ދަށަށް ގޮސްފައެވެ.\nފަތުރުވެރިކަން ކޮވިޑު-19 މޫޑީސް އިޤްތިސާދު\nApril 28, 2020 15:44:44\nއަނބުރާ ދައްކާ ގޮތަށް އިންޑިއާއިން 150 މިލިއަން ޑޮލަރު ރާއްޖެއަށް ދޫކޮށްފި\nMarch 17, 2020 16:13:39\nރާއްޖޭގެ ހުރިހާ ގެސްޓު ހައުސްތަކާއި ހޮޓާތަކަށް ފަތުރުވެރިން ގެނައުން މަނާކޮށްފި\nMarch 24, 2020 12:54:22\nކުދި ވިޔަފާރިތަކަށާއި މަސައްކަތްތެރިންނަށް ސަރުކާރުން ފައިސާ ބަހަން ޖެހޭ: ޝަރީފު


Kuda Hussaen، namah vure "bodu"\nކުޑަ ހުސައިން: ނަމަށް ވުރެ "ބޮޑު"\n"ކިތަންމެ ބޮޑުކަމަކަށް ވިޔަސް ރަނގަޅު ގޮތުގައި އަޒުމާއެކު ގޮތް ދޫނުކޮށް މަސައްކަތް ކޮށްފިއްޔާ ނުވާނެ ކަމެއް ނޯންނާނެ... އެއްވެސް ކުއްޖަކު ދޫކޮށް ނުކާތި!"\nމި ހުރެވުނީ، ވިލާ ކޮލެޖުގެ ހޯލްގަ އެވެ. މޯޓިވޭޝަނަލް ލެކްޗާއެއް ކުރިއަށް ދަނީ އެވެ. ދައްކަމުން ދިޔަ ވާހަކައިންނާއި ހުށަހަޅަމުން ދިޔަ ހިޔާލު ތަކުން ނަފުސުވެސް ހޭލައްވާލި އެވެ. ސްޓޭޖުގައި ޕްރެޒެންންޓޭޝަނެއް ހުށަހަޅުއްވަމުން ގެންދެވީ ރާއްޖޭގެ ކުރީގެ އެއް ވަނަ ދުވުންތެރިޔާ ހުސައިން ހަލީމް (ކުޑަ ހުސައިން) އެވެ. އޭނާ އަކީ، ކުރީގެ އެއްވަނަ ދުވުންތެރިޔާ އެކަންޏެއް ނޫނެވެ. ބައެއް މީހުން ދެކޭ ގޮތުގައި އެއީ ރާއްޖޭގައި މިހާތަނަށް އުފެދުނު އެންމެ ފުރިހަމަ އެތުލީޓެވެ.\nމީގެ 37 އަހަރު ކުރި އެވެ. ގޯލްކީޕަރަކަށް ކުޅޭ ހިތުން އުޅުނު ކުއްޖެކެވެ. ފުރުސަތު ދިން ނަމަވެސް، އޭނާ އަކަށް އެކަމެއް ނުވި އެވެ. އިސްކޮޅުން ކުރުކަމުންނެވެ. މޮޅު ކީޕަރަކަށް އޭނާ ނުވުމުން، ކުޅެން ދިއުމުންވެސް، "ކަލޭއަކަށް ނުވާނޭ،" ބުނެ އޭނާ ބާކީ ކުރީ އެވެ. މީގެ އިތުރުން އެތައް ކުޅިވަރަކުން މޮޅުވާން މަސައްކަތް ކުރިނަމަވެސް އެކަމުގައި ކާމިޔާބެއް ނުވި އެވެ.\nދިރިއުޅުމުގެ ހާލަތު ހުރި ގޮތުން އަރާނެ ބޫޓެއް ގަންނާކަށް ނުލިބެ އެވެ. އޭނާއަށް ނާކާމިޔާބުވީ ކީޕަރަކަށް ވާން ކުރި އުންމީދު އެކަންޏެއް ނޫނެވެ. މަދަރުސީ ތައުލީމީ މަރުހަލާގައި ވެސް އޭނާ އަކީ އަލިގަދަ ތަރިއަކަށް ނުވެވުނެވެ. މިހުރިހާ ކަމަކާއެކު ނާއުންމީދު ވެފައި ހުއްޓާ، އޭނާ އާ ލައްވާލީ 1988 ވަނަ އަހަރު އޮލިމްޕިކް ގޭމެސްއަށް ދާނެ އެތުލީޓުން ހޯދުމަށް، މަރުހޫމް ޒާހިރު ނަސީރު އިސްނެގުމުގެ މަތިން، އަޑިޕާކް ސަރަހައްދުގައި 1986 ގައި ހިންގި ޓްރެއިނިން ޕްރޮގްރާމެކެވެ.\nއެ ޚަބަރު ލިބިގެން އޭނާވެސް ދިޔަ އެވެ. އެދުވަހު، ޓެސްޓަކަށް އޮތީ އަޑި ޕާކް ވަށައި ފަސް ބުރު ޖެހުމެވެ.\n"އަޅުގަނޑު ހިތައް އެރި، މިއަދު ކުރި ހޯދާނަމޭ، ކަށިގަނޑު ފުމެލީ ބާރަކަށް ދުއްވައި ގަނެ ބުރެއް ހަމަ ނުވަނީސް މާނޭވާ ލެވި، އަނބުރައި ގަނެ ވެއްޓެން އުޅުނީމަ އެންމެ ބުރެއްވެސް ނުޖެހުނު." ހުސައިން ވިދާޅުވި އެވެ. ނަމަވެސް އެ ދުވަހު ވާދަ ކުރި އެންމެންނަށް ޒާހިރު ދެއްވި އަގުހުރި ނަސޭހަތެއް އެބައޮތެވެ.\n"އެއްވެސް ދުވަހެއްގައި ގަޑި ޖެހިގެން ނުވާނެ، ކޮންމެ ދުވަހަކުވެސް ބަރާބަރަށް އަންނަން ވާނެ، ފުރުސަތު ދޭނީ ބަރާބަރަށް އަންނަ މީހުންނަށް." ޒާހިރު ވިދާޅުވި ކަމަށް ކުޑަ ހުސައިން ބުންޏެވެ.\n"އޭގެ ފަހުން ހިތައްއެރި އެއްވެސް ދުވަހަކު ގަޑިއެއް ނުޖެހޭނަމޭ، ހަމަ އެއްވެސް ދުވަހެއް ވައްޓާ ނުލައި ކޮންމެ ދުވަހަކު ބަރާބަރަށް ދިޔައިން،" ޒާހިރު ދެއްވި ނަސޭހަތުގައި ހުސައިން ބަރާބަރަށް ހިފި އެވެ. "އޭގެ ފަހުން ދެ އަހަރު ވަންދެން ކުރި މަސައްކަތުން 1988 ދެކުނު ކޮރެއާގައި އޮތް އޮލިމްޕިކް ގޭމްސްއަށް ދިޔަ ދިވެހި ޓީމުގެ ކެޕްޓަންކަން ދިނީވެސް އަޅުގަނޑަށް." ކީޕަރަކަށް ވުމުގެ ނާކާމިޔާބާއެކު އޭނާގެ އަތުގައި ނަސީބު ހިފި ގޮތް ހުސައިން ވިދާޅުވި އެވެ.\nއޭގެ ފަހުން ސަރަހައްދީ މުބާރާތްތަކުގަޔާއި، ދުނިޔޭގެ އެކި ލެވަލްތަކުގައި އެތައް ރެކޯޑެއް ހެދި އެވެ. މީގެ 25 އަހަރު ކުރިން، އޭނާ، ހެދި ގިނަ ރެކޯޑްތަކެއް މުގުރާ ލެވުނީ މިދިޔަ ތިން އަހަރެއްގެ ތެރޭގަ އެވެ. އެއީ ރާއްޖެއިން ބޭރުގައި ދުނިޔޭގެ އެންމެ ފެންވަރު ރަނގަޅު ގައުމުތަކުގައި ޓްރެއިނިން ހަދައިގެން އައި ދުވުންތެރިން އައެވެ. ނަމަވެސް، އަދިވެސް މުގުރާނުލެވި އޮތް ރެކޯޑެއް އެބައޮތެވެ.\nކިތަންމެ ރެކޯޑެއް އޭނާ ހެދުނު ނަމަވެސް، ހުސައިން މާ އަވަހަށް ރިޓާޔާ ކޮށްފި އެވެ.\n"ރާއްޖޭގައި، އޭރު އަޅުގަނޑާ ވާދަ ކުރެވޭނެ މީހަކުވެސް ނެތް، ރާއްޖޭގައި ބާއްވާ ރޭހަކުން ވިއްޔާ މާ ކުރިން އަޅުގަނޑު ނިންމަން، ދެން އޭރު ދުވުމުގައި ނޯވޭ ވަކި ހަމައެއް އެހެން ވާން ޖެހުނީ އެދެވޭ ފެންވަރެއްގައި ކޯޗިން ނުލިބި ދުވަން ޖެހުމުން، އަޅުގަނޑަށް ލިބުނު ބައެއް އަނިޔާތަކާ ހެދި ދެން އިތުރަށް ކުރި ނާރާނެކަން އެނގި، އަދި ކިޔަވަން ބޭނުންވާތީ ރިޓަޔާ ކުރީ." އުމުރުން 25 އަހަރު ގައި އޭނާ ރިޓަޔާ ކުރަން ޖެހުނު ސަބަބު ހުސައިން ހިއްސާ ކުރެއްވި އެވެ.\nމިއަދު ކުޑަ ހުސައިން އެ ހުރި ހިސާބަށް ގެންގޮސް ދޭން އެހީތެރިވި މީހުންގެ ލިސްޓްގައި އޭނާގެ ބައްޕަ އާއި ދައްތަ ރަޒީނާ އާއި ޒާހިރު ނަސީރުގެ އިތުރުން، އެމެރިކާގެ ދުވުންތެރިޔެއްކަމަށްވާ ބިލީ މިލްސް ހިމެނެ އެވެ.\nއޭނާގެ މިހާރުގެ ދިރިއުޅުމުގެ މަންޒަރު އޭނަ ކުރެހީ ބިލީ މިލްސްގެ ލޯގަނޑަށް ބަލަހައްޓައިގެން ހުރެ އެވެ. ހުސައިން އަށް ބަލާލަން ލިބުނީ، ބިލީ މިލްސްއާ ބެހޭގޮތުން، ތައްޔާރު ކޮށްފައި އޮތް ފީޗާ ފިލުމެވެ. ބިލީ މިލްސްއަކީ 1964 ވަނަ އަހަރު ބޭއްވި 10000 މީޓަރު ދުވުމުން، ރަން މެޑަލް ހޯދި ވަރުގަދަ އެތުލިޓެކެވެ. "ރަނިން ބްރޭވް" ގެ ނަމުގައި ބިލީ މިލްސްއާ ބެހޭގޮތުން، ހަދާފައިވާ ފިލުމްވީ، ކުޑަ ހުސައިން، "ދިވެހި ބިލީ މިލްސް" އަށް ބަދަލު ކޮށްލުމަށެވެ.\nރަނިން ބްރޭވް ގައި ދައްކައި ދެނީ، ވަރަށް ފަގީރު އާއިލާ އަކުން އުފަންވެ، ވަރަށް ތުއްތު އިރު މަންމަ އާއި ބައްޕަ މަރުވެފައިވާ ޔަތީމު ކުއްޖެއްގެ ދިރިއުޅުމެވެ. ދިރިއުޅުމުގައި އޭނާއަށް ކުރިމަތިވާ ހާސްކަމާއި ސްޓްެރެސް ފިލުވަން އޭނާ ކުރާ ކަމަކީ ދުވުމެވެ. އެގޮތުން ފެށުނު ދުވުމުން، ބައިނަލްއަގުވަމީ ރޭސްތަކާ ހަމަޔަށް އޭނާ ގެންގޮސް ރަން މެޑަލް ހޯދި އެވެ.\nއަދި ޔުނިވަސިޓީގެ ޓީމަށް ދުވެދީގެން ޔުނިވަސިޓީ ތައުލީމު ފުރިހަމަ ކުރި، އެތުލީޓެއްގެ ވާހަކަ އެވެ. އެއަށްފަހު އޭނާއަށް އެމެރިކާގެ އަސްކަރިއްޔާގައި މަސައްކަތް ކުރުމުގެ ފުރުސަ ލިބުނެވެ. އޭނާގެ އެއް އުމުރުގެ ބައެއް ރައްޓެހިން ޑުރަގުގެ ވާބާގެ ތެރެއަށް ވެއްޓިގެން ދިޔައިރު، ބިލީ މިލްސް އޭނާގެ ކުރިމަގު ބިނާ ކުރީ ދުވުމުގެ ތެރެއިން ނެވެ.\n"އެތައް ސަތޭކަ ފަހަރު އަޅުގަނޑު އެފިލްމު ބެލިން، ހިތަށް އެރި އަޅުގަނޑު ވާނީ ދިވެހި ބިލީ މިލްސް އަށޭ، ދެން އޭނާ އުޅޭ ގޮތަށް އުޅުނީވެސް، ކިޔަވަންދާނެ ސްކޮލާޝިިޕް ހޯދަން، އިނގިރޭސި ދަންނަ ރައްޓެއްސަކު ލައްވައި ލިޔެގެން، 50 ވަރަކަށް ސިޓީ އެކި ޔުނިވަސިޓީތަކަށް ފޮނުވިން، ޔުނިވަސިޓީ ޓީމަށް ދުވެދޭ މަތިން ސްކޮލާޝިޕެއް ދޭން."\nއޭރު، ޓްރޭޑް މިނިސްޓްރީގައި ވަޒީފާ އަދާ ކުރައްވަމުން ގެންދެވި ހުސައިންއަށް، ޔުނިވަސިޓީ ތަކުން އައި ޖަވާބަކަށްވީ "އޯލެވަލް ނަތީޖާ ދަށް ކަމުން ކިޔެވުމުގެ ފުރުސަތެއް ނެތް." ކަމަށެވެ. އޯލެވަލްގައި ހުރިހާ މާއްދާއަކުން އޭނާ އަށް ލިބުނީ ޔޫ ސެޓެކެވެ.\nނަމަވެސް އޮސްޓްރޭލިއާގެ ކޮލެޖެއް ކަމަށްވާ ކޮލެޖް އޮފް ފިޒިކަލް އެޑިއުކޭޝަން ޖަވާބެއް ލިބިއްޖެ އެވެ. އެ ސިޓީގައި ލިޔެފައި އޮތް އެއްޗެއް ހުސައިން އަކަށް ނޭނގެ އެވެ. އިނގިރޭސި އޭނާ އަށް ނޭނގޭތީ އެވެ.\n"އެހެން ކޮލެޖު ތަކުން އައި ސިޓީ ތަކަށްވުރެ އެ ސިޓީ ދިގު ވީމަ ހިތަށް އެރި، މި ސިޓީީގައި އޮންނާނީ ތަފާތު ވާހަކައެކޭ، ސިޓީ ރައްޓެއްސަކަށް ދެއްކީމަ، އޭނާ ބުނެފި ތީގަ ތިޔޮތީ ސްކޮލާޝިޕެއް ނޫންހޭ، އަޅުގަނޑު ހީކުރީ އޭނާ ޖެއްސުމަކަށް ބުނި އެއްޗެއް ކަމަށް، ސިޓީ ގެންގޮސް ދެއްކީ، އަޅުގަނޑުގެ ދައްތަ ރަޒީނާއަށް، ދައްތަ ސިޓީ ބަލާފައި، ސޮކާލާޝިޕެއް އޮތޭ ބުނީމަ އަޅުގަނޑު ގަބޫލު ކުރީވެސް." އޭނާ އަށް ލިބުނު ހާފް ސްކޮލާޝިޕާ ބެހޭގޮތުން ހުސައިން ވިދާޅުވި އެވެ.\nދިވެހި ބިލީ މިލްސްއަށް ހުސައިންވާން ކުރެއްވި އުންމީދު، ފެށީ އޮސްޓްރޭލިއާއިން ލިބުނު ސްކޮލާޝިޕާއެކު އެވެ. ހާސިލު ކުރެއްވި ޑިގްރީގެ ސަނަދާއެކު، އޭނާގެ ތައުލީމީ ކެރިއަރަށް ނިމުމެއް ނެތެވެ. އޯ ލެވަލްގައި ޔޫ ސެޓެއް ހޯދައި، މުދައްރިސުން އޭނާއާ މެދު އުންމީދު ކަނޑާލިޔަސް، ޕީއެޗްޑީ ސަނަދާއެކު މިއަދު އެއީ ޑރ. ހުސައިން ހަލީމް އެވެ. ސްޕޯޓްސް އެޑިއުކޭޝަންގައި، ތައުލީމީ އެންމެ މަތީ ސަނަދު ހޯދި ފުރަތަމަ ދިވެއްސަކީ އޭނާ އެވެ.\nއަދި ކުޅިވަރުގެ ރޮނގުންނާއި ތައުލމީ ރޮގުން، ރާއްޖޭގެ އެންމެ މަތީ ޝަރަފު ލިބުނު ކުޅިވަރު ހަމައެކަނި ޝަހުއްސިއްޔަތަކީވެސް ހުސައިން އެވެ.\nހުސައިންގެ އެންމެ ހާއްސަ ސިފައަކީ އެއްވެސް ކަމެއް ނުވާނެ ކަމަށް ބުނެ އުންމީދު ކަނޑާނުލުމެވެ. މަސައްކަތް ކޮށްފިއްޔާ ވެނެކަން އޭނާ ގަބޫލު ކުރައްވަ އެވެ. އެއީ މަރުހޫމް ޒާހިރު އިސްވެ ހުންނަވައިގެން ކުޑަ ހުސައިންގެ ޝަހްސިއްޔަތުގައި އިންދި މުޑުވަށް ކަމަށް އޭނާ ދެކެވަޑައިގަންނަވަ އެވެ. އޭނާގެ އެކެޑަމީގެ ބައިވެރިންގެ ހިތުގައިވެސް އޭނާ އަށަގަންނަވަން ބޭނުންވާ ޝުއޫރަކީ އެއީ އެވެ.\nރާއްޖޭގައި ހިންގާ އެންމެ ކާމިޔާބު، ސްޕޯޓްސް އެކެޑަމީ އޭނާގެ ނަމުގައި ފަށައިގަތީވެސް އާދައިގެ ގޮތަކަށެވެ. ހުސައިންގެ ދަރިފުޅާއި ބައެއް ރަށްޓެހިންގެ ދަރިން ގޮވައިގެން ޖުމުލަ ހަ ކުދިންނާ އެކު ފެށި އެކެޑަމީން މިދިޔަ ތިން އަހަރު ތެރޭ 1000 ވުރެ ގިނަ މީހުން ތަމްރީން ކޮށްފި އެވެ. މިހާރުވެސް 200 ވުރެ ގިނަ ބައިވެރިން ދުވަހުން ދުވަހަށް ޓްރޭންނިންތައް ފުރިހަމަ ކުރަމުންދެ އެވެ. "ކުޑަ ހުސައިން ސްޕޯޓްސް އެކަޑަމީ" ގައި ހުސައިންއާއެކު މަސައްކަތް ކުރާ ހައެއްކަ ކޯޗުންވެސް އެބަތިއްބެވެ.\nހާއްސަ ކުދިންނަށް ހާއްސަ ވާހަކައެއް!\nކުންފުނިތަކުގެ މޫނަކީ އަންހެނެއް!\nނިކަން ލޯބިން ކިޔައިދިން "މަވެށި"


ދެ ނާޒިމްގެ މައްސަލައިގައި ހުކުމްކުރުން މިއަދު ހަވީރު\nޝަބްނަމް ރަޝީދު 13 ޑިސެމްބަރ 2018\nކުރީގެ ޑިފެންސް މިނިސްޓަރު އަހްމަދު ނާޒިމާއި ރައްޔިތުންގެ މަޖިލީހުގެ ދިއްގަރު ދާއިރާގެ ކުރީގެ މެމްބަރު އަހްމަދު ނާޒިމަށް އިއްވާފައިވާ ޖަލު ހުކުމާމެދު ސުޕްރީމް ކޯޓުން ގޮތެއް ނިންމައި ހުކުމް ކުރުން މިއަދު ހަވީރަށް ތާވަލްކޮށްފި އެވެ.\nނާޒިމް އުމުރަށް ޖަލަށް ލުމަށް ސުޕްރީމް ކޯޓުން ހުކުމްކުރީ އެޓޯލްސް މިނިސްޓްރީ އަށް 15000 ދިދަ ހޯދުމަށް ކުރި ބިޑެއް ނާޒިމް ކުންފުނި ނަމިރާ އިންޖިނިއަރިން އާއި އެ ކުންފުނީގެ މުވައްޒަފުން ބޭނުންކޮށްގެން މަކަރާއި ހީލަތުން ކާމިޔާބު ކުރި ކަމަށް ބުނެ ކުރި ދައުވާ ކްރިމިނަލް ކޯޓާއި ހައި ކޯޓުން ސާބިތު ނުވުމާ ކަމަށް ނިންމާފައިވަނިކޮށެވެ.\nއެ ދެ ބޭފުޅުންނަަށް އިއްވާފައިވާ ހުކުމް ވެސް ތަންފީޒުކުރުން ފަސްކުރުމަށް ސުޕްރީމް ކޯޓުން ވަނީ ކުރިން އަމުރުކޮށްފަ އެވެ. އަދި ހިޔާނާތުގެ ކުށް ސާބިތުވާ ކަމަށް ކުރި އެ ހުކުމް އަލުން ރިވިއުކޮށް ގޮތެއް ނިންމުމަށް ތާވަލްކޮށްފައި ވަނީ މިއަދު ހަވީރު 3:45 އަށެވެ.\nނާޒިމް 25 އަހަރަށް ޖަލަށްލުމަށް ސުޕްރީމް ކޯޓުން ހުކުމް ކުރީ 2015 ވަނަ އަހަރުގެ އޭޕްރީލް މަހުގެ ހަ ވަނަ ދުވަހުއެވެ. އޭނާ ބޭސްފަރުވާ އަށް ސިންގަޕޫރަށް ވަޑައިގަތީ ޑިސެމްބަރު މަހުގެ 11 ވަނަ ދުވަހު އެވެ. އެއަށް ފަހު އިނގިރޭސި ވިލާތަށް ބަދަލުވެވަޑައިގެން އެ ގައުމުން ހިމާޔަތް ހޯއްދަވައިގެން އުޅުއްވުމަށް ފަހު ރާއްޖެ ވަޑައިގަތީ ހުކުމް ތަންފީޒުކުރުން ފަސްކުރުމަށް ސުޕްރީމް ކޯޓުން ދާދި ފަހުން އަމުރުކުރުމާ ގުޅިގެންނެވެ.\nކުރީގެ ޑިފެންސް މިނިސްޓަރު ނާޒިމްގެ މައްސަލައިގައި ހުކުމްކުރުން ތާވަލުކޮށްފައި ވަނީ މިއަދު ހަވީރު 4:45 އަށެވެ. ނާޒިމް 11 ޖަލަށްލާފައިވަނީ އޭނާ ދިރިއުޅުއްވި ގ. އެނިފްގެ ކޮޓަރިން ފެނުނު ފިސްތޯލައިގެ މައްސަލައިގައިގަ އެވެ. މި މައްސަލަ ސުޕްރީމް ކޯޓުގައި އިސްތިއުފާކުރުމުން 2016 ވަނަ އަހަރު އެ ކޯޓުން ނިންމީ މައްސަލަ ބަލައިނުގަތުމަށެވެ.\nސިޔާސީ ބޭފުޅުންނަށް ކޮށްފައިވާ ހުކުމްތައް ސުޕްރީމް ކޯޓުން ބާތިލުކޮށް، އެ ބޭފުޅުން މިނިވަންކުރަން ވަނީ ފަށާފައެވެ. މިކަން ފަށާފައިވަނީ ސަރުކާރު ބަދަލުވުމާއި ގުޅިގެންނެވެ.\nއަރުޝީފަށް ނެގީ 13/12/2018 13:22\nއެންމެފަހުން އަޕްޑޭޓްކުރީ 13/12/2018 13:22\nސައުދީ އަތުން ބަލިވެ ރާއްޖެ މުބާރާތުން ކަޓައިފި\nޙުސައިން ފަރިޔާޒް7މިނެޓު ކުރިން\nބާ ކައުންސިލުން ޖޭއެސްސީއަށް ވާދަކުރާ ކެންޑިޑޭޓުންގެ ނަންތައް ތަރުތީބު ކުރުން މިރޭ\nޟަމްރަތު އަޙްމަދު9މިނެޓު ކުރިން\nރީޢާނު ރަޝީދު 21 މިނެޓު ކުރިން\nޟަމްރަތު އަޙްމަދު 22 މިނެޓު ކުރިން


SunOnline: Pakistanun Taliban sarukaaru varugadha kurumahtakai bodethi eheethakeh vanee\nޕާކިސްތާނުން ތާލިބާން ސަރުކާރު ވަރުގަދަ ކުރުމަށް ޓަކައި ބޮޑެތި އެހީތަކެއްވަނީ\nމުހައްމަދު ޖަވާދު ޔޫސުފު 25 Oct 2021, 12:21\nޕާކިސްތާނުގެ ޚާރިޖީ ވަޒީރު ޝާހު މަހްމޫދު ގުރައިޝީ\nއަފްޣާނިސްތާނަށް އިންސާނީ އަދި މާލީ އެހީ ފޯރުކޮށްދިނުމުގެ އިތުރުން އެގައުމަށް ބޭނުންވާ ވިޔަފާރީގެ ޚާއްސަ އިމްތިޔާޒްތަކާއި އަފްޣާން ރައްޔިތުން ޕާކިސްތާނަށް ދަތުރުކުރުމަށް ވިސާ ދިނުމުގައިވެސް ބޮޑެތި ދޫތަކެއް ދިނުމަށް ދާދިފަހުން ޕާކިސްތާނުން ވަނީ ނިންމާފައެވެ.\nޕާކިސްތާނުގެ ޚާރިޖީ ވަޒީރު ޝާހު މަހްމޫދު ގުރައިޝީ ވިދާޅުވިގޮތުގައި އަފްޣާނިސްތާނަށް 28 މިލިޔަން ޑޮލަރުގެ އަވަސް އެހީއެއް ދިނުމަށާއި އަފްޣާނިސްތާނުގެ ދަނޑުވެރިކަމުގެ އުފެއްދުންތައް ޕާކިސްތާނަށް އިމްޕޯޓްކުރާއިރު އޭގެތެރެއިން ބައެއްތަކެތިން ޑިއުޓީ އެއްކޮށް ކަނޑާލައި އަނެއްބައި ތަކެތިން ޑިއުޓީ ކުޑަކުރުމަށް ޕާކިސްތާނުން ވަނީ ނިންމާފައެވެ.\nމީގެއިތުރުން އަފްޣާން ރައްޔިތުން ޕާކިސްތާނަށް ދަތުރުކުރުމަށް ވިސާ ދިނުމުގައިވެސް ބޮޑެތި ދޫތަކެއް ދިނުމަށް ނިންމާފައިވާކަމަށާ ޚާއްސަކޮށް ބޭސް ފަރުވާއަށް ޕާކިސްތާނަށް ޒިޔާރަތްކުރާ އަފްޣާން ރައްޔިތުންނަށް ވަކިމުއްދަތަކަށް ވިސާއާ ނުލައި ދަތުރުކުރެވޭފަދަ އިންތިޒާމެއް ހަމަޖައްސަން މަސައްކަތް ކުރަމުން ގެންދާކަންވެސް އޭނާ ވަނީ ހާމަކުރައްވާފައެވެ. ޝާހު މަހްމޫދު ގުރައިޝީ މިމޭރުމުން ވާހަކަ ދައްކަވާފައިވަނީ އޭނާ އަފްޣާނިސްތާނަށް ކުރެއްވި ދަތުރުފުޅެއް ނިންމާލެއްވުމަށްފަހު އެނބުރި ގައުމަށް ވަޑައިގެންނެވެ.\nޕާކިސްތާން ގެންދަނީ އަފްޣާނިސްތާނުގެ ތާލިބާން ސަރުކާރަށް ބައިނަލްއަގްވާމީ އިއުތުރާފް ހޯދުމަށްވެސް މަސައްކަތް ކުރަމުންނެވެ. މިކަމަށްޓަކައި ޕާކިސްތާނުން ގެންދަނީ އަފްޣާން ރައްޔިތުންގެ ހުރިހާ ނަސްލުތަކާއި ދީންތަކާއި މަޒުހަބުތަކުގެ މީހުން ތަމްސީލުވާގޮތަށް އަފްޣާން ސަރުކާރު އެކުލަވާލައި އަންހެނުންނަށް ތައުލީމުގެ ފުރުސަތާއި ވަޒީފާގެ ފުރުސަތު ދިނުމަށް ތާލިބާން ސަރުކާރުގެ އިސްވެރިންނަށް ބާރުއަޅަމުންނެވެ.\nމިކަންތައް ތާލިބާން ސަރުކާރުން ކޮށްފިނަމަ ދުނިޔޭގެ އެތަށް ގައުމަކުން ތާލިބާން ސަރުކާރަކީ އަފްޣާން ރައްޔިތުން ތަމްސީލުކުރާ ސަރުކާރެއްކަމަށް ބަލައިގަނެ އެސަރުކާރަށް އިއުތިރާފުވާނެކަމަށް ޕާކިސްތާން ދެކެއެވެ.\nމޮސްކޯގައި ބޭއްވި އަފްޣާން ފޯރަމްގެ ބައިވެރިންނާއެކު ރަޝިއާގެ ޚާރިޖީ ވަޒީރު\nއަފްޣާނިސްތާނަށް އިންސާނީ އަދި މާލީ އެހީ ފޯރުކޮށްދީ ތާލިބާން ސަރުކާރަށް ބައިނަލްއަގްވާމީ އިއުތިރާފް ހޯދައިދިނުމަށާއި ތާލިބާން ސަރުކާރު ވަރުގަދަ ކުރުމަށް މަސައްކަތް ކުރަމުން ގެންދަނީ އެއީ ޕާކިސްތާނުގެ އަމަންއަމާންކަމަށާއި ގައުމީ މަސްލަހަތަށްވެސް ފައިދާކުރާނެކަމެއްކަމަށް ދެކިގެންނެވެ.\nމިގޮތުން ޕާކިސްތާނުގެ އެތެރޭގައި ހަރަކާތްތެރިވާ އެންމެ ބޮޑު ޓެރަރިސްޓް ޖަމާއަތްތަކަށްވާ ޕާކިސްތާން ތާލިބާނުންނަކީ އެތަށްކަމެއްގައި ފިކުރީގޮތުން އަފްޣާން ތާލިބާނުންނާ ގުޅޭ ޖަމާއަތަކަށްވާތީ ތާލިބާން ސަރުކާރު ވަރުގަދަކޮށްދީގެން އެސަރުކާރުގެ އެހީގައި ޕާކިސްތާނުގެ ތާލިބާނުން މައިތިރި ކުރެވޭނެކަމަށް ޕާކިސްތާނުގެ މަސްއޫލުވެރިން ދެކެވަޑައިގަންނަވައެވެ. މީގެއިތުރުން ތާލިބާން ސަރުކާރު އަފްޣާނިސްތާނުގައި ދެމިއޮތުމަކީ އެސަރަހައްދުގައި އިންޑިއާއާއި އެމެރިކާގެ ނުފޫޒުކުޑަވެ ޕާކިސްތާނުގެ ބާރު ގަދަވެގެންދާނެކަމެއް ކަމަށްވެސް ޕާކިސްތާން ދެކެއެވެ.\nތާލިބާނުން އަފްޣާނިސްތާނުގެ ވެރިކަމަށް އައުމާއެކު އެމެރިކާއާއި ޔޫރަޕްގެ ގައުމުތަކުން އަފްޣާނިސްތާނާ ދެކޮޅަށްވަނީ ދަތިކުރުމުގެ ފިޔަވަޅުތައް އަޅާފައެވެ. މީގެތެރޭގައި އެގައުމުތަކުގައި ހުރި އަފްޣާން މަރުކަޒީ ބޭންކުގެ ފައިސާ ހިފެހެއްޓުންވެސް ހިމެނެއެވެ. ނަތީޖާއެއްގެ ގޮތުން އަފްޣާން އާންމުންނަށް ބޭނުންވާ ކާބޯތަކެއްޗާއި ބޭސްފަދަ އަސާސީ ތަކެތި ގަތުމަށްވެސް ތާލިބާން ސަރުކާރުވަނީ ނުކުޅެދިފައެވެ.\nޕާކިސްތާނާއި ރަޝިއާ އަދި ޗައިނާ ގުޅިގެން މިދިޔަ ހަފްތާގައި މޮސްކޯގައިވަނީ އަފްޣާނިސްތާނަށް އެހީތެރިވުމާބެހޭ ފޯރަމެއް ބާއްވާފައެވެ. މި ފޯރަމްގައި އިންޑިއާގެ މަންދޫބަކުވެސް ބައިވެރިވެ ވަޑައިގެންފައިވެއެވެ. އިންޑިއާއަކީ ތާލިބާނުންނާ ދުޝްމަންކަން ގެންގުޅޭ ގައުމެއް ނަމަވެސް އަފްޣާނިސްތާނުގައި އިންޑިއާގެ ގިނަ މަސްލަހަތުތަކެއްވާތީ އެމަސްލަހަތުތައް ހިމާޔަތް ކުރުމަށްޓަކައި އިންޑިއާއިން ސިއްރިޔާތުގައި ތާލިބާނުންނާ ވާހަކަ ދައްކަމުން ގެންދާކަމަށް ރިޕޯޓްތައް ބުނެއެވެ. ނަމަވެސް މިކަމާބެހޭގޮތުން އިންޑިއާވެސް އަދި ތާލިބާން ސަރުކާރުންވެސް އެއްޗެއް ބުނެފައެއް ނުވެއެވެ.\nމޮސްކޯގައި ބޭއްވި އަފްޣާނިސްތާނަށް އެހީތެރިވުމާބެހޭ ފޯރަމްގައި 10 ގައުމެއްގެ މަންދޫބުން ތާލިބާން ސަރުކާރުގެ މަންދޫބުންނާ ބައްދަލުކުރައްވައި އަފްޣާނިސްތާނަށް އެތެރިވާނެގޮތްތަކާބެހޭގޮތުން މަޝްވަރާ ކުރެއްވިއެވެ. އެފޯރަމުންވަނީ އަފްޣާނިސްތާނަށް ބޭނުންވާ މާލީ އަދި އިންސާނީ އެހީ ފޯރުކޮށްދިނުމަށް ބައިނަލްއަގްވާމީ މަހާސިންތާއެއް ބޭއްވުމަށް އދ. އަށް އިލްތިމާސްކޮށް ބަޔާނެއް ނެރެފައެވެ. އަދި އެފޯރަމްގައި ރަޝިއާއާއި ޗައިނާއިންވަނީ ތާލިބާން ސަރުކާރަށް ބޮޑެތި އެހީތަކެއް ވެދިނުމަށް ވައުދުވެފައެވެ.


ފުޓްބޯޅަ ދަނޑުގައި އިންފާރު ރޭނުމާއި، ފެންސުޖެހުމާއި، ރޮސްޓްރަމް ހެދުމާއި ގޭޓް ހެދުން\nގދ.ވާދޫ ފުޓްބޯޅަ ދަނޑުގައި އިންފާރު ރޭނުމާއި، ފެންސު ޖެހުމާއި، ރޮސްޓްރަމް ހެދުމާއި ގޭޓް ހެދުން\nގދ.ވާދޫގައި މިނިސްޓްރީ އޮފް ޔޫތު އެންޑް ސްޕޯޓްސް އިން ހެދުމަށް ހަމަޖެހިފައިވާ ފުޓްބޯޅަދަނޑުގައި އިންފާރު ރޭނުމާއި، ފެންސު ޖެހުމާއި، ރޮސްޓްރަމް ހެދުމާއި ގޭޓް ހަދައިދޭނެ ފަރާތެއް ހޯދުމަށް ކުރި މިއިދާރާގެ ނަންބަރު: IUL/2015/04/ފ421 (07 ޖަނަވަރީ 2014) އިޢުލާނާ ގުޅިގެން އަންދާސީހިސާބު ހުށަހަޅާފައިވަނީ ދެފަރާތުން ކަމަށްވާތީ އެއިޢުލާން ބާޠިލު ކޮށްފީމެވެ.\nވީމާ، މި މަސައްކަތް އަމިއްލަ ތަކެތީގައި ކުރެވިދާނެ ފަރާތްތަކުން 16 ފެބުރުވަރީ 2015 ވާ ހޯމަ ދުވަހުގެ 13:00 އަށް މިއިދާރާއަށް ދުރުވެ މަޢުލޫމާތު ސާފުކުރެއްވުމަށްފަހު 26 ފެބުރުވަރީ 2015 ވާ ބުރާސްފަތި ދުވަހުގެ 14:00 އަށް އަންދާސީހިސާބު ހުށަހެޅުއްވުން އެދެމެވެ. މަޢުލޫމާތު ސާފުކުރުމަށް ހާޒިރުނުވާ ފަރާތްތަކުން ހުށަހަޅާ އަންދާސީހިސާބުތަކާއި، ގަޑިޖެހިގެން ހުށަހަޅާ އަންދާސީހިސާބުތައް ބަލައިނުގަނެވޭނެ ވާހަކަ ދެންނެވީމެވެ.\nއިތުރު މަޢުލޫމާތު ސާފުކުރެއްވުމަށް ސަރުކާރު ބަންދު ނޫން ދުވަސްތަކުގެ ރަސްމީ ގަޑީގައި މިއިދާރާގެ ފޯންނަންބަރު 6840005 އާ ގުޅުއްވުމުން މަޢުލޫމާތު ލިބިވަޑައިގަންނަވާނެއެވެ.\n04 ފެބުރުވަރީ 2015\nޕަބްލިޝްކުރި ގަޑި: 09:53\nސުންގަޑި: 16 ފެބުރުވަރީ 2015 13:00


ފުރިހަމަ އުފެއްދުމަކަށް ހޮވީ "އެކްޝަން 24"\nމޯލްޑިވްސް މެރިން އެކްސްޕޯގައި ހޮވި އެންމެ ފުރިހަމަ އުފެއްދުމަކަށް އަލްޝާލީ މެރިން މޯލްޑިވްސްގެ "ފިޝް ލޯންޗް" ހޮވައިފި އެވެ.\nރާއްޖޭގެ ގައުމީ ބޯޓިން ކުންފުނި، ނޭޝަނަލް ބޯޓިން އެސޯސިއޭޝަންގެ ރަސްމީ ފެއާ ކަމަށްވާ މޯލްޑިވްސް މެރިން އެކްސްޕޯ އަށް ވަނީ ގިނަ ކުންފުނި ތަކުން އުފެއްދުންތައް ބައިވެރިކޮށްފަ އެވެ. މި އުފެއްދުންތަކުގެ ތެރެއިން ވަނީ އެންމެ މޮޅު އުފެއްދުންތަކާއި ހިދުމަތްތައް ހޮވާފަ އެވެ.\nމި އަހަރުގެ މެރިން އެކްސްޕޯގެ އެންމެ މޮޅު އުފެއްދުމަކަށް ހޮވާފައިވަނީ އަލްޝާލީ މެރިން މޯލްޑިވްސް އިން މި ފެއާގައި ދައްކާލަން ބެހެއްޓި ފިޝް ލޯންޗެވެ. މެރިން އެކްސްޕޯ ނިންމަން ދަރުބާރުގޭގައި ރޭ ބޭއްވި ހަފުލާގައި މި އެވޯޑާ ހަވާލުވީ އަލްޝާލީ މެރިންގެ އޮޕަރޭޝަންސް މެނޭޖަރު އިސްމާއީލް ޝަރީފެވެ.\n"އެކްޝަން 24" ގެ ނަން ދީފައިވާ މި ލޯންޗަކީ އާއިލާ އެއްކޮށް މަސް ދަތުރު ގޮސްލެވޭ ގޮތަށް ފައްކާ ކޮށްފައިވާ އުޅަނދެކެވެ.\nފަހަތުގައި ދޮށި ހަރުކޮށްފައިވާ، ހިތްގައިމު މި ލޯންޗު ކުޑަ ނަމަވެސް، މީގައި ފާހާނާއެއް ހުރެ އެވެ. އެހެންވެ މިއީ އާއިލާ އެއްކޮށް ދަތުރު ގޮސް އުޅެލާއިރު އިތުރު ފަސޭހައަކަށް ވާނެ އެވެ. ދުއްވަން އިންނަ މީހާއާ ދިމާ ހިޔާކޮށްފައިވާ މި ލޯންޗުގެ އަގަކީ އިންޖީނާއި ފުލް އިކްއިޕްމަންންޓާއެކު ގާތްގަނޑަކަށް ނުވަ ލައްކަ ރުފިޔާ އެވެ.\nއަރުޝީފަށް ނެގީ 26/10/2019 14:17\nއެންމެފަހުން އަޕްޑޭޓްކުރީ 26/10/2019 14:17


ކޮވިޑް19 ޖެހިގެން ދެވަނައަށް އެންމެ ގިނަ މީހުން މަރުވި ގައުމަކަށް ސްޕެއިން\nހުސެން ޒަހީން 25 މާރިޗު 2020 20:27\nސްޕެއިނުގައި ސިއްހީ އޮފިޝަލުންތަކެއް ބަލި މީހަކަށް އެހީތެރިވަނީ\nމިހާތަނަށް ފަރުވާއެއް ހޯދިފައި ނުވާ ކޮވިޑް19 ޖެހިގެން އެންމެ ގިނަ މީހުން މަރުވި ގައުމަކަށް ސްޕެއިން ވެއްޖެއެވެ. ފާއިތުވި 24 ގަޑިއިރުގެ ތެރޭގައި ސްޕެއިނުން ކޮވިޑް19 ޖެހިގެން މަރުވި 738 މީހުންނާއި އެކު މިހާރު އެގައުމުން އެ ވައިރަސް ޖެހިގެން މަރުވި މީހުންގެ ޖުމްލަ އަދަދަކީ 3434 އެވެ.\nއަދި ކޮވިޑް19 ޖެހިފައިވާ މީހުންގެ އަދަދު ވެސް މިހާރު ވަނީ 47610 އަށް އަރާފައެވެ.\nކޮވިޑް19 ޖެހިގެން އެންމެ ގިނަ އަަދަދަކަށް މީހުން މަރުވެފައިވަނީ އިޓަލީންނެވެ. އެގައުމުން މިހާތަނަށް 6,820 މީހުން ވަނީ މަރުވެފައެވެ. ލިސްޓްގެ ދެވަނައިގައި ކޮވިޑް19 އެންމެ ފުރަތަމަ ފެނުނު ޗައިނާ އޮތް އިރު އެ ގައުމުން މިހާތަނަށް މަރުވެފައި ވަނީ 3285 މީހުންނެވެ.\nސްޕެއިންގައި ކޮވިޑް19 ޖެހިގެން މަރުވި މީހުންގެ އަދަދު ރެކޯޑް އަދަދަކަށް އިތުރުވެފައި ވާއިރު އެ ގައުމުން ދަނީ އެ ވައިރަސް ކޮންޓްރޯލް ކުރުމަށް ގިނަ މަސައްކަތްތަކެއް ކުރަމުންނެވެ. އެގޮތުން ޗައިނާއިން 467 މިލިއަން ޑޮލަރުގެ ސިއްހީ ސާމާނު ގަތުމަށް ސްޕެއިން ސަރުކާރުން މިހާރު ވަނީ ނިންމާފައެވެ.\nޔޫރަޕުގައި ހަލުވިކަމާއި އެކު ކޮވިޑް19 ފެތުރެމުން އަންނައިރު\nސްޕެއިން ޔޫރަޕް ކޮވިޑް19


Bali jehigen maruvaa meehun ithuruvaairu, ithuru City thah quarantine kuranee | Mihaaru\nބަލިޖެހިގެން މަރުވާ މީހުން އިތުރުވާއިރު، އިތުރު ސިޓީތައް ކަރަންޓީން ކުރަނީ\n24 ޖެނުއަރީ 2020 - 12:225comments\nވިހާން (ޖެނުއަރީ 24) - ޗައިނާގައި މިހާރު ފެތުރެމުންދާ ވައިރަސް ޖެހިގެން އިތުރު މީހުން މަރުވާ އިރު ހުބެއި ޕްރޮވިންސްގެ ގިނަ ސިޓީތަކެއް ކަރަންޓީނު ކޮށްފި އެވެ.\nބަލިޖެހިގެން ޗައިނާގައި މިހާތަނަށް ވަނީ 26 މީހުން މަރުވެފަ އެވެ. ބަލި އެންމެ ބޮޑަށް ފެތުރޭ ހުބެއި ޕްރޮވިންސްގެ 10 ސިޓީއަކަށް ދަތުރު ކުރުން މިހާރު ވަނީ މަނާކޮށްފަ އެވެ. އެ ސިޓީތަކުގެ އާބާދީ 60 މިލިއަނަށް އަރަ އެވެ. ޗައިނާގައި މިހާތަނަށް ވައިރަސް ވަނީ 830 މީހުންނަށް ޖެހިފަ އެވެ.\nފުރަތަމަ ކަރަންޓީން ކޮށްފައި ވަނީ ކޮރޯނާވައިރަސް ޑިސެމްބަރު މަހު ފުރަތަމަ ފެނުނު ހުބެއި ޕްރޮވިންސްގެ ވެރިރަށް ވުހާން ސިޓީ އެވެ. ދެ ވަނަ އަށް ކަރަންޓީނުކޮށްފައި ވަނީ ވުހާންއާ އަވަށްޓެރި ސިޓީއެއް ކަމަށްވާ 7.5 މިލިއަން މީހުންގެ އާބާދީއެއް އޮންނަ ހުއާންގްގަން އެވެ. އެ ސިޓީގެ އެއްގަމު ދަތުރު ފަތުރު ކުރުން މަނާކޮށްފައިވާ އިރު ސިނަމާތަކާއި ކެފޭތަކައި މާރުކޭޓްތައް ވެސް ބަންދުކުރަން ވަނީ އަންގައިފަ އެވެ. ވުހާންއާ އަވަށްޓެރި އެހެން ސިޓީއެއް ކަމަށްވާ އެއް މިލިއަން މީހުން ދިރިއުޅޭ އެޒޫގެ ރޭލް ސްޓޭޝަންތައް ވަނީ 12 އިން ފެށިގެން ބަންދުކޮށްފަ އެވެ.\nWuhan gai thibee6dhivehin, emeehunge haalu rangalhu: Foreign Ministry\nމެދުތެރޭގެ ހުބެއި ޕްރޮވިންސްގެ ޕޯޓް ސިޓީއެއް ކަމަށްވާ 11 މިލިއަން މީހުންގެ އާބާދީއެއް އޮންނަ ވުހާން އިން އެއްވެސް މީހަކު މުހިންމު ކަމެއްގައި ނޫނީ ނުކުތުން ވަނީ މަނާކޮށްފަ އެވެ. ވުހާންގެ ވައިގެ ދަތުރުތައް ވެސް ވަނީ ސަސްޕެންޑްކޮށްފަ އެވެ.\nބަލި ފެތުރޭލެއް ހަލުވިކަމުން، ފަރުވާ ދިނުމަށް ޓަކައި ވުހާންގައި މިހާރު ދަނީ 1،000 އެނދުގެ ހޮސްޕިޓަލެއް ހަދަމުންނެވެ. ޗަންގްޖިއަން ޑެއިލީ ނޫހުން ބުނި ގޮތުގައި ފެބްރުއަރީ3ވަނަ ދުވަހު ހޮސްޕިޓަލުގެ މަސައްކަތް ނިންމާނެ އެވެ.\nޗައިނާގެ ސިޓީތައް ކަރަންޓީނު ކުރަމުންދާއިރު ޗައިނީޒް އާ އަހަރު މިއަދު ވަނީ ފަށައިފަ އެވެ.\nޗައިނާ އިން ފެނު ވައިރަސް ވަނީ އެމެރިކާ އާއި ޖަޕާން، ތައިލެންޑް އަދި ސައުތު ކޮރެއާ އިން ވެސް ފެނިފަ އެވެ. ބަލި އެންމެ ފަހުން ފެނިފައި ވަނީ ސިންގަޕޫރާއި ވިއެޓްނާމުންނެވެ.


vnews - Espressos boa meehunnah hithaamaveri khabareh\nއެސްޕްރެސޯ ބޯމީހުންނަށް ހިތާމަވެރި ޚަބަރެއް\n27 މެއި 2015\nދުވާލެއްގެ މައްޗަށް ހަތަރު ތަށްޓަށްވުރެ ގިނައި އެސްޕްރެސޯ ބުއިމަކީ ސިއްހަތަށް ނުރައްކާ ކަމެއް ކަމަށް އީ.ޔޫގެ ފޫޑް ސޭފްޓީ އޭޖެންސީން ބުނޭ --\nދުވާލެއްގެ މައްޗަށް ހަތަރު އެސްޕްރެސޯއަށް ވުރެ ގިނައިން ބުއިމަކީ ސިއްހަތަށް ނުރައްކާ ކަމެއް ކަމަށް ޔޫރަޕްގެ އިއްތިހާދުގެ ފޫޑް ސޭފްޓީ އޭޖެންސީ، އީ.އެފް.އެސް.އޭއިން ބުނެފިއެވެ.\nޚާއްސަކޮށް ކުޑަކުދިންނާއި، މާބަނޑު އަންހެނުން ދުވާލަކު ހަތަރު ތަށްޓަށްވުރެ ގިނައިން އެސްޕްރެސޯ ބުއިމަކީ ނުރައްކާ ކަމެއް ކަމަށް ޔޫރަޕްގެ އިއްތިހާދުގެ ފޫޑް ސޭފްޓީ އޭޖެންސީ، އީ.އެފް.އެސް.އޭއިން ނެރުނު ބަޔާނެއްގައި ބުނެފައި ވެއެވެ. އެސްޕްރެސޯއަކީ ކެފެއިންގެ މިންވަރު މަތީ ބުއިމެކެވެ.\nއީ.އެފް.އެސް.އޭއިން ވަނީ، ކެފެއިން އެކުލެވޭ ބުއިންތަކުގެ ސަބަބުން އިންސާނުންގެ ސިއްހަތަށް ލިބިދާނެ ގެއްލުންތައް ތަހްލީލު ކޮށްފައެވެ. މިއީ، މިފަދަ ތަހްލީލެއް އީ.ޔޫގެ ފޫޑް ސޭފްޓީ އޭޖެންސީން ކުރި ފުރަތަމަ ފަހަރެވެ.\nއެ އޭޖެންސީން ބުނެފައިވަނީ، ދުވާލެއްގެ މައްޗަށް 400 މިލިގްރާމަށްވުރެ ގިނައިން ކެފެއިންގެ މިންވަރު ބޭނުން ކުރުމަކީ ސިއްހަތަށް ރައްކާތެރި ކަމެއް ކަމަށެވެ.


Ramadan Mahuge furathama 11 dhuvahu Zakaathuge gothugai 8 Lakka Rufiyaa Balaigenfi - AO News\nރަމަޟާން މަހުގެ ފުރަތަމަ 11 ދުވަހު ޒަކާތުގެ ގޮތުގައި 8 ލައްކަ ރުފިޔާ ބަލައިގެންފި\n1443ވަނަ އަހަރުގެ ރަމަޟާންމަހުގެ ފުރަތަމަ 11 ދުވަހު ފިޠުރު ޒަކާތުގެ ގޮތުގައި މާލެއިން 878،646.00 (އަށްލައްކަ ހަތްދިހަ އަށްހާސް ހަސަތޭކަ ސާޅީސް ހައެއް ) ރުފިޔާ މިނިސްޓްރީއަށް ލިބިއްޖެއެވެ.\nޖުމްލަ 19523 (ނަވާރަ ހާސް ފައްސަތޭކަ ތޭވީސް) މީހުން ޒަކާތް ދައްކާފައިވާއިރު މިނިސްޓްރީގައި ބަހައްޓާފައިވާ ކައުންޓަރުތަކަށް ޒަކާތް ދައްކާފައިވަނީ 4956 (ހަތަރުހާސް ނުވަސަތޭކަ ފަންސާސް ހައެއް) މީހުންނެވެ. އޮންލައިންކޮށް ޒަކާތް ދެއްކީ 14567 (ސާދަ ހާސް ފައްސަތޭކަ ފަސްދޮޅަސް ހަތެއް) މީހުންނެވެ.\nފާއިތުވި ރަމަޟާންމަހު، ( 1442 ވަނަ އަހަރު) މި މުއްދަތުގައި ޒަކާތުގެ ގޮތުގައި 899،031.00 ( އަށްލައްކަ ނުވަދިހަ ނުވަހާސް ތިރީސް އެއް ރުފިޔާ) ލިބިފައިވާއިރު 1441 ވަނަ އަހަރުގެ މި މުއްދަތުގައި ލިބިފައިވަނީ 1،942،201.00 (އެއްމިލިޔަން ނުވަސަތޭކަ ސާޅީސް ދެހާސް ދުއިސައްތަ އެކެއް) ރުފިޔާއެވެ.\nމިދިޔަ 1442 ވަނަ އަހަރުގެ މި މުއްދަތުގައި ޖުމްލަ 20،863 (ވިހިހާސް އަށްސަތޭކަ ފަސްދޮޅަސް ތިނެއް) މީހުން ޒަކާތް ދައްކާފައިވާއިރު, މީގެ ތެރެއިން 17،858 (ސަތާރަހާސް އަށްސަތޭކަ ފަންސާސް އަށެއް) މީހުން ޒަކާތް ދައްކާފައިވަނީ އޮންލައިންކޮށެވެ. މި މުއްދަތުގައި 3005 މީހުން ޒަކާތްދައްކާފައިވަނީ މިނިސްޓްރީ އޮފް އިސްލާމިކް އެފެއާޒުގައި ބަހައްޓާފައިވާ ކައުންޓަރުތަކަށެވެ.\nޒަކާތް ބަލައިގަތުން މިނިސްޓްރީގެ ހޯލުންވެސް ކުރިއަށްގެންދާއިރު މި އިންތިޒާމު ހަމަޖެހިފައިވަނީ އުމުރުން ދުވަސްވެފައިވާ ފަރާތްތަކަށާއި އޮންލައިންކޮށް ޒަކާތްދެއްކުމަށް އަހުލުވެރިނޫން ފަރާތްތަކަށެވެ.\nމިނިސްޓްރީން ޒަކާތްބަލައިގަންނަމުންދާނީ ކޮންމެ ދުވަހެއްގެ ހެނދުނު 10 ން މެންދުރު 1 ޖެހުމާއި ހަމައަށެވެ.\nފިޠުރު ޒަކާތް ބަލައިގަތުން އޮންލައިންކޮށްވެސް ހަމަޖެހިފައިވާއިރު، ދިރާގުގެ ދިރާގުޕޭ، އެސްއެމްއެސް، އުރީދޫގެ އެމްފައިސާ، އެސްއެމްއެސް، މޯލްޑިވްސް އިސްލާމިކް ބޭންކްގެ ފައިސާ މޮބައިލް، ބޭންކް އޮފް މޯލްޑިވްސް ޕޯޓަލް، ފަހި ޕޭ މެދުވެރިކޮށް ރަމަޟާންމަހުގެ 28ވަނަ ދުވަސް ( 29 އެޕްރީލް ) އާއިހަމައަށް ފިޠުރު ޒަކާތްދެއްކޭނެ އިންތިޒާމުވަނީ ހަމަޖެހިފައެވެ. ރަމަޟާންމަހުގެ އެންމެ ފަހު ދުވަހާ ހަމައަށް ޒަކާތް ދެއްކޭނީ މިނިސްޓްރީގެ ކައުންޓަރުތަކުންނާއި ބަނޑޭރި ޕޯޓަލް މެދުވެރިކޮންނެވެ.\nމިނިސްޓްރީގެ ކައުންޓަރުތަކުން ޒަކާތްބަލައިގަތުން ރަމަޟާންމަހުގެ އެންމެފަހު ދުވަހުގެ އިރުއޮއްސި6ޖެހުމާއި ހަމައަށް ކުރިއަށް ދާނެއެވެ.\nފިޠުރު ޒަކާތް ބަހާނީ ރަމަޟާންމަހުގެ 29 ވަނަ ދުވަހުން ފެށިގެންނެވެ. ފިޠުރު ޒަކާތް ދޭނީ ފަޤީރުންގެ ލިސްޓުގައިވާ މީހުންނަށެވެ. މިއަހަރުގެ ފަޤީރުންގެ ލިސްޓުގައި ހިމެނެނީ 8984 (އަށްހާސް ނުވަސަތޭކަ އަށްޑިހަ ހަތަރެއް) މީހުންނެވެ. ފަޤީރުންގެ ދަފްތަރު އަޕްޑޭޓްކޮށްފައިވަނީ މިހިނގާ ރަމަޟާންމަސް ފެށުމުގެ ކުޑަދުވަސްކޮޅެއް ކުރިންނެވެ. މިދިޔަ އަހަރު ފަޤީރުންނާއި މިސްކީނުންގެ ދަފްތަރުގައި ހިމެނީ 7778 (ހަތްހާސް ހަތްސަތޭކަ ހަތްދިހަ އަށެއް) މީހުންނެވެ.\nމިނިސްޓްރީ އޮފް އިސްލާމިކް އެފެއާޒްގެ ވެބްސައިޓު ގެ (ޒަކާތް ދެއްކުން) ކެޓަގަރީ މެދުވެރިކޮށް ފިތުރު ޒަކާތް ދެއްކުމަށް ޕޯޓަލްތަކަށް ވަދެވަޑައިގެންނެވޭނެއެވެ.\nފިޠުރު ޒަކާތް ދެއްކުމަކީ ވާޖިބެކެވެ. އެހެންކަމުން ހުރިހާ ބޭފުޅުންވެސް ފިޠުރު ޒަކާތް ދެއްކުމަށް މިނިސްޓްރީން ހަނދުމަފުޅުކޮށްއަރުވަމެވެ.


Instagram in ves beyru kuraane: Kangana\nކަންގަނާ ރަނާވަތުގެ ޓުވިޓާ އެކައުންޓް ދާދި ފަހުން ވަނީ ސަސްޕެންޑް ކޮށްފަ އެވެ. އޭނާ ޓުވީޓް ކުރި ސިޔާސީ މެސެޖުތަކެއްގެ ސަބަބުން އުފެދުނު ހަމަނުޖެހުންތަކަކާ ގުޅިގެން ޓުވިޓާއިން އަބަދަށްޓަކައި ކަންގަނާ ބޭރު ކޮށްލީ އެވެ.\nކަންގަނާ މިކަމަށް ޖޯކު ޖަހައި މިހާރު ބުނަނީ ދާދި އަވަހަށް އޭނާ އިންސްޓަގްރާމުން ވެސް ބޭރު ކުރާނެ ކަމަށް ހީވާ ކަމަށެވެ. އޭނާ މިހެން ބުނީ ކޮވިޑް-19 އަށް ޕޮޒިޓިވް ވުމުން ކޮވިޑް ނައްތާލާނެ ކަމަށް ބުނެ އިންސްޓަގްރާމްގައި ކަންގަނާ ޝެއާ ކުރި ޕޯސްޓެއް އިންސްޓަގްރާމުން ފޮހެލުމާ ގުޅިގެންނެވެ.\nމި ޕޯސްޓުގައި ކަންގަނާ ބުނެފައި ވަނީ ކޮވިޑް-19 އަށް ޕޮޒިޓިވް ވެފައިވާ ކަމަށާއި ގޭގައި ކަރަންޓީނު ވެގެން ކުރި ކަމަށެވެ. އަދި ކޮވިޑްގެ ދުވަސް ދުއްވާލާނެ ކަމަށް ވެސް އޭނާ ބުނެފައި ވެއެވެ.\n"ކޮވިޑް ޖެހުމަކުން އަހަންނަކަށް މާ ބޮޑުވަރެއް ނުވޭ. ވަރުބަލިވެ ގައިގައި ވަރެއް ނެތް. ފާއިތުވީ ދެތިން ދުވަހަކު ލޯ ވަރަށް ކަރާ. އަނެއްހެން ދެން ހީވަނީ ހަމަ އާދައިގެ އަރިދަފުސް ރޯގާއެއް ޖެހިގެން އުޅޭހެން،" ކަންގަނާ އިތުރަށް ލިޔެފައި ވެއެވެ.\nކަންގަނާ އަކީ ބޮލީވުޑް ތަރިންގެ ތެރެއިން އަނގަ ގަދަކަމުން އެންމެ ގިނަ މައްސަލަތައް މިހާތަނަށް ކުރިމަތިވެފައިވާ ބަތަލާ އެވެ. ސޯޝަލް މީޑިއާގައި މީހުންނާ ދިމާލަށް ހިތަށް އެރިހާ އެއްޗެއް ގޮވާތީ އިންޑަސްޓްރީގެ ގިނަ ބަޔަކު ކަންގަނާ ދެކެ ރުޅި އައުމުގެ އިތުރުން ސިޔާސީ ބައެއް މީހުން ވެސް ކަންގަނާ ދެކެ ވަނީ އިންތިހާއަށް ރުޅިއައިސްފަ އެވެ.\nއަދި ކަންގަނާގެ އެއްޗެތި ގޮވުން އަމާޒުވާ އެކްޓަރުންގެ ފޭނުން ވެސް ވަނީ ކަންގަނާ ދެކެ އިންތިހާއަށް ރުޅިގަދަވެފަ އެވެ. އެހެންވެ އޭނާއަށް ކޮވިޑް-19 ޖެހުނުކަމަށް ބުނުމުން ވެސް އެކަމާ ހަމްދަރުދީ ވުމުގެ ބަދަލުގައި ގިނަ ބަޔަކު އެކަމަށް ޖޯކު ޖަހައި މީމްތައް ތައްޔާރުކޮށް ސޯޝަލް މީޑިއާގައި ވަރަށް މަޖާ ނެގި އެވެ.\nއިންޑިއާ ކަންގަނާ ޓްވިޓާ\nކަންގަނާ ވަރަށް ރުޅިގަދަ ވެއްޖެ


JP in baahvaa haassa jalsaa: MRM ashaai Adhaalath party'ah...\nޖޭޕީ ނޫސްވެރިންގެ ބައްދަލުވުން\nޖޭޕީން ބާއްވާ ހާއްސަ ޖަލްސާ: އެމްއާރުއެމަށާއި އަދާލަތު ޕާޓީއަށް ދައުވަތު ދީފި\nޖޭޕީން ބުނަނީ ހައްގު މިންވަރު "ރަނުން ރަނަށް" ދޭނެ ޕާޓީއަކީ އެޕާޓީ ކަމަށް\nކ. މާލެ |5މާރޗް 2020 | ބުރާސްފަތި 19:56 | 7,187\nޖޭޕީން މިއަދު ބޭއްވި ނޫސްވެރިންގެ ބައްދަލުވުން - ޓްވިޓަރ\nޖުމްހޫރީ ޕާޓީން "ދީނާއި ގައުމުގެ ދިފާއުގައި" ނަމުގައި ބޭއްވުމަށް ހަމަޖެހިފައިވާ ޖަލްސާގައި ބައިވެރިވުމަށް ސަރުކާރު ކޯލިޝަނުގައި ހިމެނޭ އަނެއް ދެ ޕާޓީ ކަމަށްވާ މޯލްޑިވްސް ރިފޯމް މޫވްމެންޓް (އެމްއާރްއެމް) އަދި އަދާލަތު ޕާޓީ ދައުވަތު ދީފި އެވެ.\nޖޭޕީން ބުރާސްފަތި ދުވަހު އެޕާޓީގެ މައި އޮފީހުގައި ބޭއްވި ނޫސްވެރިންގެ ބައްދަލުވުުގައި ޖަލްސާގެ ކަންކަން އިންތިޒާމު ކުރުމުގެ ޓާސްކްފޯހުގެ އިސްކޮށް އުޅުއްވާ އަހުމަދު ނިހާނު ހުސައިންމަނިކު ވިދާޅުވީ، ހައްގުވާ މިންވަރު "ރަނުންރަނަށް" ދޭނެ ހަމައެކަނި ޕާޓީއަކީ ޖުމްހޫރީ ޕާޓީކަމަށެވެ. އެހެންކަމުން ޖޭޕީން ބާއްވާ ހާއްސަ ޖަލްސާގައި ބައިވެރިވުމުގެ ހާއްސަ ދައުވަތު އެމްއާރުއެމްއަށާއި އަދާލަތު ޕާޓީއަށް އަރުވާ ކަމަށް ނިހާނު ވިދާޅުވި އެވެ.\nސަރުކާރު ކޯލިޝަނުގައި ހިމެނެނީ ސަރުކާރު ހިންގާ މައިޕާޓީ އެމްޑީޕީއާއި ޖުމްހޫރީ ޕާޓީއާއި އަދާލަތު ޕާޓީއާއި އަދި އެމްއާރުއެމް އެވެ.\nނިހާން އެއިޝާރާތް ކުރެއްވީ އަދާލަތު ޕާޓީގެ ރައީސް އަދި ހޯމް މިނިސްޓަރު އިމްރާން އަބްދުﷲ ދާދި ފަހުން ރާއްޖެޓީވީގެ "ފަލަ ސުރުހީ" ޕްރޮގްރާމްގައި ދެއްކެވި ވާހަކަފުޅަކާ ގުޅިގެންނެވެ. އިންރާން ވަނީ ރައީސުލްޖުމްހޫރިއްޔާ އިބްރާހީމް މުހައްމަދު ޞާލިހުގެ ސަރުކާރުން އަދާލަތު ޕާޓީއަށް ހައްގުވާ މިންވަރު ލިބެންޖެހޭނެ ކަމަށް ވިދާޅުވެ، އެކަމުގެ ކަންބޮޑުވުން ފާޅުކުރައްވާފަ އެވެ.\nޖޭޕީގެ މިނޫސްވެރިންގެ ބައްދަލުވުމުގައި މުޅިންވެސް ތިއްބެވީ، ކުރީގެ ރައީސް އަބްދުﷲ ޔާމީންގެ ވެރިކަމުގައި ޕީޕީއެމް ޕާލަމެންޓްރީ ގްރޫޕްގެ ކުރީގެ މެމްބަރުން ނެވެ. އޭގެ ތެރޭގައި ނިހާނަކީ ރިޔާސީ އިންތިހާބުގައި ރައީސް ޔާމީން ފެއިލްވުމާހަމައަށް ޕީޕީއެމްގެ ޕާލަމެންޓްރީ ގްރޫޕްގެ ކުރީގެ ލީޑަރު އެވެ. ދެން ހުންނެވި ރިޔާޒު ރަޝީދަކީ ޕީޕީއެމް ޕާލަމެންޓްރީ ގްރޫޕްގެ ކުރީގެ ނައިބު ލީޑަރެވެ. އަލީ އާރިފަކީ ޕީޕީއެމްގެ ސްޕޯކްސް ޕާސަން އެވެ. ދެން ހުންނެވި އިލްހާމު އަހުމަދަކީ، ޖުމްހޫރީ ޕާޓީގައި ކުރިންވެސް އުޅުއްވުމަށްފަހު، ޕީޕީއެމަށް ވަޑައިގެންނެވި މެމްބަރެކެވެ. އަދި ރައީސް ޔާމީންގެ ވެރިކަމުގައި މަޖިލިސް މެމްބަރުކަމުން ވަކިވެފައިވާ ކަމަށް ނިހާނުމެން ވިދާޅުވަމުން ގެންދެވި 12 މެމްބަރުންގެ ތެރޭގައި ހިމެނޭ މެމްބަރެކެވެ.


ދިވެހިރާއްޖޭގެ ޤައުމީ ޔުނިވަރސިޓީއަށް ލައިފް ރާފްޓް ގަތުން\nދިވެހިރާއްޖޭގެ ޤައުމީ ޔުނިވަރސިޓީއަށް ލައިފް ރާފްޓް ގަންނަން ބޭނުންވެއެވެ. ވީމާ، މިތަކެތި ސަޕްލައިކުރުމަށް ޝައުޤުވެރިވާ ހުރިހާ ފަރާތްތަކަށް ފުރުޞަތު ހުޅުވާލަމެވެ.\nމި ތަކެތި ފޯރުކޮށްދިނުމަށް ޝައުޤުވެރިވާ ފަރާތްތަކުން 1 ޖުލައި 2019 ވާ ހޯމަ ދުވަހުގެ 10:30 އަށް ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް ހާޒިރުވެ މަޢުލޫމާތު ސާފުކުރެއްވުމަށްފަހު7ޖުލައި 2019 ވާ އާދިއްތަ ދުވަހުގެ 10:30 އަންދާސީހިސާބު ހުށަހެޅުއްވުން އެދެމެވެ.\nސުންގަޑި: 01 ޖުލައި 2019 1030\n- ބިޑް ހުށަހެޅުމުގެ އުސޫލު